
Pena Penyunting 


Tumpuan utama Nadi Insan ke- 
luaran bulan inilah kemiskinan 
luarbandar. Persoalan kemiskinan 
desa ini merupakan persoalan yang 
banyak diperkatakan oleh para 
pemimpin politik kita sejak akhir- 
akhir ini. Akan tetapi soal ini 
bukanlah soal baru. Sejak Ungku 
Aziz mengkaji persoalan ini secara 
akademik pada tahun-tahun lima 
puluhan, persoalan ini terus menerus 
mendapat perhatian yang wajar 
para ahli sains sosial kita di uni- 
versiti. 

Pada tahun-tahun enam puluhan 
persoalan ini menjadi: persoalan 
yang merupakan pendorong utama 
bagi para aktivis siswa di universiti- 
universiti tempatan. Perjuangan 
Hamid Tuah yang mendapat soko- 
ngan para siswa itu merupakan 
lambang dan pertanda bagi per- 
soalan tersebut. Demikianlah pula 
halnya persoalan dan peristiwa 
Baling yang menjadi tunjang ke- 
giatan siswa kita pada tahun tujuh 
puluhan. 

Pihak pemerintah juga menjadi- 
kan persoalan kemiskinan desa se- 
bagai salah satu tunjang yang 
menggariskan dasar ekonomi dan 
pembangunannya. Dalam konteks 
penentangan (dan pemusnahan) ke- 
giatan siswa di negara ini dan 
dalam. konteks keyakinan yang 
begitu kuat akan dasar pem- 

bangunan kerajaan pada . akhir 
tahun-tahun tujupuluhan, maka 
persoalan kemiskinan desa telah 
dikemukakan sebagai bukan per- 
soalan lagi. Malah sesiapa yang 
terus memperkatakannya dianggap 
sebagai mengungkit masalah yang 
sudah selesai. Kemiskinan desa 
dianggap sebagai tidak lagi fashion- 
able oleh kalangan tertentu. 

Tetapi, ternyata bahawa ke- 
yakinan tentang kesanggupan dasar 
pembangunan kita mengatasi per- 
soalan kemiskinan desa itu sudah 
mula runtuh dalam tahun-tahun 
delapan puluhan ini. Persoalan itu 
tiba-tiba menjadi fashionable kem- 
bali, hatta di kalangan para men- 
teri kita. Melalui beberapa ren- 
cana yang disiarkan dalam ke- 
luaran ini, kami berharap akan 
menyerlahkan. persoalan tersebut 
dalam pelbagai aspeknya. 

Dalam sejarah negara kita se- 
lepas kemerdekaan, Partai Rakyat 
yang diasaskan oleh Allahyaraham 
Ahmad Boestamam merupakan se- 
buah partai yang menjadikan per- 
soalan para penduduk desa sebagai 
tunggak dasar dan perjuangannya. 
Dalam keluaran -ini Nadi Insan 
merasa bertuah karena dapat men- 
yiarkan secebis kisah dari memoir 
Allahyaraham : Ahmad Boestamam 
yang mengisahkan pembentukan 
partai tersebut. Kami harap cebisan 





dari karya yang penting meskipun 
tak sempat diselesaikari ini ada 
gunanya bagi para pengkaji sejarah 
negara kita. 

Usaha kami untuk menyiarkan 
rencana-rericana yang ada gunanya 
bagi para pelajar STPM sejak 
bulan lalu tampaknya menerima 
sambutan yang menggalakkan dari 
para pembaca. Kami merasa bahawa 
para pelajar kita di tingkatan enam 
memang patut didedahkan kepada 
bahan-bahan bacaan yang menjadi- 
kan proses pembelajaran mereka 
bukan sahaja bermanfaat tetapi 
juga menggembirakan dan meluas- 
kan pandangan dan daya fikir 
mereka. Sebagaimana yang telah 
kami janjikan, maka dalam ke- 
luaran ini kami meneruskan siri 
rencana mengenai ekonomi. Selain 
itu, dalam keluaran ini kami juga 
memulakan satu siri baru yang 
kami rasakan akan membantu para 
pelajar dalam menghadapi mata- 
pelajaran Kertas Am. 

Kepada kalangan para pembaca 
yang menghadapi peperiksaan 
STPM ini, kami menyeru agar 
sudi menulis kepada kami untuk 
menyatakan cadangan mereka. De- 
ngan kemudahan-kemudahan yang 
ada pada kami, kami akan berusaha 
terus menerus untuk memenuhi 
selera mereka dan keperluan para 


: pembaca kami yang lainnya. @ 

Surat Dari 
Pembaca 


FUEMSSO Slandered 


H.C. Lim, London: I was very 
disappointed to read your article 
entitled Kelab UMNO Menentang. 
FUEMSSO Di London which 
accompanied the letter from the 
president of FUEMSSO regarding 
the ESCAR hangings in NI 47 
` (March 1983). 

The article is highly tenden- 
tious and, while purporting to 
describe the situation here in 
London, actually contains many 
damaging half-truths about the 
effort here to save many inno- 
cent lives from legalized murder. 

It is all the more disappointing 
that such an article should be 
published in a magazine like yours 
which usually has a better record 
in such matters. 


Salah Gambaran Tentang Islam 


Hulaimi 
Trengganu: 
w.r.t.w.b.t. 

Kami di sini terperanjat dan 
keciwa dengan isi kandungan NI 
49 (Mei 1983) walaupun rupa- 
bentuk barunya merupakan ke- 
majuan yang sungguh menggalak- 
kan. 

Di sini, saya merujuk kepada 
makalah berjudul Kebangkitan 
Islam: Kesan Terhadap Orang 
Bukan Islam di mana terdapat 
kenyataan yang mensifatkan para 
pengikut Y.B. Ustaz Haji Hadi 
Awang sebagai pengikut funda- 
mentalisme! 

Selain dari itu, terdapat juga 
ayat yang menyatakan bahawa 
“fanatik-fanatik Islam..... sedang 
memperkembangkan beberapa aja- 
ran Islam yang cetek dan lucah. 
Salah satu mazhab menuntut baha- 
wa pengantin perempuan mengada- 
kan hubungan seks dengan khali- 


Hassanuddin, Dungun, 
Assalamualaikum 

fahnya sebelum berkahwin.” 

Di bahagian akhir rencana itu 
pula, terdapat dakwain bahawa 
“beberapa undang-undang (Islam) 
amat menggelisahkan orang-orang 
Melayu sendiri.” 

Kenyataan-kenyataan palsu ini 
tidak kena mengena langsung de- 
ngan agidah Islam dan tidak patut 
disiarkan. 


Malahan, ia akan menimbulkan 


salah faham di kalangan mereka 
yang kurang memahami Islam yang 
tulen, terutama sekali di kalangan 
orang bukan Islam. 


Saya harap majalah NI akan 
memberi - perhatian yang wajar 
terhadap perjuangan Islam demi 
kebenaran dan keadilan. 


Kesilapan “Nadi Insan” 


Sidang Redaksi menjawab: Terlebih 
dahulu, kami ingin memohon maaf 
dan ampun atas beberapa kesi- 
lapan besar yang telah timbul 
dalam keluaran-keluaran Nadi Insan 
yang baru lalu, termasuk contoh- 
contoh yang disebutkan dalam 
surat-surat di atas. 

Sebenarnya, kedua-dua rencana 
tersebut merupakan terjemahan 
dari penerbitan lain dalam Bahasa 
Inggeris; malangnya, nama pen- 
garang dan sumber ketinggalan. 

Rencana mengenai Kelab UMNO 
dan FUEMSSO oleh Saad Hashim 
dipetik dari New Straits Times, 
sedangkan makalah tentang Islam 
oleh K. Das berasal dari Far Eastern 
Economic Review. 

Nadi Insan mempunyai dasar 
editorial yang agak liberal di mana 
“Bahan-bahan yang diterbitkan 
dalam Nadi Insan tidak semesti- 
nya menggambarkan pendirian pe- 
nerbit (INSAN) atau Sidang Redak- 
si majalah ini.” 

Sudah pasti Sidang Redaksi 
NI tidak setuju dengan pandangan 
yang dicerminkan oleh kedua-dua 
makalah berkenaan. Rencana-ren- 
cana itu disiarkan untuk makluman 
para pembaca sahaja. 

Walaupun demikian, kami harus 
mengakui tanggungjawab ke atas 
penerbitan kedua-dua rencana yang 


tidak sempat disemak atau ditapis 
langsung oleh Sidang Redaksi sen- 
diri setelah terjemahan itu diterima. 

Walaupun kami menganggap ba- 
hawa rencana mengenai Kelab , 
UMNO-FUEMSSO tidak patut di- 
terbitkan semuanya memandangkan 
bias dan herutan di, dalamnya, 
kami juga merasa bahawa lapuran 
yang seimbang mengenai perkara 
berkenaan harus juga meliputi ke- 
giatan-kegiatan Kelab UMNO di 
London. : 

Sidang Redaksi NI sudah tentu 
tidak menganggap pengikut Ustaz 
Hadi — yang kami hormati — 
sebagai pengikut fundamentalisme 
seperti sering dicap oleh sebaran 
am; ini adalah gelaran Orientalis 
yang, malangnya, diserap — melalui 
penterjemahan secara langsung — ke 
dalam NI. 

Penggunaan istilah fanatik, aja- 
ran lucah dan mazhab itu merupa- 
kan kesilapan akibat dari penter- 
jemahan yang kurang: teliti. Se- 
benarnya, yang dimaksudkan ialah 
kultus agama yang mengaku Islam, 
tetapi sebenarnya telah menyele- 
weng dari Islam. 

Akhir sekali, pengarang rencana 
berkenaan berperidapat bahawa ra- 
mai orang dari kaum Muslimin 
di tanahair kita agak gelisah ter- 
hadap usaha beberapa pihak untuk 
menguatkuasakan undang-undang 
atas nama Islam. 

Memang terdapat orang seperti 
itu, termasuk dua orang -bekas 
perdana menteri. Kami di NI 
tidak semestinya setuju dengan 
sebab-sebab yang mendorong me- 
reka bersikap demikian, tetapi 
kewujudan golongan ini tidak boleh 
dinafikan. 

Di sini, kami tidak bertujuan 
mempersoalkan apa-apa mengenai 
agidah Islam dan juga tidak setuju 
dengan pendapat bahawa orang 


-Melayu gelisah terhadap aqidah - 


Islam. 

Sekali lagi, kami menyusun jari 
memohon maaf dan ampun dan 
berikrar terus berusaha untuk mem- 
perbaiki mutu, termasuk isi kan- 
dungan NI. 

Insya Allah, dengan sokongan, 
sumbangan serta teguran daripada 
para . pembaca, kami akan dapat 
mencapai matlamat ini. @ 














. Golongan 
Desa 
Masih 


Ketinggalan 


« Datuk Musa Hitam mengakui 
bahawa jurang antara penduduk 
desa dan orang bandar “sedang 
Ini bermakna banyak 
rancangan kerajaan untuk me- 
nolong masyarakat luar bandar 
tidak mencapai kejayaan yang se- 


meluas”. 


| patutnya. 


Sebagai misalan, golongan pe- 
kebun kecil getah, nelayan dan 
tidak menikmati 


pesawah padi 





:  xuhnya bantuan-bantuan kera- 
jaan. Selanjutnya mereka masih 
ketinggalan jika dibanding dengan 
penduduk bandar. 

Datuk Musa berkata, “Meskipun 
kita mencapai kejayaan yang mem- 


bolehkan kita mendabek dada dan - 


menjadikannya tauladan untuk 
orang-orang lain, akan tetapi kita 
harus insaf bahawa jurang per- 
bezaan ini sedang meluas di bebe- 
rapa sektor.” 

Ini telah membangkitkan ke- 
bimbangan di pihak kerajaan apa- 
bila meneliti pelaksanaan DEB 
dan RM4. “Kerajaan khuatir meli- 
hat penoreh getah sedang ke- 
tinggalan, sama juga dengan ke- 
dudukan para petani, dan paling 
buruk sekali ialah keadaan kaum 
nelayan, “ katanya. 

Beliau berpendapat bahawa 
pengakuan ini adalah amat men- 

-}mesti belajar untuk mengurangkan 

yedihkan bagi seorang Timbalan 
Perdana Menteri, tetapi di bawah 
pimpinan Dr. Mahathir Mohammad, 
“apa yzag buruk harus diakui 
dulu sebelum ia dapat diselesai- 
kan.” @ 

















MAHATHIR: JANGAN HARAP- 
KAN BANTUAN DARI BARAT 


Datuk Seri Dr. Mahathir Mo- 
hammad menasihatkan negara- 
negara membangun supaya tidak 
mengharapkan bantuan dari negara- 
negara maju. 

Perdana Menteri berkata “kita 





pergantungan kita ke atas negara- 
negara maju dan mempereratkan 
kerjasama yang bermakna di ka- 
langan negara-negara membangun 
dalam konteks dialog Selatan-Sela- 
tan.” @ 

Tanpa mengira harganya yang 
makin meningkat, peminat-peminat 
makanan luarbiasa di Malaysia 
sedang menggiatkan kepunahan ke- 
hidupan liar, termasuk binatang- 
binatang yang dilindungi oleh kera- 
jaan. 


Satu penyelidikan yang dijalan- 
kan oleh Sahabat Alam Malaysia 
(SAM), sebuah kumpulan alam 

. sekitar, mendakwa bahawa kedai- 
kedai binatang terlibat dalam per- 


dagangan “daging luarbiasa” dan 


membekalkannya kepada kedai- 
kedai makanan. 

PERDAGANGAN 
‘DAGING LUARBIASA’ 
BERKEMBANG 


PESAT 


“Otak dan daging monyet, sup 
ular, sup kura-kura dan penyu, 
daging cicak besar atau daging 
kelawak, daging tupai yang ter- 
bang, daging kelawar dan rusa 
boleh diperolehi jika ada per- 
mintaan” kata SAM dalam satu 
memorandum kepada Jabatan, Per- 
dana Menteri. 

Perdagangan ini mempunyai ga- 
lakan dan sebab itulah ia ber- 
kembang maju. Monyet, yang biasa- 
nya berharga $25 seekor dalam 
1979, dijual dengan harga $35 
seekor dalam 1982, sementara tupai 


- Badak Sumbu Sumatra 


yang terbang telah naik harganya 
dari $13 ke lebih dari $20 seekor. 
Binatang-binatang lain yang 
mempunyai permintaan daging 
yang tinggi ialah ular sawa yang 
berharga $15 sekali ($10 pada 
1979); landak — $10 seekor ($6 
hingga $7); tupai Malaya — $10 
seekor ($5 hingga $10); cicak 
monitor — $2 sekati ($1.50), 


$3). 

SAM berkata “harga-harganya 
memang tidak tetap. Ia berubah 
dari masa ke semasa dan mengikut 





puyuh — $3-5 seekor ($2 hingga 

tempat, dan perbezaan harganya 

mungkin sebanyak $10. untuk me- 

merangkap . burung-burung kecil, 
atau mungkin setinggi $50 bagi 
kehidupan liar yang lebih sukar 
ditangkap. 

1. Pertubuhan tersebut, yang amat 

“bimbang tentang kepunahan ke- 

hidupan liar di Malaysia, ` ber- 

kata bahawa binatang-binatang liar 
serta tumbuhan-tumbuhan liar amat 
terancam. 

Jika nilai kehidupannya tidak 
diambilkira, atau jika kehidupannya 
bertanding dengan kepentingan per- 
niagaan tertentu binatang-binatang 
tersebut terpaksa menghadapi ke- 
hilangan tempat asal mereka. 

Akan tetapi, jika binatang liar 
dan tumbuhan liar amat berguna 
dari segi ekonomi, maka mereka 
akan dieksploitasi dengan teruk- 
nya, dan ini akan mengakibat- 
kan kepunahan ekonomi dan 
kadangkala kepunahan langsung. 

Gambaran suram tentang bina- 
tang liar di Malaysia dapat dilihat 
dalam contdh-contoh berikut yang 
diberikan oleh SAM. 

“ Harimau: hanya 500 ekor sahaja 
yang tinggal di Semenanjung 
‘Malaysia dan bilangan ini se- 
makin kurang dengan pembu- 
kaan hutan oleh para. pembalak 
dan pemburu. 

`- * Gajah: lebih. kurang 500-600 
ekor terdapat di Semenanjung 

Malaysia. Pada 12 tahun yang 

lampau, lebih dari 100 ekor 

gajah telah dibunuh kerana me- 
musnahkan kawasan-kawasan 
yang baru dibuka. 

* Badak Sumbu Sumatera: hanya 
tinggal 40 ekor sahaja di Se- 
menanjung Malaysia di mana 
10-12 ekor terdapat di Taman 
Negara EndauRompin. 

SAM berkata hukuman bagi 
pembunuhan kehidupan liar yang 
terancam tidak berat, dan sebab 
itulah ada yang meneruskan per- 
dagangan daging luarbiasa. 

SAM berkata perdagangan yang 
tidak sah ini masih berterusan di 
Malaysia sebab permintaan untuk 
daging dan kulit binatang-binatang 
itu adalah tinggi. 

Bahaya yang paling besar sekali 
datang dari sekim-sekim pemba- 
ngunan tanah dan pembalakan. 

Pencemaran . 
Mengakibatkan 
Di Selat Tebrau 
Penyakit Kulit 


Pencemaran di Selat Tebrau 
bertanggungjawab ke atas berbagai 
penyakit kulit di Johor Bahru. 

Klinik-klinik swasta telah me- 
lapurkan bahawa bilangan pesakit 
yang minta rawatan bagi penyakit 
kulit itu makin bertambah. 

Seorang doktor swasta membe- 
ritahu lebih kurang 30-35% dari- 


pada pesakit yang dirawatnya mem- . 


punyai penyakit kulit tersebut. 

Ia berkata, “para pesakit men- 
gatakan bahawa badan mereka 
merasa gatal dan ia menjadi ruam 
setelah mandi di Pantai Lido.” 

Seorang doktor lain berkata 
inilah kali pertama dalam ke- 
hidupannya ia memberi rawatan 
kepada penyakit tersebut. 

Majlis Perbandaran baru-baru 
ini mengisytiharkan bahawa laut 
di luar pantai yang popular itu 
tercemar dengan buruknya oleh 
najis dan bahan kimia yang di- 


Sikap kerajaan terhadap perlak- 
sanaan dasarnya untuk mendiri- 
kan simpanan hutan yang tetap 
kurang tegas. 

Misalnya, Majlis Perhutanan Ke- 
bangsaan telah menerima perun- 
tukan sebanyak 12.8 juta ekar 
bagi tujuan ini, tetapi antara 
1971 dan 1978, 27% dari hutan 
yang diterangkan di beberapa ne- 
geri terletak dalam kawasan Hutan 
Simpanan Tetap. 

Pertubuhan tersebut berkata ba- 
hawa kerajaan harus mengambil 
langkah-langkah berikut untuk me- 
lindungi serta memelihara. kehi- 
dupan liar di negara ini: 


buang dari Hospital Besar yang 
berhampiran. 

Bakteria E-coli di sekitar pan- 
tai itu adalah sebanyak 600-3000 
bagi setiap 100 ml, iaitu jauh 
lebih tinggi dari garis selamat se-| 
banyak 200 bagi setiap 100 ml. 

Majlis tersebut dan Jabatan 
Kesihatan telah berkali-kali mem- 
beri amaran kepada penduduk- | 
penduduk supaya tidak bermandi- 
manda dalam pantai itu. 

Seorang doktor lain berkata ia 
telah memberi rawatan kepada 
beberapa pesakit yang termakan 
makanan beracun yang disyak di- 
akibatkan oleh kerang yang di- 
tangkap dalam perairan itu. 

Najis mentah dan bahan kimia 
dari hospital itu dan dari Sungai 
Sengget dibuang ke Selat Tebrau 
setiap hari. Loji najis lama di 
Hospital Besar itu rosak sejak 
1977. @ 





* Dasar-dasar pembangunan se- 
masa yang mengancam kehi- 
dupan liar harus ditinjau semula 
agar kawasan hutan simpanan 
dirancang serta diurus dengan 
sempurna. 

# Langkah-langkah tegas harus di- 
ambil demi memberi lesen sena- 
pang dan lesen memburu, Jaba- 
tan Kehidupan Liar dan Taman- 
taman Negara patut diberi kuasa 
yang lebih untuk menjalankan 
tugas-tugasnya. 

* Akta Perlindungan Kehidupan 
Liar harus ditinjau semula. Un- 
dang-undang patut diketatkan 
dan hukuman-hukumannya 
mestilah lebih berat. @ 

SETINGGAN 
DIUSIR 


Pada lazimnya, golongan se- 
tinggan di Kuala Lumpur boleh 
mendapat perlindungan dari tinda- 
kan pihak berkuasa dengan cepat 
menubuhkan cawangan UMNO di 
kawasan berkenaan. 

Dengan demikian, mereka boleh 
merayu kepada wakil rakyat supaya 
sebarang tindakan meroboh di- 
batalkan atau mereka diberi tempat 
lain. 

Sekiranya mereka menduduki 
tanah kerajaan, kemungkinan besar 
mereka akan diberi rumah panjang 
malah rumah murah sebagai ganti. 

Kalau mereka menduduki tanah 
swasta, mereka boleh mengharap- 
kan wang ganti-rugi untuk berpin- 
dah ke tefmpat lain. 

Bagaimanpun, tidak semua golo- 
ngan setinggan bernasib baik begini. 


Baru-baru ini, 30 buah rumah di 
Taman Selasih, dekat. Batu Caves 
di Kuala Lumpur telah dimusnah- 
kan oleh Majlis Daerah Gombak, 
Selangor. 

Seramai 300 orang polis ter- 
paksa dikerah bagi membantu satu 
pasukan pertugas JKR yang meng- 
gunakan beberapa buah jentolak. 

Kawasan itu sedang diambil- 
alih oleh pihak swasta untuk pem- 
bangunan. Tuanpunya tanah itu 
ialah Syarikat Tenaga Ehsan yang 
dipercayai oleh para setinggan di 
situ sebagai sebuah anak syarikat 
PKNS. Satu sen ganti rugi pun 
tidak ditawarkan kepada mereka. 

Syarikat Tenaga Ehsan telah 
berjaya memecah-belahkan para 
setinggan di situ dan mengurang- 
kan penentangan dengan bertindak 


secara beransur-ansur. g 

Dari sejumlah 400 buah rumah 
yang berada di kawasan itu, hanya 
30 buah sahaja dirobohkan hari 
itu. 

Kenapa 30 keluarga malang ini. 
dipilih tidak dapat diketahui sebab 
ia bukan berdasarkan kepada rumah 
baru atau lama. Juga rumah-rumah 
itu bukan terletak setempat, seh 
baliknya di merata tempat. 

Para setinggan telah melihat 
seorang tukang tunjuk yang mem- 
beri arahan. Apabila ditanya kenapa 
sesuatu rumah itu dipilih, ia men- 
jawab bahawa ia hanya mengikut 
arahan. 

Tindakan beransur-ansur ini te- 
lah mengelirukan para setinggan 
lain. Mereka masih menaruh hara- 
pan bahawa rumah mereka akan 
terselamat, selanjutnya mereka ti- 
dak bersatu bertindak dengan 30 
keluarga tadi. 

Sebenarnya, mereka telah ber- 
tindak untuk mendapatkan pen- 
yelesaian. Mereka telah memohon 
rumah murah beberapa kali, dan 
akhir-akhir sekali, telah pergi mera- 
yu’ kepada wakil rakyat kawasan 

itu. 

Akan tetapi, tokoh politik 
UMNO itu tidak dapat berbuat 
apa-apa, sebab tanah orang, kata- 
nya. Apabila wakil-wakil setinggan 
terus mendesak, mereka dihalau 
` keluar. Pegawai-pegawai berkenaan 
di Pejabat Daerah telah meng- 
hilangkan diri apabila hendak di- 
temui. 

Beberapa perkara telah mem- 
buat setinggan-setinggan yang ma- 
lang itu amat marah. Pertamanya, 
amalan pilih-kasih oleh Syarikat 
Tenaga Ehsan. 


Seorang setinggan, Encik Mohd. 
Nor berkata, “Kalau nak roboh, 
robohlah semua. Biar sama-sama 
menangis, jangan ada yang menan- 
gis, dan ada yang ketawa.” 

Satu perkara lagi yang mem- 
bangkitkan kemarahan mereka ialah 
sikap tidak berperikemanusiaan 
oleh pihak Majlis Bandaran Gom- 
bak. 

Menurut Encik Mohd. Nor, 
“Anak tengah dok makan nasi, 
nak pergi sekolah, ditariknya ru- 
mah. Bini kata, nantilah saya nak 
masak dulu, anak nak makan. 


A FOUCH OF GOLD 
TO THE MAN 
THAT STOPS HIM! 





Mereka bawa keluar periuk dan 
tarik rumah juga.” 

“Tunjukkanlah  belas-kasihan. 
Berilah tapak lain, ataupun rumah 
panjang. Bagilah tempat lindung 
dari hujan dan panas. Tapi satu sen 
ganti rugi pun tak dapat.” 

Perkembangan selanjutnya di 
Taman Selasih tidak dapat diduga, 
tetapi masaalah Syarikat Tenaga 
Ehsan ialah bagaimana hendak 
mengusir 700 buah rumah se- 
tinggan, suatu angka yang agak 
besar. @ 

MASALAH 
PEKERJA INDIA 
DI DALAM 
DAN 
DI LUAR BANDAR 


Mengikut Cik Susan Oorjitham, 
seorang pensyarah di Universiti 
Malaya, pekerja-pekerja India di 
kawasan bandar menghadapi masa- 
lah yang sama dengan mereka di 
luar bandar. Mereka adalah mangsa 
kepada ekonomi kapitalis yang me- 
nawarkan gaji rendah. Mereka juga 
menghadapi kebelengguan dalam 
taraf pendidikan dan pekerjaan 
serta tidak berpengaruh dalam hal 
politik. Selain itu, mereka sukar 
mendapat bantuan kewangan, pe- 
rumahan dan kemudahan-kemu- 
dahan sosial yang lain. Bagaimana- 
pun terdapat juga perbezaan dalam 
keadaan dua golongan ini. 

Misalnya, semenjak mereka mula 
menjejak negara ini, nasib pekerja- 
pekerja estet telah terserah kepada 
majikan yang kebanyakannya orang 
asing. Mereka telah diperas dan 
dipergunakan dalam semua aspek 
kehidupan seharian buat berzaman- 
zaman lamanya. Gaji mereka adalah 
paling rendah sehingga masakini 
kebanyakan daripada mereka masih 
menerima hanya antara $150.00 
dan $400.00 sebulan. 

Pendidikan bagi kebanyakan pe- 
kerja estet masih dalam sistem 
vernakular yang diperkenalkan oleh 
penjajah British. Ini telah mengu- 
rangkan. peluang mereka untuk 
mendapatkan pekerjaan yang lebih 
baik. 

Dari segi perumahan, mereka 
masih tinggal dalam rumah berek 
seperti dulu tanpa kemudahan air, 
api, tandas dan rawatan perubatan. 
Disamping itu, mereka mempunyai 
keluarga yang besar di mana per- 
belanjaan harian adalah tinggi. 

Akibatnya mereka tidak boleh 
menyimpan dan selalunya berhu- 
tang dengan chettiar, koperasi dan 
rakan-rakan. 

Setelah berzaman-zaman dikong- 
kong oleh majikan, mereka telah 
kehilangan dayausaha, ikhtiar dan 
keyakinan. Ini bukanlah suatu 
perkara yang aneh oleh kerana 
keadaan dalam estet memang mele- 
mahkan sifat-sifat ini. 


kemasukan bangsa- 
bangsa lain dalam bidang yang 
sama, kemampuan pekerja-pekerja 
India untuk bertindak bagi kepen- 
tingan diri mereka telah dikurang- 


Dengan 


kan. Saluran yang tinggal bagi 
mereka ialah melalui kesatuan se- 
kerja, akan tetapi dengan kawalan 
ketat yang dikenakan oleh pihak 


pemerintah, harapan bagi mereka 

adalah terhad. | j 
Bagaimanapun ramai pekerja 

estet telah menjadi anggota ke-' 


satuan sekerja dan parti politik, 


dan ini membukakan peluang untuk 
terus bertindak. ; 
Walaubagaimana pun, kedu- 


dukan pekerja India di estet adalah 
lebih baik pada amnya daripada 
rakan-rakan mereka di bandar: 
Sebagai misalan, gaji mereka ada- 
lah lebih tinggi dan mereka juga 
diberi perumahan yang percuma. 
Perbelanjaan persekolahan, per- 
ubatan dan lain-lain masih rendah 
daripada mereka yang hidup di 
bandar, iaitu kos sara hidup mereka _ 
adalah lebih rendah. Mereka ber- 
campur-gaul dan saling-bergantung 
di dalam estet dan ini melahirkan 
perasaan perpaduan yang lebih 
mendalam daripada yang terdapat 
di bandar. 

Justeru, pekerja-pekerja India di 
kawasan bandar berbeza daripada 
mereka dalam beberapa aspek. 
Padahal mereka melakukan kerja- 
kerja yang paling rendah di sektor 
awam dan selalunya di tindas: 
dalam berbagai cara. Peluang naik 
pangkat adalah tipis sekali dan 
kedudukan mereka sudah tentu 
tidak akan berubah sampai mereka 
mati. 

Begitu juga dalam sektor swasta, 
khasnya sektor perindustrian, di 
mana majikan memperolehi ke- 
untungan banyak dengan mem- 
bayar gaji rendah. Mereka selalu 
menghadapi ancaman pengangguran 
dan ketakutan buang kerja. Ke- 
banyakan daripada mereka tidak 
menikmati kemudahan perumahan 
dan pendidikan percuma. 

Pada amnya kos sara hidup 
di bandar adalah lebih tinggi 
daripada hidup di estet, akan 
tetapi mereka dapat menikmati 
berbagai-bagai kemudahan moden 
di bandar. Keadaan seperti ini 
mengaburkan situasi dan taraf 
exploitasi yang sebenarnya. Oleh 
itu, mereka tidak begitu sedar 

tentang keadaan ekonomi 
mereka sebagai pekerja. Penyertaan 
dalam organisasi politik dan ke- 
satuan pekerja pun rendah dari- 
pada penglibatan pekerja-pekerja 
estet. A 

















Kedudukan yang tidak sama 
antara pekerja wanita dan lelaki 
menerangkan mengapa kaum le- 
laki menunggang basikal semen- 
tara kaum wanita -berjalan kaki 


sambil memikul alat-alat kerja 
sambil menuju ke tempat kerja. 

“Itulah caranya di sini,” kata 
N. Narayani, seorang pekerja wani- 
tan, jawapan yang amat mudah 
sekali! 

T. Vellamah, 18 tahun, ber- 
kata, “mengenai pekerjaan saya, 
saya memang merasa bosan tetapi 
kita semua akan merasa bosan 
dalam sebarang pekerjaan.” 


Kebanyakan gadis di ladang 
getah juga sependapat. Mereka 
terpaksa menerima pekerjaan ter- 
sebut dan terpaksa mengikut ke- 
hendak #bu-bapa mereka dan main- 


PENINDASAN PEKERJA ESTET 
WANITA 











kan peranan yang kedua penting 
di rumah dan di tempat kerja 
berbanding dengan lelaki dalam 
keluarga mereka. 

Kaum wanita di ladang tidak 


menafikan bahawa pendapat mere- 


ka tidak diberi perhatian jika di- 
bandingkan dengan abang mereka. 
Kadangkala, mereka tidak dipanggil 
langsung untuk memberi pandangan 
mereka dalam hal ehwal keluarga 
mereka sendiri. 

“Semua adik perempuan serta 
saudara mara perempuan dan 
kawan-kawan perempuan saya di 
ladang selalu dilayan begitu. Se- 
benarnya, kita telah dilayan begitu 
selama beberapa tahun dan kita 
telah biasa dengan layanan itu. 
Ia merupakan sebahagian dari kehi- 
dupan kita,” kata Narayani. 

“Kami tidak mempunyai wang 

yang cukup, kami tidak mem- 
punyai rumah atau kereta, tetapi 
kami kaya dalam beberapa aspek , 
lain,” kata T. Vellamah, berumur 
18 tahun. 

Pendapatan purata adalah di 
antara $250 dan $300 bagi seorang 
pekerja. Apabila dua atau tiga 
orang ahli dari sebuah keluarga 
bekerja, maka pendapatan sebuah. 
keluarga adalah antara $500 hingga 
$600. | 

Akan tetapi, bagi keluarga yang 
mempunyai anggota seramai 5 
atau lebih orang, pendapatan itu 
tidak mencukupi, kata pekerja- 
pekerja wanita. 

N, Thanggama berkata, “Per- 
belanjaan rumahtangga, pendidikan 
anak dan pakaian menelan sebaha- 
gian besar daripada pendapatan dan 
kita tidak dapat menyimpan wang.” 

Beliau mempunyai 8 orang anak 
di mana 3 daripadanya masih 
menuntut di sekolah rendah dan 


` menengah di kawasan bandar. 3 


orang anak perempuannya bekerja - 
sebagai penoreh getah di ladang. 

Walaupun ketiga-tiga anaknya 
memberi gaji mereka — setiap 
orang menerima lebih kurang $210 
sebulan — kepada ibu mereka, 
namun mereka masih mengalami 
masalah kewangan. . 

Untuk ‘mengurangkan beban ini, 
kebanyakan daripada kdum wanita 
memelihara - ayam-itek dan me- 
nanam sayur-sayuran, seperti ka- 
cang panjang dan cili, di halaman 
belakang rumah mereka. 


Mereka juga tidak membeli alat- 
alat rumah yang tidak perlu dan 
kebanyakan “daripada penduduk 
ladang getah hanya mempunyai 
alat-alat rumah asas sahaja. 

Di setengah rumah, ruang tamu- 
nya tidak mempunyai sebarang pe- 
rabut. Alat-alat mewah yang ter- 
dapat adalah sebuah radio dan 
sebuah almari, yang dihiasi de- 
ngan pinggan-mangkuk dan alat 
lain. 


/ 

Kebanyakan majikan ladang 
dak menayangkan sebarang filem 
dan tidak membekalkan sebarang 
kemudahan seperti padang bola. 


Sekolah 


Kebanyakan wanita yang lebih 
tua, seperti Puan Thanggama dan 
Ruthmary, telah berhenti sekolah 
ketika umur mereka masih muda 
untuk menjadi penoreh getah se- 
penuh masa. Sekolah-sekolah ter- 
letak jauh dari estet, di bandar 
dan. kebanyakan mereka tidak be- 
gitu cergas di sekolah dan terpaksa 
berhenti sekolah. 

“Jika saya telah melanjutkan 


pelajaran, kehidupan saya mungkin 


lebih senang. Saya mungkin dapat 
meninggalkan ladang ini dan be- 
kerja di sebuah kilang di kawasan 
bandar,” kata Thanggama. 

Seperti kebanyakan ibu-ibu lain 
di estet, Thanggama juga mem- 
punyai harapan untuk anak-anak- 
nya yang masih bersekolah. Akan 
tetapi, harapan anak-anak mereka 
sangat titpis, seperti ibu bapa me- 
reka. 

Mallika, yang telah berhenti 
sekolah selepas Darjah Enam dan 
yang sebelumnya ingin menjadi 
senrang jururawat, telah mengubah 
fikirannya apabila diberitahu baha- 


wa ia terpaksa “belajar selama 10 
tahun lagi. ` | 

Sekolah-sekolah yang terdapat, ; 
dalam estet-estet tidak mempunyai ' 


kemudahan-kemudahan 
menghasilkan penuntut-penuntut 
yang berkaliber. 


Kebanyakan penuntut tidak me- 
lampani peringkat sekolah rendah 
kerana dua sebab: kos pengang- 
kutan ke sekolah menengah (yang 
biasanya, terletak di kawasan ban- 
dar atau bandaraya yang biasanya 
beberapa batu jauhnya dari estet), 
dan desakan kewangan, yang men- 
yebabkan ibu bapa menghentikan 
anaknya dari menghadiri sekolah. @ 





PEKERJA 
ESTET 
GLENMARIE 
MENUNTUT 
PERUMAHAN 


Bagi 100 buah keluarga yang 
tinggal di Estet Glenmarie, rumah 
panjang, yang dibuat dari kayu, 
telah menjadi tempat tinggal me- 
reka selama 5 tahun. 

Sebelum pilihanraya umum ta- 
hun 1978 diadakan, mereka telah 
diberitahu supaya berpindah ke 
rumah panjang yang' tidak mem- 
punyai kemudahan bekalan air atau 
elektrik, bilik mandi atau dapur 
yang berasingan, 

Keluarga-keluarga tersebut telah 
diberi jaminan bahawa mereka akan 
dibekalkan dengan rumah yang 
sempurna dalam tempoh 9 bulan 
lagi. 

“Kini sudah hampir 5 tahun 
dan kami masih menunggu rumah 

yang lebih sempurna” kata Puan 
Vassamah. § Penduduk-penduduk 
estet ini, yang kebanyakannya me- 
rupakan penoreh getah, terpaksa 
berpindah ke rumah panjang kerana 
tapak perumahan mereka telah 
dijual kepada seorang pengusaha 
rumah. 

Sebanyak 11 barisan rumah 
panjang terdapat di estet Glen- 
marie dan setiap rumah panjang 
berukur 3 x 4 meter. Dalam ruang 
yang kecil ini, sebuah keluarga 
“terpaksa hidup, makan, tidur, main 
dan belajar. 

“Kami semua mempunyai anak- 
arak yang telah dewasa dan kami 
tidak berpeluang bersendirian. 
Kami terpaksa menggunakan rumah 
jiran kami untuk menyalin pakaian. 


a 
Ini amat memalukan,” kata Puan 
Loo Tai. . 

Rumah-rumah tersebut tidak 
sesuai sekali untuk hidup atau 
untuk penuntut yang belajar. Setiap 
rumahtangga telah membina dapur 
mereka sendiri di hadapan rumah 
mereka. 

Walaupun pihak majikan telah 
membekalkan sebuah dapur dan 
bilik mandi bersama, penduduk 
enggan menggunakannya kerana ia 
terletak jauh dari rumah mereka. 

“Kami memang tidak mahu 
mengangkut alat dapur dari dapur 
bersama ke rumah kami setiap 
hari. Apa yang lebih menyakit- 
kan ialah dapur itu tidak dilin- 
dungi dari hujan dengan sem- 
purnanya,” kata Puan Vassamah. @ 

AGIHAN TENAGA KERJA 
BERUBAH 


Banci Penduduk 1980 menun- 
jukkan bahawa jumlah gunatenaga 
telah berkurangan dalam sektor 
pertanian, iaitu dari 52% turun 
ke 41% antara 1970 dan 1980. 

Peratus ini hanya merupakan 
36% bagi Semenanjung Malaysia, 
tetapi 57% bagi Sabah dan 61% 
bagi Sarawak, disebabkan perkem- 
bangan ekonomi lebih pesat di 
Semenanjung Malaysia. 

Sehubungan dengan ini, kadar 
pengangguran di luar bandar adalah 
lebih tinggi dari di bandar, ber- 
lainan dari keadaan di masa lalu, 
kecuali di Kelantan, Trengganu dan 
Sarawak. Pada 1975, kadar di 
bandar ialah 7.2%, melebihi kadar 
di luar bandar sebanyak 0.8%. 

Akan tetapi bagi 1980, kadar 
pengangguran luar bandar ialah 
5.9%, melebihi kadar bandar se- 
banyak 0.8%. Ini disebabkan peker- 
jaan telah bertambah lebih pesat 
di kawasan bandar. Sebenarnya, 
kadar pertambahan gunatenaga di 
luar bandar adalah kurang dari- 
pada 3%, kadar bagi seluruh negara. 

Sektor perlombongan dan kuari 
mencatat kekurangan gunatenaga 
sebanyak 296 setiap tahun, akibat 
dari pengurangan dalam perusahaan 
bijih timah yang menghadapi ke- 
habisan sumber. 

Sebanyak 1% dari jumlah 4.6 
juta tenaga kerja negara terlibat 
dalam sektor ini. Satu dekad 
lalu, angkanya ialah 2%. 

Sektor pembinaan mencapai per- 
tumbuhan paling tinggi setiap ta- 
hun, iaitu 1196, dan ini diikuti 
oleh sektor pembuatan, 8%. Bidang 
perdagangan dan perkhidmatan juga 
melebihi kadar purata seluruh ne- 
gara. Sektor pembuatan memakai 
13% dari seluruh tenaga kerja 
pada 1980 (8% pada 1970 — 
kenaikan 8% setahun) dan sektor 
pembinaan, 5%. 

Peratus orang Melayu dalam 
sektor pertanian berkurangan se- 


“dikit dari 68% kepada 67%, tetapi 


penglibatan mereka dalam perusa- 
haan meningkat dari 31% ke 
39%. 

Pertambahan yang pesat sekali 
ialah dalam bidang perkhidmatan, 
terutama sekali catering, di mana 
jumlah pekerja Melayu meningkat 
dari 39% kepada 51%. Peratus 
dalam sektor perdagangan ialah 


30%. 

Penglibatan orang Cina dalam 
pertanian turun sedikit (2%), tetapi 
sebanyak 9% kepada 50% dalam 
pembuatan dan jatuh 9% kepada 
38% dalam sektor perkhidmatan. 

Bagi keseluruhan tenaga kerja, 
Melayu meningkat dari 52% kepada 
54%, India dari 10% kepada 11%, 
tetapi Cina turun dari 36% kepada 
45%. 

Penglibatan orang Melayu dalam 
7 bidang pekerjaan telah bertam- 
bah. Dalam bidang profesyenal, 
teknikal dan berkaitan, peratusan- 
nya meningkat dari 46% kepada 


ja 





55%. - 

Dalam bidang perkhidmatan, da- 
ri 46% kepada 59%; bidang per- 
keranian dan berkaitan, dari 36% 
kepada 50%. Di peringkat pen- 
tadbiran dan pengurusan, orang 
Melayu bertambah 3% kepada 264. 

Bahagian orang Cina dalam se- 
mua bidang pekerjaan telah jatuh, 
terutama sekali dalam bidang per- 
khidmatan dan perkeranian. Orang 
India juga telah mengalami ke- 
jatuhan, kecuali dalam bidang per- 
tanian dan pembuatan. 

Dari jumlah 7.4 juta orang 
antara usia 15 dan 64 tahun yang 
dibanci pada tahun 1980, 4.6 
juta ataupun 63% adalah tenaga 
kerja negara. 

Seramai 8396 tinggal di Semenan- 
jung Malaysia, 7% di Sabah dan 
10% Sarawak. Kadar pengangguran 
ialah 6%, kebanyakannya anak- 
anak muda lepasan sekolah. 

Perak mempunyai golongan pe- 
kerja yang paling banyak, diikuti , 
oleh Johor, Selangor, Kedah dan 
Wilayah Persekutuan. 

Perihal Penduduk Malaysia. 


Pada tahun 1980, penduduk 
Malaysia berjumlah 13.7 juta, di 
“mana 11.4 juta berada di Semenan- 
jung, 1 juta di Sabah dan 1.3 
juta di Sarawak. 

Kadar pertumbuhan sebanyak 
2.3% sepanjang dekad lalu merupa- 
kan suatu kejatuhan, tetapi kadar 
ini akan melipat-gandakan pendu- 
duk Malaysia dalam 30 tahun akan 
datang. 

Kadar pertambahan di kalangan 
orang Melayu melebihi orang Cina 
dan India. Akibatnya, orang Melayu 
merupakan sebanyak 55.3% dari 
penduduk Semenanjung, berban- 
ding dengan 52.7% sepuluh tahun 
dahulu. 

Orang Cina merupakan 33.8% 
dan India 10.2%, Kaum- Bumi- 
putra merupakan 82.9% di Sabah 
dan kaum Iban sebanyak 30.34 


ISIRUMAH 


BERTAMBAH 


KAYA 

di Sarawak... 
Sebanyak 39% dari jumlah pen- 
duduk Malaysia pada 1980 adalah 


di bawah umur 15 tahun, berban- | 


ding dengan 45% pada 1970. 

Akibat: perubahan ini, bilangan 
tanggungan bagi setiap 100 orang 
yang bekerja telah jatuh dari 92 
kepada 76 orang dalam tahun 
1980. 

Kadar kelahiran juga telah mero- 
sot di kalangan ketiga-tiga kaum 
di Semenanjung, di mana keme- 
rosotan orang Cina melebihi yang 
lain. 

Bilangan anak purata bagi se- 
orang wanita Cina yang mencapai 
usia 40-44 tahun ialah 4.9 orang, 
India 5.7 orang dan Melayu 5.9 
orang. 

Jumlah dan peratusan orang- 
orang asing yang bermastautin di 
Malaysia telah berkurangan, dari 7% 
ke 5%. 


Mengikut banci perumahan dan 
penduduk 1980, dari setiap 100 
buah isi rumah Malaysia, 18 mem- 
punyai kereta, 30 mempunyai mo- 
tosikal dan 27 memiliki peti sejuk. 

Lebih kurang seorang dalam se- 
tiap 12 orang mempunyai telefon 
dan hampir setengah dari semua 
isi rumah sekurang-kurangnya me- 
miliki sebuah peti televisyen. 

71% dari isirumah sekurang- 
kurangnya memiliki sebuah radio 
sementara 36% mempunyai sebuah 
kipas angin elektrik; hanya 2% 
mempunyai penyaman udara. 

Sebuah isirumah dianggap mem- 
punyai - alat-alat ini tidak kira 
sama ada dibeli, disewa atau di- 
bayar secara ansuran. 


i pun, orang-orang 
asing di Sabah telah berlipat-ganda 
akibat dari kedatangan rakyat Indo- 
nesia dan Filipina. 

Hampir semua kanak-kanak da- 
lam usia 10-20 tahun pada 1980 
kenal huruf; 72% dari semua 


orang berusia 10 tahun dan atas , 


boleh membaca, berbanding dengan 
58% pada 1970. 

Mereka yang boleh berbahasa 
Malaysia meningkat kepada 86% 
dari 66% 10 tahun dahulu, dan 
yang boleh bercakap Inggeris me- 
ningkat kepada 24% dari 13% 
dahulu. 

Saiz purata isirumah merosot 
dari 5.5 kepada 5.2 orang pada 
1980. Sebanyak 18% isirumah 
mempunyai kereta, 30% mempun- 
yai motosikal, seramai 25% mem- 
punyai peti sejuk dan 50% mem- 
punyai peti televisyen. @ 


Lapuran itu berkata, kadar isi-| 
rumah di Semenanjung Malaysia 
yang mempunyai alat-alat itu ada- 
lah lebih tinggi dalam 1980 dari 
1970. 

Di Semenanjung Malaysia, pe- 
milikan kereta, penyaman udara): 
dan telefon dalam isi rumah telah 
bertambah sebanyak dua kali ganda 
dalam tempoh 10 tahun. itu, 'se- 
mentara pemilikan motosikal dan 
peti sejuk pula naik sebanyak tiga 
kali ganda. 

Kenaikan yang amat nyata juga 
terdapat dalam kadar isirumah) 
yang mempunyai televisyen, iaitu 
12% dalam 1970 kepada 5394 
dalam 1980. @ 

Kadar Kemiskinan Meningkat 
Dalam Tahun 1981 Dan 1982 





Pada keseluruhannya adalah di- 
anggarkan bahawa kadar kemis- 
kinan di Semenanjung Malaysia 
akan bertambah daripada kira-kira 
29% pada tahun 1980 kepada 

` 30% pada tahun 1981 dan 31% 
pada tahun 1982. Demikian di- 
nyatakan oleh Encik Mohd. Nurzid 
Mohd. Wali, Ketua Pengarah Unit 
Penyelidikan Sosio-ekonomi, Jaba- 
tan Perdana Menteri, dalam kertas 
kerjanya yang berjudul “Kemis- 
kinan dan Pembasmian Kemiskinan 
— Suatu Penilaian”. Kertaskerja 
tersebut telah dibentangkannya di 
Seminar Kemiskinan Luar Bandar 
anjuran KADA/AIM. 


1 


Menurutnya, tinjauan mengenai 
keadaan kemiskinan di negeri ini 
menunjukkan bahawa bagi tahun 
1981 dan 1982 kedudukan eko- 
nomi isirumah miskin di kawasan 
desa sangat dipengaruhi oleh ke- 
adaan turun naik harga barang- 
barang pertanian. Akibatnya, dalam 
sektor pertanian, kadar kemiskinan 
dianggarkan telah meningkat dari 
46.1% pada tahun 1980 kepada 
51% pada tahun 1981 dan dijangka 
meningkat kepada 54% dalam 
tahun 1982. (Lihat jadual 1). 
Sementara itu, bagi sektor bukan 
pertanian, kadar kemiskinannya di- 
jangkakan turun sedikit daripada 


16.8% pada tahun 1980 kepada 
16% pada tahun 1981 dan 1982, 
kecuali sektor perlombongan di 
mana kadar kemiskinan dijangka 
meningkat daripada 34.0% pada 
tahun 1980 kepada 35% pada 
tahun 1981 dan 36% pada tahun 
1982. 

Dari segi strata bandar-luar ban- 
dar, Encik Mohd Nurzid menjang- 
kakan bahawa kemiskinan di luar 
bandar akan bertambah dalam 
dalam tempoh 1981-82; sebaliknya, 
keadaan kemiskinan di kawasan 
bandar dijangka bertambah baik. 
Menurutnya, pada tahun 1981, 
kadar kemiskinan di luar bandar 

dianggarkan meningkat kepada 40% 
berbanding dengan 37.7% pada 
tahun 1980. Pada tahun 1982, 
kadar kemiskinan di luar bandar 
dijangka meningkat lagi kepada 
41%. Sementara keadaan kemis- 
kinan di luar bandar semakin 
meningkat disebabkan oleh . pe- 
nurunan harga barang-barang per- 
tanian di pasaran dunia dalam 
tempoh tersebut, kedudukan ke- 
miskinan di bandar menunjukkan 
tanda-tanda yang lebih baik. Kadar 
kemiskinan di kawasan bandar 
dianggarkan turun sedikit daripada 
13% pada tahun 1980 kepada 
12% pada tahun 1981 dan terus 
turun kepada 11% pada tahun 
1982. 

Menurut Encik Mohd. Nurzid 
lagi, kumpulan miskin yang paling 
terjejas ialah pekerja-pekerja ladang 
dan pekebun kecil getah. Kadar 
kemiskinan di kalangan pekerja 
ladang dianggarkan telah mening- 
kat dari 35.2% pada tahun 1980 
kepada 46.0% pada tahun 1981 
dan 63% pada tahun 1982. Ke- 
dudukan sosioekonomi yang mem- 
bimbangkan ini adalah disebabkan 
oleh penurunan harga getah dan 
kelapa sawit. Harga purata bagi 
getah (RSSI) turun daripada 312.51 


sen sekilo pada tahun 1980 ke- 


pada 204.85 sen sekilo pada tahun 
1982. Begitu juga harga kelapa 
sawit yang telah jatuh daripada 
$1,212 setan kepada $1,181 setan 
dalam tempoh yang sama. Aki- 


kumpulan pekerja ladang dianggar- 
kan sebanyak $214 sebulan pada 


tahun 1981 dan $204 sebulan 
pada tahun 1982. 

Sementara itu, kadar kemiskinan 
di kalangan pekebun kecil getah, 
yang merupakan kumpulan miskin 
yang mempunyai kadar kemiskinan 
yang tinggi, juga (didapati telah 
bertambah dari 41.3% pada tahun 
1980 kepada 50% pada tahun 
1981 dan 53% pada tahun‘ 1982. 
Menurut Encik Mohd. Nurzid, 
dalam tempoh 1981-82, kedudukan 
pekebun-pekebun kecil getah ada- 
lah membimbangkan dan ini adalah 
disebabkan oleh penurunan harga 
getah di pasaran dunia. 

Encik Mohd. Nurzid juga telah 
mengemukakan beberapa persoalan 


ini. Salah satu persoalan yang 
timbulkannya ialah mengenai 
konsep kemiskinan yang digunakan- 
nya. Menurutnya, konsep kemis- 
kinan yang digunakan di. Malaysia , 
pada masa ini adalah berdasarkan 
kepada pendekatan pendapatan 
mutlak dan menentukan “garis 
kemiskinan” atau “pendapatan 
garis kemiskinan”. Tetapi, menurut- 
nya lagi, kemiskinan adalah suatu 
finomena yang “multi-demen- 
sional” dan berbeza mengikut masa, 
ruang dan konteks budaya. Dengan 
demikian, “dalam konteks Malay- 
sia, secara idealnya definasi kemis- 
kinan haruslah diperluaskan kepada 
tiga konsep kemiskinan, iaitu ke-' 
miskinan mutlak, kemiskinan re- 
latif dan kemiskinan budaya” @ 





batnya, pendapatan purata bagi mengenai isu kemiskinan di negara 
1 
Jadual 1: Semenanjung Malaysia: Kadar Kemiskinan Mengikut Kawasan Bandar dan 
Luar Bandar, 1975 dan 1980-1982, (Peratusan) 
Strata 1975 1980 1981 1982 
LUAR BANDAR 54.1 37:7 40 41 
Pertanian 63.0 46.1 51 54 
pekebun kecil getah 59.0 41.3 50 53 
pekebun kecil kelapa 50.9 38.9 39 38 
petani padi 77.0 55.1 54.0 52.0 
nelayan 63.0 45.3 43 41 
pekerja ladang 47.0 35.2 46 63 
BANDAR 19.0 13.0 12 11 
Keseluruhan 43.9 29 30 31 





L 





l Jumlah isirumah miskin sebagai peratusan daripada jumlah isirumah dalam strata tertentu. 

KEMISKINAN | 


DARI 
PERSPEKTIF 
“RAKYAT 


HAJI ZAKARIA BIN ARIFFIN 


Kalau kita tinjau kedudukan orang-orang Melayu 
dalam usaha pembangunan semenjak zaman penjajahan 
lagi, hingga selepas kemerdekaan dicapai, kita tidak 
boleh menyangkal bahawa orang-orang Melayu ter- 
‘utamasekali di desa, hanya bertenggek di pinggir sistem 
ekonomi negara. 

iiss di sebalik perubahan dan peningkatan hasil, 
kedudukan ekonomi rakyat desa — pak tani pak tani 
yang berpeluh di bendang, penoreh-penoreh getah di 
kebun-kebun tetap pada hakikatnya tidak sebegitu 
mewah seperti yang dijangka Kalau tak salah saya, 
inilah yang disebut oleh pakar-pakar ekonomi sebagai 
agihan kekayaan negara yang tidak seimbang. 

Umpamanya, pendapatan petani-petani padi yang 
terlibat dengan penanaman padi dua kali setahun telah 
meningkat dua kali ganda, mungkin lebih. Tetapi pen- 
dapatan mereka yang tidak berpeluh di petak-petak 
sawah, yang hanya berteduh di kilang-kilang besar, 
telah melambung berkali-kali ganda, lebih dari para 
petani. 

Mereka yang menjual beras, yang mempunyai kuasa 
monopoli dalam urusan perniagaan barangan kegunaan 
pak-pak tani berjaya menikmati kemewahan yang 
sebenarnya. Kalau dulu mereka hanya ke sana ke sini 
dengan Austin atau Morris Minor, sekarang mereka 
ber Mercedes atau Volvo. 

Begitu jugalah saya rasa di bidang-bidang lain seperti 
perusahaan getah. Berjuta-juta tan getah dikeluarkan 
oleh pekerbun-pekebun yang membongkok menyembah 
pokok-pokok getah sebelum terbitnya matahari, sebelum 
bangunnya peniaga-peniaga getah. 

Tetapi setelah getah di ekspot, yang lazim kita lihat, 
pekebun-pekebun tadi akan terus dicengkam kemis- 
kinan. Pakaian yang bercompang camping, yang ber- 
salut getah, itulah yang terus menjadi warisan dan 
lambang pergelutan untuk hidup. F 

Tetapi yang benar-benar menikmati kemewahan 
adalah taukeh-taukeh atau saudagar-saudagar besar 

Malah, kita akan selalu bertanya-tanya kenapa dan 
mengapakah jadi begini? 

Pada pendapat saya, sebagai peladang biasa yang 
sudah bertungkus-lumus sejak 40 tahun, sebab utama 
mengapa wujudnya “keadaan kemiskinan atau keme- 
lesetan hidup rakyat desa, ialah cara perancangan pem- 
bangunan itu sendiri...... 

Sebab seterusnya mengapa telah wujudnya keadaan 
tidak seimbang di antara rakyat tani desa dan kaum- 
kaum lain, ialah berkait dengan soal kuasa politik. 

Orang-orang Melayu selama ini mungkin telah leka 
dan lena dibuai perasaan bahawa dengan kuasa politik 
yang ada pada orang-orang Melayu, kita tak perlu lagi 
bersusah payah. Dulu pernah kita dengar laungan- 
laungan seperti “kuasa memerintah di tangan kita.... 
kuasa ekonomi terpaksa tunduk kepada kuasa politik..." 

Inilah apa yang saya maksudkan sebagai leka dibuai 
perasaan! Saya fikir, kalau kita tahu serba sedikit ten- 
tang perkembangan sejarah politik dan ekonomi, ianya 
menunjukkan bahawa, akhirnya, kuasa politik adalah 
di bawah telunjuk kuasa ekonomi.... Apa yang dibim- 
bangkan sangat ialah kemegahan dan keagunan kuasa 
politik akan dapat dibeli dengan mudah oleh mereka 


NADI INSAN, Jun 1983 


i 


yang telah teguh kuasa ekonominya. Ini telah berlaku 
dan mungkin juga sedang berlaku sekarang. Sekiranya 
berlaku, maka para pemegang teraju negara dan para 
pelaksana pembangunan untuk rakyat akan menye- 
leweng dari matlamat dan perjuangan untuk menolong 
rakyat miskin di kampung-kampung. 

Saya rasa soal kemunduran atau tidak pesatnya pem- 
bangunan rakyat Melayu, ada juga kaitannya dengan 
soal birokrasi. Lebih tepat lagi dengan soal sikap atau 
mentaliti pembangunan di kalangan perancang-peran- 
cang dan perlaksana-perlaksana pembangunan. 

Saya ada mendengar sedikit sebanyak tentang teori 
itu, teori ini. Ada teori atau pendapat mengatakan ba- 
hawa orang-orang Melayu desa segan, malas dan tidak 
ada daya utama atau inisiatif. Sebab itulah mereka 
miskin. 

Pada pendapat saya, kalau orang-orang Melayu 
telah berjaya memugar hutan bakau untuk dijadikan 
sawah-sawah padi, hanya dengan menggunakan cangkul, 
parang dan riang-tenaga, maka ini sudah membukti 
bahawa pada keseluruhannya orang-orang Melayu 
tidak malas dan segan seperti yang diperkatakan. 

Saya bangkitkan persoalan ini kerana saya berpen- 
dapat sekiranya teori atau pandangan para perancang 
sudah tidak tepat, maka program-program yang konon- 
nya bertujuan untuk menolong rakyat, tidak akan dapat 
menelurkan hasil yang dihajati. 

Bagi saya, teori atau padangan tentang sesuatu masa- 

lah merupakan kemudi sebuah perahu- Uu — salah 
haluan kemudi, maka tak betullah pelayaran perahu 
tadi. 

Bila berbicara tentang sikap dan mentaliti pem- 
bangunan, perlulah saya sebagai rakyat biasa menyentuh 
sedikit sikap setengah-setengah pegawai atasan yang 
saya rasa tidak bersesuaian dengan kehendak rasa mas- 
yarakat desa. 

Maksud saya di sini ialah tentang kesopanan dan 
tatacara mengendalikan tugas-tugas mereka. Ada se- 
tengah-setengah pegawai yang begitu ‘strik’ dan ber- 
keras bila berhadapan dengan rakyat desa. 

Ada pula yang tidak senang apabila peladang-peladang 
yang berbau selut, pelekat busuk, berkaki ayam datang 
ke pejabat untuk mendapat pertolongan. 

Layanan yang diberi kepada rakyat seperti ini kadang- 
kadang menaikkan darah mereka yang melihatnya. 

Setengah-setengah pula bergegas pulang tepat jam 
4 petang, tanpa menghirau peladang yang bersusah 
payah datang dari jauh untuk mendapatkan pertolongan. 

Di peringkat atasan pula, ada juga para pembuat 
dasar dan “orang-orang besar” yang tidak begitu meng- 
hayati benar-benar akan masaalah serta kesulitan rakyat 
di desa. Program-program yang disediakan oleh jabatan 
di peringkat negeri yang benar-benar menawan hati 
rakyat, tidak dapat diterima oleh “orang-orang atas. 


` kerana, pada kacamata mereka, program-program ter- 
sebut tidak menguntungkan. Soalnya, untung untuk ~ 


siapa? 

Inilah pada pendapat saya, di antara. sebab-sebab 
mengapa masaalah kemiskinan desa wujud dan terus 
wujud. Berdasarkan kepada perbincangan tadi, saya 
kemukakan beberapa saranan mengenai masaalah serta 
cara-cara mengatasinya. 


SARANAN-SARANAN 

1. Semua yang terlibat dengan penyelesaian masaalah 
kemiskinan rakyat — samaada ahli-ahli politik, 
cendekiawan, perancang dan penggubal-penggubal 
dasar — perlulah benar-benar menghayati ‘rupabentuk 
dan sifat” kemiskinan dan kesulitan rakyat sedalam- 
dalamnya. 
Mereka, terutama sekali penggubal-penggubal dasar 
dan orang-orang atas di Kementerian, di Unit Peran- 
cang Ekonomi Kuala Lumpur, patutlah “turun ke 
tanah” dan melihat sendiri masaalah-masaalah dan 
corak hidup rakyat desa sebenarnya. 


Sekarang bukanlah masanya kita bersenang-lenang, 
berkerusi empuk dua puluh empat jam, di bilik hawa 
dingin, kerana rakyat miskin di desa sudah hitam 
kulit yang putih, sudah berkerutu tangan yang licin, 
sudah tua umur yang masih muda — semuanya di- 
sebabkan “didera” oleh keadaan dan perjuangan untuk 
hidup! 

Perancangan bersama-sama dengan rakyat dalam 
suasana kemiskinan yang sebenar, atau berdasarkan 
kenyataan sebenarnya (realiti) adalah diperlukan. | 


2. Kemiskinan dan kesulitan rakyat tidak boleh di- 

anggap sebagai penjelasan spontan atau sebagai 
suratan takdir. Ianya merupakan satu keadaan yang 
wujud kerana dicipta, dicetus oleh sistem kehidupan 
— sistem ekonomi, sistem politik, sistem sosial dan 
budaya, sistem pentadbiran negara. 


Kemiskinan, pada pendapat saya, juga timbul apabila 
kadar kenaikan pendapatan petani tidak. seimbang 
dengan kadar kenaikan kos-kos input yang terpaksa 
digunakannya. 


3. Penilaian haruslah dibuat tentang berapa banyakkah 


hasil dari pelaburan wang negara, dari jumlah harga 
kontrek yang diberikan untuk sesuatu projek pem- 
bangunan yang benar-benar mengalir ke tangan orang- 
orang Melayu. 


Kita tidak mahu melihat atau diberitahu bahawa 

setiap satu ringgit yang masuk ke tangan peladang, 

tujuh puluh sen mengalir keluar ke tangan kapitalis- 
. kapitalis dari bandar. 


PENUTUP 

Satu cabaran yang besar dalam usaha membasmi 
kemiskinan ialah kesediaan para perancang mendekati 
diri mereka kepada kemiskinan itu sendiri dan seterus- 
nya menhayati benar-benar akan erti kemiskinan. 

Perancangan yang bermakna hanya akan timbul 
apabila para perancang dengan kepakaran dan pengeta- 
huan mereka dapat berbincang dengan rakyat/para 
peladang yang mempunyai pengalaman. 

Kita perlu berikrar untuk sama-sama merancang 
dan bertindak supaya keadaan dimana “kerbau yang 
penat bermandi lumpur di sawah, tetapi kucing di dapur 
juga yang lena kekenyangan’ akan dapat dihapus dari 
lambaran sejarah perjuangan orang-orang Melayu. @ 

KENAPA RANCANGAN | 
PEMBASMIAN KEMISKINAN | 


DESA 


KURANG BERKESAN 


Dalam kertaskerjanya di Seminar 
Kemiskinan Luar Bandar anjuran 
KADA/AIM, yang berjudul “Pro- 
gram-program Pembasmian Kemis- 
kinan Kerajaan — Suatu Tinjauan 
Kritikal”, Dr. Afifuddin Hj. Omar, 
Pengurus Besar KEDA, telah ber- 
pendapat bahawa apa yang kurang 
di dalam perancangan program- 
program pembasmian kemiskinan 
ialah suatu model yang lengkap. 
Menurutnya, kebanyakan program- 
program yang dijalankan adalah 
berasaskan kepada model-model 
yang tidak lengkap yang mana 
hanya menitikberatkan soal pen- 
yerapan teknologi dan juga meng- 
ujudkan pembangunan fisikal se- 
perti ‘infrastructure’ dan bangunan- 
bangunan. “Perancangan yang pa- 
ling mustahak, iaitu perancangan 
mengenai mobilisasi modal, tenaga 
buruh dan mengubah kuasa pe- 
milikan sebahagian besar sumber- 
sumber pengeluaran, telah diabai- 
kan”. Akibatnya, rancangan pem- 
basmian kemiskinan di kawasan 
desa telah tidak begitu berkesan. 

Dalam tinjauan mengenai sejarah 
pembangunan pertanian di negara 
ini, Dr. Afifuddin mendapati baha- 
was strategi pembangunan per- 
tanian yang digunakan sehingga 
kini melalui jabatan dan agensi 
kerajaan mempunyai dua kom- 
ponen, iaitu teknologi (inmovasi) 
dan organisasi. Menurutnya, Jaba- 
tan pertanian, MARDI, Jabatan 
Perikanan, RRI dan PORIM me- 
rupakan jabatan dan agensi inno- 
vasi, manakala LPP, RISDA, 
FELCRA, FELDA, FAMA, FIMA, 
Bank Pertanian, MADA, KADA, 

MAJUIKAN, dan LTN merupakan 
agensi-agensi ‘clientele’ yang men- 
tadbirkan organisasi perlaksanaan. 


“Polarisasi pendapatan ini bo- 
leh berlaku apabila golongan 
tani yang lebih berkeupayaan 
dari segi pemilikan sumber 
(seperti tanah dan modal) 
dan lebih cucuk dalam rang- 
kaian pemasaran akan dapat 
mengambil kesempatan dari 
segala kemudahan yang diberi 


oleh pemerintah baik dari 


segi teknologi maupun or- 
ganisasi. Sebaliknya, golongan 
tani yang kurang berkeupaya- 
an dalam dua bidang ini 
(selalunya penyewa dan buruh 
tani) akan hanyut ke arah 
kemiskinan yang berterusan.” 





Teknologi Moden 


Menurutnya lagi, dalam sejarah 
usaha pembasimian kemiskinan, Ja- 
batan Pertanian merupakan pusat 
pertama yang mengeluarkan tek- 
nologi-teknologi pertanian yang’ 
‘moden’. Teknologi-teknologi ini 
diharapkan dapat melipatgandakan 
pengeluaran hasil padi, getah, 
sayuran, dan buah-buahan. Usaha- 
usaha awalan yang dijalankan oleh 
Jabatan Pertanian ini berkembang 
dari setahun ke setahun sehingga 
tertubuhlah RRI, MARDI dan 
PORIM untuk menampung kehen- 
dak-kehendak yang khusus dalam 
bidang memodenkan teknologi per- 
tanian. Matlamat akhirnya ialah 
pencapaian tahap daya pengeluaran 
(produktivi) yang diharap dapat 
mengeluarkan petani miskin dari 
bendungan pengeluaran “saradiri”. 
Teknologi-teknologi ini diperkenal- 
kan kepada petani-petani dengan 
menggunakan konsep “penyebaran 

innovasi’, yang mengandaikan ba-. 


hawa: masyarakat tani miskin ke- 


3 - rana tidak mempunyai sikap pem- 


_ baharuan, selalu bergantung kepada 
` takdir,- kurang tegas, dan lain- 
“lain sifat yang berlawanan dengan 
ciri-ciri ‘kemodenan’. 

Dr. Afifudin seterusnya mene- 
Baskan bahawa usaha-usaha diatas 
hanya berkisar di sekeliling faktor 

-teknologi sahaja. Namun demikian, 
matlamat tunggalnya, iaitu pening- 
-katan daya pengeluaran ketara 
sekali tidak tercapai. Beliau ke- 
mudiannya memberi contoh ten- 
tang perkembangan hasil padi di 
kawasan dataran negeri Kedah di 
mana didapati peningkatan daya 
pengeluarannya adalah tidak begitu 
tinggi berbanding dengan kawasan 
penanaman padi yang lain sebelum 
strategi teknologi ini ditukarkan 
oleh MADA mulai 1970. 
Nampaknya, walaupun teknolo- 
gi-teknologi ‘moden’ dikeluarkan. 
dengan banyaknya oleh jabatan dan 
agensi ‘innovasi’ ini, penggunaan- 
nya oleh petani tidak berlaku 
pada tahap yang dikehendaki. 


Malah, di setengah tempat pen- . 


yerapannya tidak berlaku langsung. 
“Maka di sini timbul satu persoalan: 
Apakah petani-petani tidak mahu 
atau tidak berupaya menerima 
teknologi-teknologi ini? Menurut 
Dr. Affifuddin, para teknokrat 
dan ahli-ahli ekonomi menganalisa- 
kan bahawa petani-petani tidak 
mahu menerimanya kerana tidak 
berupaya menampung ongkosnya. 


Sekim Subsidi 


Beliau seterusnya menerangkan 
bahawa apabila punca masalah ini 
diterima sebagai satu kenyataan 
maka usaha-usaha untuk mem- 
bolehkan kaum tani menerima 
teknologi-teknologi ‘moden’ dilaku- 
kan. Usaha yang paling besar 
ialah peruntukan subsidi dalam 
berbagai-bagai bentuk, seperti pem- 
berian subsidi baja dengan harga 
yang lebih murah dan subsidi 
benih, baja dan racun serengga 
dengan percuma. 

“ Menurut beliau lagi, selepas 
beberapa tahun rancangan subsidi 
dijalankan, matlamat penyerapan 
teknologi tidak tercapai dengan 

memuaskan. Agensi-agensi “inno- 
vasi didapati tidak mempunyai 
keupayaan menjalankan kerja pen- 
yerapan ini dengan gigih kerana 
aktiviti utamanya ialah mencipta 
dan mengeluarkan teknologi. 


“Suatu hasil dari pembangun- 
an pertanian di kawasan 
MADA ialah peningkatan pen- 
dapatan golongan perniaga 
bertambah pada kadar yang 
berlipatganda dari kadar yang 
diperolehi oleh kaum tani: 
Kadar di kalangan kaum tani 
ialah 2.4 kali ganda pen- 
dapatan sebenar mereka mana- 
kala di kalangan golongan 
peniaga ialah 5 kali ganda.” 








Oleh - itu, 
dalam usahanya, untuk meningkat- 
kan daya pengeluaran para petani 
telah menubuhkan puja institusi- 
institusi khas yang membolehkan 
petani menerima teknologi-tekno- 
logi pada tahap yang dikehendaki. 
Maka muncullah Bank Pertanian, 
LPP, RISDA, MADA, KADA, 
MAJUIKAN dan MAJUTERNAK. 
Menurut Dr. Afifuddin, kesemua 
agensi-agensi ini membekalkan kre- 
dit untuk membajak tanah dengan 
jentera, membeli bahan-bahan input 
pertanian, dan memasarkan bahan- 
bahan pengeluaran. Agensi-agensi 
ini, menurut beliau, merupakan 
komponen organisasi dalam usaha 


pihak pemerintah 





pembasmian kemiskinan oleh pe- 
merintah. 

Melalui sistem kredit, kaum 
tani dapat menggunakan bahan- 
bahan input dan hasilnya dari 
segi peningkatan produktiviti mula 
menampak. Tetapi, menurut beliau 
lagi, beberapa kesan-kesan negatif 
yang lain pula timbul. Kaum tani 
menjadi terkeliru dengan strategi 
dua serampang (teknologi-organi- 
sasi) ini apabila di satu pihak 
masih lagi wujud rancangan-ran- 
engan subsidi yang lama di mana 
bahan-bahan input diberi dengan 
percuma dan di pihak yang lain 
bahan-bahan yang serupa dikenakan 
bayaran melalui sistem kredit. Maka 
berlakulah pertelingkahan di antara 
jabatan dan agensi. Peristiwa ini 
tidak berlaku di kawasan yang 


dikawal oleh lembaga-lembaga pem! 
bangunan seperti di kawasan 
FELDA, FELCRA, MADA ' dan 
KADA. 


Daya Pengeluaran Meningkat 


Walaupun terdapat kekeliruan 
di kalangan petani, tetapi Dr. 
Afifuddin berpendapat bahawa ke- 
masukan komponen organisasi ke 
dalam strategi pembasmian kemis- 
kinan sedikit sebanyak dapat me- 
ningkatkan produktiviti pertanian. 
Malah, menurut beliau, pening- 
katan pendapatan dan lantaran 
peningkatan produktiviti dapat dili- 
hat berlaku dengan pesatnya di 
kawasan-kawasan yang mempuyai 

komponen organisasi yang tersusun 


seperti di Raricangan Pengairan 


Muda (MADA) dan FELDA. 
Walau bagaimanapun, beliau 
mendapat satu gejala yang tidak 
sihat telah timbul dalam kawasan- 
kawasan MADA, FELDA dan kawa- 
san-kawasan lain, iaitu pembesaran 
jurang dalam agihan pendapatan 
di kalangan kaum tani. Menurut- 
nya, walaupun data pendapatan 
masih belum cukup untuk mem- 
pastikan kenyataan ini, tetapi data- 
data mengenai polarisasi luas tanah 
yang dikerjakan menunjuk ke arah 
ini di kawasan MADA. Data-data 
itu menunjukkan bahawa peratusan 
petani di kawasan MADA yang 
mengusahakan ` tanah-tanah yang 
paling besar dan yang paling kecil 
telah meningkat. Sementara itu 
peratusan petani yang mengusaha- 
kan tanah yang sederhana besar- 
nya pula berkurangan. Menurutnya, 
penunjuk ini membuktikan bahawa 
polarisasi pendapatan akan juga 
berlaku kerana kaitan di antara 
luas tanah yang diusahakan dengan 
pendapatan adalah positif. 
Menurutnya lagi, polarisasi pen- 
dapatan ini boleh berlaku apabila 
golongan tani yang lebih berke- 
upayaan dari segi pemilikan sumber 
(seperti tanah dan modal) dan 
lebih cucuk dalam rangkaian pe- 
masaran akan dapat mengambil 
kesempatan dari segala kemudahan 
yang diberi oleh pemerintah baik 
dari segi teknologi maupun or- 
ganisasi. Sebaliknya, golongan tani 
yang kurang berkeupayaan dalam 
dua bidang ini (selalunya penyewa 
dan buruh tani) akan hanyut ke 
arah kemiskinan yang berterusan. 
Selain dari itu, beliau juga 
mendapati polarisasi pendapatan di 
antara kaum tani dan kaum bukan- 
tani (yang membuat sebahagian 
besar dari hubungan jual-beli me- 
reka dengan kaum tani) berlaku 
dengan lebih pesat dari keadaan 
sebelumnya. Ini adalah kerana 
dengan penggunaan teknologi 
moden, petani dan persatuan-per- 
satuan mereka mesti membeli segala 
input pengeluaran dari golongan 
ini. Seterusnya, apabila pendapatan 
petani meningkat, segala kehendak- 
kehendak mereka yang bertambah 
adalah dibeli dari golongan ini 
juga. Menurut beliau, suatu, hasil 

dari pembangunan pertanian di 
kawasan MADA ialah peningkatan 
pendapatan golongan perriaga ber- 


tambah pada kadar yang berlipat- 


ganda dari kadar yang diperolehi, 
oleh kaum tani: Kadar di kalangan 
kaum tani ialah 2.4 kali ganda 
pendapatan sebenar mereka mana- 
kala di kalangan golongan peniaga 
ialah 5 kali ganda. 

Di peringkat atas dalam rang- 
kaian perdagangan pula, penda- 
patan. syarikat-syarikat ‘utama’ 
yang membekalkan baja kepada 
kaum tani melalui syarikat-syarikat 
tempatan baik dalam penjualan 
biasa maupun melalui sekim-sekim 
subsidi, meningkat berganda-ganda. 
Malah, menurut Dr. Afifuddin, 
sekim-sekim subsidilah yang mem- 


“Gejala polarisasi pendapatan 
ini tidak diambil kira secara 
serius dalam ` perancangan 
program-program pembasmian 
kemiskinan. Malah ia dilihat 
sebahagian finomina tambahan 
sahaja. “Yang diagung-agung- 
kan ialah produktiviti (se- 
hingga para pembesar men- 
gejakannya di dalam ucapan- 
ucapan), kecukupan nasional, 
peningkatan pendatan yang 
bukan ‘relatif’, dan lain-lain 
penunjuk-penunjuk yang tidak 
lengkap.” 


bawa banyak keuntungan kerana 
kegiatan “persepakatan dalam me- 
nentu harga” boleh dilakukan pada 
peringkat yang paling atas sekali 
iaitu dengan berpakat di antara 
satu sama lain di atas harga yang 
hendak ditawarkan kepada’ peme- 
rintah. Jikalau sebelum subsidi 
besar-besaran dilancarkan syarikat- 
syarikat ini terpaksa bersaing pada 
peringkat ladang dan lantas harga 
yang munasabah ditawarkan, tetapi 
apabila subsidi diadakan pembeli- 
nya, iaitu pemerintah, adalah pem- 
beli yang berupaya. Harga yang 
ditawarkan adalah tinggi dan walau- 
pun pemerintah yang membayar- 
nya, pada akhir-akhirnya rakyatlah 
yang menanggung beban. 

Menurut Dr. Afifuddin, gejala 
polarisasi pendapatan ini tidak di- 
ambil kira secara serius dalam 
perancangan program-program pem- 





basmian kemiskinan. Malah ia di- 
lihat- sebahagian finomina tambahan. 
sahaja. “Yang diagung-agungkan 
ialah produktiviti (sehingga para 
pembesar mengejakannya ‘di dalam | 
ucapan-ucapan), kecukupan 
nasional, peningkatan pendatan' 
yang bukan “relatif, dan lain-lain 


penunjuk-penunjuk yang tidak leng- . 


kap”. 

Berhubung dengan soal ini, be 
liau memberi contoh program 'pen- 
gembangan pertanian yang menelan 
belanja beratus juta ringgit. Dalam 
usaha pengembangan ini matlamat- ` 





nya hanyalah 
ada program mengagihkan penda- 
patan yang diserapkan ke dalam 
program yang mahal harganya ini. 
“Maka akan disifatkan program 
pengembangan ini sebagai berhasil 
apabila lapuran-lapuran mengenai 
banyaknya benih disebarkan, baja 
diagihkan, bilangan petani yang 
menggunakan bahan input, dan 
akhirnya produktiviti menunjukkan 
kadar peningkatan yang tinggi dari 
tahun ke tahun. Tetapi sebagai- 
mana dibincangkan sebelum ini 
hasil produktiviti yang tinggi tidak 
meleleh kepada kumpulan tani 

yang miskin. Apa yang harus 
dipersoalkan di dalam lapuran pro- 
gram pengembangan ini ialah 
“extension” kepada siapa dan untuk 
siapa”, tegasnya lagi. 

Seterusnya, beliau juga menda- 
pati di bidang organisasi pula, 
strategi dan perlaksanaannya telah 
lari dari objektif-objektif . yang 
tercatit di masa penubuhannya 
dulu. Pengenepian matlamat ba- 
nyak berlaku di kalangan agensi- 
agensi ini. Misalannya, agensi-agensi 
yang ditubuh khas untuk meng- 
atasi masalah kemiskinan me- 

- numpukan masa yang banyak me- 
nolong kumpulan sasaran (target 
group) yang kurang penting. Mung- 
kin hakikat ini adalah disebabkan 
tekanan-tekanan dari agensi-agensi 
pusat yang hanya mahu angka 
meningkat mengikut prinsip 
“dollar-count”. Sebagai contoh, be- 
liau mengutarakan kes di mana 
agensi lebih berminat memberi 
pinjaman sebanyak $100,000 ke- 
pada seorang petani atau peladang 
kaya dari memberikannya kepada 
100 orang petani kerana kos 
memberi kredit yang sama banyak- 
nya itu adalah berganda-ganda lebih 
tinggi apabila diberikan kepada 
100 orang petani. 

Berhubung dengan perkara ini, 
beliau telah menegaskan bahawa: 
“Jika ada agensi-agensi yang berani 
mengharung kakinya untuk mene- 
pati objektif-objektif yang tercatit, 
masalah prestasi mengikut “dollar- 


22 





ws 2. sini A aka 


haman mengenai masalah kemis- 
kinan secara mendalam bukan sa- 
haja tidak wujud dalam agensi- 
agensi penyelenggaraan malah ianya 
tidak wujud di kalangan perancang- 
perancang pusat. Dan akibatnya 
organisasi-organisasi yang ditubuh- 
kan untuk membawa pembaikan 
kepada sistem ekonomi tani akhir- 
akhirnya menunjuk tanda-tanda 
ianya akan mengalami nasib seperti 
RIDA”. 

“Dengan caranya sendiri kaum 
tani dapat melihat bahawa 
hasil dari peningkatan PRO- 
DUCTIVITY mereka banyak 
yang mengalir ke pangkuan 
orang lain. Kefahaman kaum 
tani mengenai kemiskinan ada- 
lah mengikut neraca “relatif” 
dan dinamis yakni mereka 
membandingkan apa yang me- 
reka dapat dengan apa yang 
orang lain dapat dari men- 
dagangkan hasil mereka, Teta- 
pi nampaknya neraca yang 
dipakai oleh perancang ada- 
lah statis.” 



















Sebagai kesimpulan dari tin- 
jauan sejarah pembangunan per- 
tanian yang dibuatnya, Dr. Afi- 


fuddin berpendapatan bahawa 
walaupun komponen organisasi 
membolehkan usaha untuk meng- 
eksploitasi teknologi moden secara 
maksima, tetapi ianya tidak dapat 


count’ akan ditempuhinya. Kefa- 





menyelesaikan masalah kemiskinan 
secara ' menyeluruh. Menurutnya, 


A penyelesaian secara menyeluruh 


memerlukan perombakan struktur 
ekonomi tani itu sendiri. Tetapi, 
ini adalah berlawanan dengan apa 
yang dilakukan sekarang yang 
hanya menampung dan membaiki 
perjalanan sistem yang ada yang 
menempatkan kaum tani di pinggir- 
nya sahaja. 

Dalam kesimpulan kertas-kerja- 
nya, beliau dengan tegas men- 
yatakan bahawa: “Dalam keadaan 
politik tanahair di mana kuasanya 
banyak berakar umbi di desa, 
pemerintah mesti memandang haki- 
kat ini secara ‘serious’. Selalu ter- 
dengar sungutan para pemimpin 
mengapa di kawasan-kawasan yang 
dibangunkan dengan pesat banyak 
muncul suara-suara yang menen- 
tang kerajaan. Jawabnya ialah 
model pembangunan yang tidak 
lengkap inilah: di samping mening- 
katkan pendapatan tani pada suatu 
tahap, juga meningkatkan kese- 
darannya terhadap lokasinya di 
dalam sistem ekonomi negara. Tun- 
juk-tunjuk perasaan di Rancangan 
Muda, di FELCRA, kemunculan 
kumpulan-kumpulan pembangkang 
di FELDA, di Rancangan RISDA, 
dil bukanlah kerana rakyat tani 
tidak cukup makan. Malah apa 
yang dinikmatinya di rancangan- 
rancangan ini adalah lebih baik 
dari sebelum mereka memasuki 
rancangan. Tetapi, dengan caranya 
sendiri kaum tani dapat melihat 
bahawa hasil dari peningkatan 
‘PRODUCTIVITY’ mereka banyak 
yang mengalir ke pangkuan orang 
lain. Kefahaman kaum tani men- 
genai kemiskinan adalah mengikut 
neraca ‘relatif dan dinamis yakni 
mereka membandingkan apa yang 
mereka dapat dengan apa yang 
orang lain dapat dari mendagang- 
kan hasil mereka. Tetapi nampak- 
nya neraca yang dipakai oleh 
perancanga adalah statis. .....Peng- 
ujudan  perancangan-perancangan 
yang menyeluruh untuk membasmi- 
kan kemiskinan pertama sekali 
memerlukan kefahaman tentang 
kemiskinan itu dengan mendalam. 
Dan juga di samping itu kefahaman 
tentang sumbangan dan tempat 
kaum tani dalam sistem ekonomi 
negara mesti diperbetulkan”. @ 

PUNCA 
KEMISKINAN 


Oleh Prof. Syed Husin Ali 


(Rencana ini adalah sebahagian 
daripada kertaskerja penulis yang 
berjudul “Aspek-aspek kemiskinan 
Dari Sudut 'Sosiologi” yang di- 
bentangkannya di Seminar Kemis- 
kinan Luar Bandar anjuran KADA/ 
AIM). 


Daripada perbincangan mengenai 
takrif dan ukuran kemiskinan ini 
dapat disimpulkan bahawa kemis- 
kinan merupakan satu keadaan 
di mana: 

a) wujud kekurangan mendapat- 
kan keperluan asasi, iaitu 
makanan, perumahan serta 
pakaian, dan kemudahan 
sosial seperti air, api hos- 
pital serta sekolah, 

b) dari segi ekonomi keadaan 
ini timbul sebab ketiadaan 
atau kekurangan kemampuan 
disebabkan oleh tingkat pen- 
dapatan, pemilikan dan pe- 
kerjaan yang rendah: 

c) dari segi sosial golongan yang 
dikatakan miskin itu men- 
duduki lapisan bawahan 
dalam sistem susunlapis mas- 
yarakat. 

Sebagaimana ada takrif dan 
ukuran kemiskinan yang menekan- 
kan faktor ekonomi, begitu juga 
terdapat banyak. perbincangan ten- 
” tang sebab atau punca kemiskinan 
yang menekankan faktor ekonomi 
juga. Dari segi ekonomi selalu 
disebutkan bahawa punca besar 
kemiskinan ialah daya pengeluaran 
(productivity) yang rendah. Se- 
terusnya, antara faktor-faktor eko- 
nomi yang dianggap menyebabkan 
kerendahan ini ialah kekurangan 
atau ketiadaan beberapa jenis punca 
pengeluaran seperti tanah, modal 
dan teknologi. Sebenarnya hubu- 
ngan dulu kemudian di antara 

kemiskinan, daya pengeluaran ren- 
dah dan kekurangan tanah/modal/ 
teknologi itu adalah sama dengan 
hubungan antara ayam dengan 
telur. Mana yang dulu dan mana 
yang kemudian? Adakah misal- 
nya, kerana kekurangan tanah atau 
niodal maka pengeluaran jadi ren- 
dah hingga mengakibatkan kemis- 
kinan? Atau kerana kemiskinan 
maka tidak mungkin menyimpan 
untuk dijadikan modal membeli 
tanah ataupun teknologi sehingga 
akibatnya daya pengeluaran rendah 
dan tidak dapat ditingkatkan? 
Sebab hubungan dulu-kemudian 
yang tidak jelas. inilah maka se- 
tengah ahli ekonomi bercakap ten- 
tang lingkaran garis kemiskinan, 
dan ini jugalah yang menjadikan 
tafsiran ekonomi itu, amat ter- 
batas sekali untuk menjelaskan 
punca kemiskinan. 


FAKTOR SYAHSIAH 
Dari segi sosiologi pula ada 


SAP TART TALANG 


percubaan untuk menerangkan ba- Ta 
hawa berlakunya daya pengeluaran 
yang rendah serta kemiskinan ada- 


lah disebabkan oleh faktor-faktor 
syahsiah ' (personality) dan kebu- 
dayaan. Misalnya disebutkan baha- 
wa di kalangan setengah-setengah 
golongan, termasuk petani Melayu 
sendiri, terdapat sifat-sifat atau 


A 


Ciri-ciri negatif, seperti malas, ber-: . 


gantung kepada nasib dan puas 
dengan rezeki, yang menyebab- 
kan mereka tidak mahu bekerja 
lebih kuat untuk meningkatkan 
daya pengeluaran. ` Seterusnya 
disebut juga tentang sifat boros, 
umpamanya, yang mengakibatkan 
wang. terbudng pada perkara-per- 
kara yang tidak berguna, dan tidak 
dapat diusahakan simpanan yang 
boleh dijadikan modal untuk mem- 
baiki taraf hidup dan melepas- 
kan diri dari kemiskinan. Sifat- 
sifat ini dikaitkan dengan adat 
atau kebudayaan; bahkan telah ada 
ahli-ahli antropologi yang berbi- 


cara tentang ‘kebudayaan kemis- 


kinan’ (atau culture of poverty). 
Kadangkala pula dihubungkan de- 
ngan nilai-nilai agama yang dicap 
kononnya membuatkan orang 
miskin terlalu bersyukur dengan 
rezeki yang ada. 

Ciri-ciri dan nilai-nilai ini di- 
kaitkan juga dengan dorongan pen- 
capaian (achievement - motivation) 
yang rendah, dan bagi setengah 
ahli psikologi dan sosiologi ini- 
lah yang mengakibatkan daya pen- 
geluaran rendah dan seterusnya 

kemiskinan. Sebenarnya sangat 
silap jika dianggap bahawa semua 
petani yang miskin adalah malas 
dan boros. Sebenarnya ada yang 
rajin bekerja dari pagi hingga 
malam dan bahkan terpaksa pula 
berjimat sebab jikalau tidak ber- 


“buat demikian mereka sekeluarga 


tidak akan boleh hidup; tetapi 


. mereka tetap berpendapatan ren- 


dah juga. Begitu juga dengan 


` dorongan pencapian; jarang-jarang 


orang miskin yang tidak bercita- 
cita untuk berpendapatan tinggi 
atau mendapatkan kesenangan un- 
tuk anak isteri. Tetapi wujud 
beberapa keadaan atau struktur 
dalam masyarakat yang tidak me- 
mungkinkan mereka mencapai cita- 
cita itu. Ini akan dibincangkan 
selanjutnya nanti. Buat sementara 
ini soalan yang sama timbul, 
iaitu, adakah nilai-nilai negatif 
serta dorongan pencapaian yang 
rendah itu yang menyebabkan 
kemiskinari atau adakah sebalik- 
nya kemiskinan yang menimbul- 
kan nilai negatif dan dorongan 
rendah itu? 


STRUKTUR MASYARAKAT 


Perkara-perkara yang dihuraikan 
setakat ini memang penting juga 


“diambil kira sebagai faktor yang 


menyebabkan kemiskinan. Tetapi 
pada hemat saya peranannya ti- 
daklah begitu besar. Untuk me- 
mahami -secara menyeluruh apa- 
kah dia punca kemiskinan yang 
lebih besar dalam satu-satu mas- 
yarakat, maka perlulah kita me- 
mahami dua perkara, iaitu struk- 
tur masyarakat itu dan sejarah 
yang telah menimbulkan struktur 
itu. Banyak pengxajian serta teori 
tentang kemiskinan di Dunia Ke- 
tiga dalam dua Dekad Pem- 
bangunan yang lalu menekankan 
tentang betapa pentingnya faktor 
struktur-sejarah masyarakat itu 
Yang menarik ialah pendekatan 
yang menekankan faktor struktur- 
sejarah ini memadu kekuatan 
dari tiga disiplin yang penting 
dari ilmu masyarakat, iaitu eko- 
nomi, sosiologi dan sejarah. 

Inti daripada analisa ini ialah 
struktur ketidaksamaan sosio-eko- 
nomi dalam bentuk sistem susun- 
lapis antarabangsa dan setempat. 

Di peringkat antarabangsa terda- 
pat ketidaksamaan antara negara, 
iaitu negara kaya-maju dengan 
negara miskin-mundur, di pering- 
kat setempat atau dalam negeri 
pula terdapat ketidaksamaan di 
antara golongan atasan-kaya de- 


ngan golongan  bawah-miskin. 
Susunlapis pada kedua-dua pering- 
kat ini tegak atas dasar peninda- 
san, maksudnya, negara kaya-maju 
menindas negara miskin -mundur 
dan golongan atasan-kaya menin- 
das pula golongan bawahan-miskin. 
Proses penindasan inilah yang 
mengakibatkan yang kaya ber- 








bertambah miskin dalam satu pro- 
ses yang boleh dikatakan seren- 
tak. Proses ini jugalah yang boleh 
menambah lebarkan lagi jurang 
ketidaksamaan antara negara dan 
juga antara golongan itu. 

Asas daripada ketidaksamaan 
sosio-ekonomi dalam sistem susun- 
lapis itu ialah pengelompokan kuasa 
ke atas kebanyakan sumber ke- 
kayaan pada satu-satu negara atau 
satu-satu golongan. Kebanyakan 
negara Dunia Ketiga telah meng- 
alami penjajahan. Sebelum pen- 
jajahan masyarakat mereka ber- 

bentuk ‘tribal’ atau ‘feudal’. Dalam 
struktur ‘tribal’ tidak banyak pen- 
: gelompokan kekayaan pada mana- 
mana golongan dan oleh u tidak 
ketara sangat ketidaksamaan sosio- 
ekonomi di kalangan . anggota- 
anggotanya. Tetapi dalam struktur 
‘feudal’ pengelompokan kuasa eko- 
nomi -dan juga politik tertumpu 
kepada segolongan kecil kaum 
bangsawan. Akibat daripada pen- 
jajahan, negara penjajah berjaya 
menegakkan kuasa politik dan 
,ekonominya. Sistem ekonomi-poli- 
tik penjajah yang berdasarkan fa- 
ham kapitalis semakin lama. sema- 
kin kukuh bertapak dan sekaligus 
melemahkan sistem tradisional ber- 
bentuk tribal atau feudal dalam 
masyarakat yang dijajah itu. Dalam 
keadaan penjajahan kuasa penjajah 


menindas pihak yang dijajahnya 
dalam serba bidang, terutama sekali 
politik dan ekonomi. Penguasaan 


politik digunakan , terutamanya 
untuk . menimba sebanyak-banyak 
kekayaan dari negara yang di- 
jajah itu. Di banyak negeri yang 
sudah: merdeka dari penajajahan, 
kelihatan bahawa pembebasan dari 
< segi politik tidak diikuti sepenuh- 
nya oleh pembebasan dari segi 
* ekonomi pula. Masih wujud kaitan 
atau pergantungan dengan. pihak 
bekas penjajah dari segi ekonomi, 
dan kerana itu timbul apa yang 
sering disebut. sebagai struktur 
ekonomi-politik berbentuk ncoko- 
loni. 
Struktur hubungan antara ne- 
gara - kaya-maju dengan negara 

miskin-mundur, ‘sama ada berasal 
dari penjajahan bentuk lama atau 
baru dijeniskan oleh setengah-se- 
tengah ahli ekonomi dan sosio- 
logi sebagai str'kt"- ‘metropolis’ 
dan “satelit”, atau hubungan antara 
‘penaung’ dengan ‘yang dinaungi’ 
Sekarang ini struktur metropolis- 
satelit. menjelma dalam bentuk 
penguasaan oleh pemodal-monopoli 
asing, terutama sekali dari negara- 
negara kuasa ekonomi besar, ke 
atas . pengeluaran dan saran 
punca-punca kekayaan negara- 
negara kurang maju yang menjadi 
satelit. Pemodal-pemodal dari nega- 
ra metropolis mempunyai modal 
yang banyak di satelitnya — memi- 


liki; ladang, lombong; kilang dan ` 


menguasai perdagangan import- 
eksport di sana. Melalui pemilikan 





dan penguasaan ini mereka men- 


dapat. keuntungan yang banyak, 
sebagian besariya dipunggah balik 
dan. bukannya digunakan untuk 


pembangunan negara miskin- 
mundur, dari mana kekayaan 
itu telah ditimba. 


Di peringkat sesebuah negeri, 
misalnya Malaysia sekarang, per- 
kembangan ekonomi baru berdasar- 
kan perladangan, perlombongan 
dan perdagangan dan pembinaan 
bercorak kapitalis menimbulkan 
orang-orang kaya baru, terutama 
sekali pemodal-pemodal. Ada di 
antara mereka yang bersendirian, 
tetapi ada pula yang mempunyai 
kaitan rapat dengan pihak pemodal- 
monopoli asing, melalui perkong- 
sian- ataupun dengan memainkan 


/ 





“peranan sebagai “wakil-wakil bagi 
pemodal besar luar negeri. Dengan — 


cara mereka . sendiri pemodal- 
pemodal tempatan ini mencuba dan 
‘dapat’ mengumpul kekayaan me- 
lalui penguasaan mereka. dalam 
bidang ekonomi itu. Misalnya, 
dengan membayar gaji. murah ke- 
pada para pekerja dan dengan 


mengenakan harga tinggi bagi ba- 


rang’ dagangan mereka, sebagai- 
mana yang dilakukan oleh pemodal- 


. monopoli juga, mereka darat me- 


maksimakan keuntungan. 
PENINDASAN DI KAWASAN 
“DESA ee 
Walaupun ' aktiviti-aktiviti eko- 
nomi yang baru terus berkembang 


tetapi pertanis~ masih luas juga 
diamalkan di kawasan luar bandar, 


.pertanian padi untuk secukup hi- 


dup diteruskan, disamping diper- 
luaskan juga penanaman getah. 
Dengan meluasnya ekonomi ke- 
wangan dan bertambah rapatnya 
kaitan ekonomi satu-satu negeri 
dengan negeri luar, kadangkala 
dalam struktur metropolis-satelit, 
maka timbullah institusi, orang 
dan proses baru yang mula men- 
guasai atau mempengaruhi keadaan 
ekonomi luar bandar. Dalam bidang 
pengeluaran institusi pawah atau 
bagi-dua wujud sebelah menyebelah 
dengan sewaan atau upahan, dan 
disamping para pengerja telah tim- 
bul pula pemilik yang kadang- 
kadang tidak perlu bekerja dan 
boleh bertindak sebagai tuan tanah. 
Dalam bidang pasaran pula proses 
jual-beli dengan menggunakan wang 
sudah meluas, dan dengannya tim- 
bullah peraih, pekedai, peruncit 
dan pemborong sebagai satu ran- 
taian yang menghubungkan penge- 
luar dengan pengguna di kampung, 
bandar dan juga dunia luar. Ada 
aliran perubahan . yang mé- 
nuju kepada keadaan di mana 
peranan sebagai tuan tanah, pe- 
niaga dan juga peminjam wang 
di luar bandar itu dijalankan oleh 
segelintir orang yang sama. 

Dalam sistem susunlapis yang 
baru ini kita dapati bahawa golo- 
ngan bawahan-miskin, terutama se- 


- kali di luar bandar terpaksa me- 


nanggung beban tekanan penin- 
dasan dari tiga lapisan pada tiga 
peringkat: di peringkat kampung 


fr 

















` tengah, di peringkat negeri dari 

3 aS r ay É 
dari lapisan tuan tanah dan orang 


lapisan pemodal besar dan golongan 


‘atasan yang lain, dan di peringkat 


antarabangsa oleh pemodal-mono- 
poli asing pula. Tidak ada golongan 
yang menanggung penindasan lebih 
besar dari golongan petani, dan 
dalam negara-negara Dunia Ketiga 
di mana ekonominya bercorak 
pertanian golongan mereka inilah 
yang paling miskin sekali. 
Penindasan oleh tuan tanah, 
orang tengah dan peminjam wang 
paling ketara pada petani-petani 
miskin dan dirasakan secara lang- 
sung oleh mereka. Ada setengah 
ahli ekonomi dan sosiologi yang 
menumpukan perhatian hanya 
kepada golongan ini saja sebagai 
punca kemiskinan. Sebenarnya 


kesan penindasan yang dilakukan . 


oleh pemodal-monopoli asing ber- 


SIRE, HE MOAT 

MONSTERS ARE STARVING! 


sama dengan pemodal besar tem- 


patan adalah jauh lebih buruk 
akibatnya. Tetapi penindasan me- 

























reka ini tidak secara langsung 
terkena kepada petani miskin dan 
akibat daripada perbuatan mereka 
tidak mudah dilihat oleh mata 
kasar. Tetapi mereka inilah yang. 
paling banyak menimba keun- 
tungan dan memunggah sebagian 
besar daripadanya ke luar negeri, ` 
dan secara langsung serta tidak’ 
langsung menghisap kekayaan ne- 
gara dan merendahkan lagi taraf 
hidup orang miskin terutama sekali 
di luar bandar. Seterusnya mereka 
adalah sama-sama bertanggung- 
jawab juga untuk mempengaruhi 
harga pasaran barangari pengeluaran 
tani, kadang-kadang menjatuhkan- 
nya dan kadang-kadang menaikkan- 
nya pula, sehingga pendapatan para 
petani itu bukan saja tidak tetap 
tetapi seringkali tersangkut pada 
tahap yang rendah. @ 


NADI INSAN, Jun 1983 





USAHA SYARIKAT 


ANTARABANGSA 


MENGHANCURKAN 


OPEC 


Suria Hamid 





Walaupun usaha mereka meng- 
ambil masa yang lama, tetapi 
negara-negara Kapitalis yang utama, 
melalui syarikat-syarikat minyak 
antarabangsa, telah berjaya me- 
lemahkan Pertubuhan Negara-Nega- 
ra Pengeluar Minyak (OPEC). 

Sebelum ini, tindakan 13 negara 
anggota OPEC merupakan satu- 
satunya usaha negara-negara Dunia 
Ketiga yang berjaya dari segi 
menubuhkan satu persatuan negara- 
negara pengeluar bahan mentah 
dan seterusnya menetapkan harga 
hasil keluaran mereka. Tetapi, se- 
karang ini adalah amat ketara 
sekali bahawa OPEC telah kehi- 

langan kuasanya. Buat pertama kali 
sejak ia ditubuhkan 23 tahun 
yang lalu, OPEC telah terpaksa 
menurunkan harga minyaknya se- 
banyak 15%. Para pemimpin dan 
ahli-ahli peniagaan’ negara-negara 
kapitalis, khususnya Amerika Syari- 
kat, telah menyambut berita itu 
dengan penuh kegirangan. 
Penurunan harga minyak itu 
terpaksa dilakukan, oleh OPEC 


akibat tekanan-tekanan yang hebat 


— dari dalam dan luar — yang 
dihadapinya. Antara tekanan- 
tekanan itu termasuklah masalah 
kemelesetan ekonomi dunia, usaha- 
usaha jahat syarikat-syarikat mi- 


nyak diturunkan. 

Setelah berbincang selama bebe- . 
rapa minggu dan berunding selama 
12 hari di London, negara-negara 
anggota OPEC telah mencapai satu 
persetujuan pada 14hb Mac, 1982 
untuk menurunkan, harga minyak | 
petrolium Saudi Arabia dari US$34 | 
ke US$29 se tong (42 gallon).: 
Di sampin gitu, mereka juga ber- 
setuju untuk menghadkan penge- 
luaran minyak mereka kepada 17.5 
juta tong sehari dan mencapai 
kata sepakat dari segi pemberian 
kuota di antara negara-negara 
anggotanya. Seterusnya, negara- 
negara OPEC juga berikrar tidak 
akan mengambil langkah. yang 
boleh menjejas harga minyak yang- 
baru ditetapkan itu. 


PENGECUALIAN DAN PER- 
PADUAN 


Untuk mencapai perpaduan di 
kalangan negara-negara anggota, 
mesyuarat itu juga telah bersetuju 
untuk memberi beberapa penge- 
cualian kepada negara-negara anggo- 
ta yang menghadapi masalah yang 
tertentu. Sebagai contoh, walaupun 
struktur perbezaan harga yang 
berasaskan kepada harga minima 
US$29 se tong tidak diubah, tetapi 
Nigeria telah dibenarkan untuk me- 
murunkan harga minyaknya se- 
banyak US$1 lagi. Iran juga diberi 
hak untuk menentukan sama ada 
ia harus ikut menurunkan harga 
minyaknya atau tidak. Arab Saudi, 
yang merupakan negara 'pengeluar 
minyak yang terbesar dalam OPEC, 
bersetuju untuk menjual minyak: 
nya tanpa memperolehi kuota pen- 
geluaran; sebaliknya, ia secara resmi 
akan memainkan peranan sebagai 
penstabil harga dengan menambah 
atau mengurangkan pengeluarannya 
mengikut keadaan pasaran. minyak 
antarabangsa. 

Pengecualian yang diberikan ke- 
pada Nigeria adalah berasaskan ke- 
pada hakikat bahawa ekonomi 
negara itu sedang menghadapi masa- 
lah yang amat serius. Ini adalah | 
kerana 85% daripada pendapatan 
kerajaan negeri itu dan 92% daripa- 
da pendapatan pendapatan eksport- 

nya adalah berpunca dari penjualan 
minyaknya. 


Syarikat-syarikat minyak antara- 


$ "bangsa juga memang tahu bahawa 
Nigeria merupakan rangkaian yang - 


“lemah dalam OPEC dan telah 


. mudiannya 


mengeksploitasi keadaan ini untuk 


` menghancurkan OPEC. 
Ñ : 


NIGERIA DITEKAN 


Syarikat-syarikat tersebut telah 
mengambil langkah pertama me- 
reka terhadap Nigeria pada bulan 
Mac 1982, seminggu selepas mes- 
yuarat OPEC di Vienna di mana 
negara-negara anggotanya bersetuju 


. untuk. mengurangkan pengeluaran 


mereka sebagai satu langkah bagi 
mengatasi masalah lebihan pen- 
awaran minyak di pasaran dunia. 
Langkah yang diambil oleh syari- 
kat-syarikat itu (iaitu Shell, Mobil, 
Texas, Gulf, dil.) ialah dalam 
bentuk mengurangkan pembeliar. 
mereka dari Nigeria sebanyak 50% 
tanpa memberi sebarang notis. 
Alasan yang mereka gunakan 
ialah kerana harga minyak Nigeria 
(sepertimana yang ditetapkan oleh 
OPEC) adalah US$4 lebih tinggi 
dari- harga minyak dari negara 


` bukan anggota OPEC, khususnya 


Britain yang merupakan pesaing 
utama Nigeria. 

. Tujuan utama  syarikat-syarikat 
antarabangsa itu mengambil lang- 
kah tersebut ialah untuk memaksa 


Nigeria supaya meninggalkan OPEC ' 


dan dengan demikian melemahkan 
pertubuhan itu. Menteri Minyak 
Arab Saudi, Ahmed Zaki Yamani, 
telah mensifatkan langkah itu se- 
bagai satu komplot jahat syarikat 
antarabangsa untuk menghancurkan 
OPEC. Walau bagaimanapun, tinda- 
kan syarikat-syarikat minyak itu 
tidak berjaya mencapai matlamat- 
nya. Nigeria tetap menjadi negara 
anggota OPEC walaupun ia ter- 
paksa membatalkan projek jalan 
keretapinya dan memotong import- 
nya sebanyak 33%. 

Apabila 
sebut mendapati serangan secara 
langsung mereka ke atas Nigeria 
menghadapi kegagalan, mereka ke- 
mengambil langkah 
untuk menggenakan tekanan ke 
atas Nigeria secara tidak langsung. 

syarikat-syarikat ter- 


Ini mereka lakukan dengan ter- 
lebih dulu menggenakan tekanan 
ke atas Britain. Kerajaan Britain, 
yang memperolehi US$12,000 juta 
setahun dengan memiliki 51% 
saham dalam projek pengeluaran 
minyak di Laut Utara, memang 
tidak berhasrat untuk menurun- 
kan harga minyaknya. Walaupun 
begitu, ia ingin mengekalkan baha- 


giannya dalam pasaran dunia mi- ` 


nyak. Oleh yang demikian, apa- 
bila berhadapan dengan tekanan- 


: tekanan dari syarikat-syarikat mi- 


nyak gergasi itu, ia akhirnya men- 
gambil keputusan untuk menurun- 
kan harga minyaknya sebanyak 
US$4 se tong kepada US$30:50. 


NIGERIA BERTINDAK 
Tindakan Britain ini telah me- 


nimbulkan masalah besar kepada. 


Nigeria. Kerajaan Lagos juga ter- 
paksa menghadapi pilihan raya 


_ umum pada tahun ini. Oleh kerana 


itu, ia telah menggenepikan syarat- 
syarat yang ditetapkan oleh OPEC 
dan menurunkan harga minyaknya 
sebanyak US$5.50 se tong kepada 
US$30. Ia juga berjanji akan 
menurunkan lagi harga minyaknya 
jika Britain terus menurunkan harga 
minyaknya. Keadaan. ini telah men- 
desak OPEC mengadakan mesyua- 
ratnya di London dan negara- 
negara anggotanya telah berbin- 
cang dengan panjang lebar untuk 





mengelakkan ` “perang harga” di 
antara negara-negara pengeluar mi- 
nyak di dunia. 

Walaupun persetujuan telah ter- 
capai di persidangan OPEC di 
London, tetapi sejauh mana ianya 
akan berkekalan masih menjadi 
tanda tanya. Tekanan-tekanan ter- 
hadap negara-negara pengeluar mi- 
nyak supaya mereka menurunkan 
harga minyak mereka. masih lagi 
berterusan. Menurut Petroleum In- 
formation International, sebuah 
majalah perdagangan, pada masa 
OPEC mengumumkan penurunan 
harga minyaknya, tidak sampai 
separuh pun dari syarikat-syarikat 
minyak yang terlibat dengan kom- 
plot untuk melemahkan OPEC 
(termasuk Exxon) telah menanda- 
tangani kontrek untuk membeli 
minyak Britain pada harga 
US$30.50. Malah, syarikat minyak 
Gulf telah memberhentikan ke- 
semua pembelian minyaknya dari 
Britain. Setiausaha Tenaga Amerika 
Syarikat, Donald Hodel, pula telah 
meramalkan bahawa harga minyak 
OPEC yang baru ditetapkan itu 
(pada US$29 -setong) tidak akan 
kekal lama dan harganya akan 
terus jatuh ke paras US$24-26 
se tong. 


PENGELUARAN BERLEBIHAN 


Kedudukan harga minyak OPEC 
juga terus dilemahkan oleh -ke- 

adaan lebihan pengeluaran. Jgnlah 
pengeluaran 13 ahli OPEC: kini 
adalah 14 juta tong sehari. Dalam 
keadaan ini, sekiranya penawaran 
minyak dari negara-negara penge- 
luar OPEC melebihi permintaan 
pada harga yang ditetapkannya, 
maka besar kemungkinan yang 
setengah dari anggotanya, terutama 
Nigeria, akan menuntut supaya 
harga minyak mereka diturunkan 
lagi. 

Di samping itu, syarikat-syarikat 
minyak utama di dunia juga boleh 
memburukkan lagi keadaan lebihan 
bekalan minyak di pasaran dunia. 
Sebenarnya, mereka telah memikir- 
kan tentang. perkara ini sejak 
pertengahan tahun 1981 apabila 
mereka mengambil langkah men- 
jual minyak simpanan mereka di 
Timur Tengah secara besar-besaran 
kerana takut yang bekalan tery 
sebut akan disekat pada bila-bila 
masa sahaja. Menurut seorang pakar 
ekonomi, Alan Greenspan, - akibat 
dari tindakan itu, pada penghujung 
tahun 1981, pengantungan syarikat- 
syarikat minyak tersebut dan juga 
kerajaan negara-negara Barat keatas 
bekalan minyak dari Timur Tengah 
telah berkurangan dengan begitu 
ketara sekali. ; 

Sejak tahun 1981, syarikat- 
syarikat minyak utama itu telah 
menjual minyak mereka pada kadar 
2 juta tong sehari dan sehingga 
kini mereka masih terus menjual 
pada kadar tersebut. Greenspan 
meramalkan bahawa ini akan ber- 
terusan selama 6 ke 9 bulan lagi. 
Bekalan minyak simpanan mereka 
merupakan “satu senjata yang ber- 
kesan dan membolehkan syarikat- 
syarikat itu mempengaruhi keadaan 
pengeluaran, dan seterusnya harga, 
minyak di pasaran dunia: 

Dalam keadaan ini, peranan 
OPEC dalam pasaran minyak dunia 
telah berkurangan. Dalam tempoh 
1979-82, penggunaan minyak, di 
negara-negara Barat. pada keselu- 
ruhannya juga telah menurun se- 
banyak 12% kepada 45 juta tong 
sehari. Lima tahun yang lalu, 
OPEC membekalkan dua pertiga 
dari keperluan dunia, tetapi kini 
ia hanya membekalkan kira-kira 
satu pertiga sahaja. 

Langkah OPEC - menurunkan 

` $1.08 ke $1.04. Ini 


harga minyaknya kepada US$29 
se tong akan mengakibatkan per- 
tubuhan itu mengalami kerugian 
sebanyak US$50,000 juta. Sebaha- 
gian besar dari wang ini akan jatuh 
ke tangan syarikat-syarikat. minyak 
antarabangsa. Potongan harga yang 
akan dinikmati oleh para pengguna 
minyak di seluruh dunia adalah 
kecil sekali. Sebagai contoh, di 
Malaysia, harga minyak petrol (pre- 
mium) yang dijual kepada orang 
ramai telah diturunkan hanya se- 
banyak 4 sen se liter, iaitu dari 
bermakna 
harga minyak petrol telah diturun- 
kan. sebanyak 3.7% sahaja berban- 
ding dengan penurunan 15% yang 
diumumkan oleh OPEC. 


BANK BIMBANG 


Walaupun terdapat pihak-pihak 
yang inginkan kejatuhan harga 


Mexico, sedang menghadapi krisis 


kewangan dan kejatuhan . harga 


minyak yang lebih besar lagi akan | 


berkesudahan dengan negara itu. 
tidak dapat membayar balik pin- - 
jamannya. , 
“Kumpulan 30”, yang terdiri 
dari pakar-pakar ekonomi dan ke-. 


wangan antarabangsa, telah mene- + — 


gaskan bahawa bahaya utama yang 
dihadapi oleh dunia kapitalis ialah 
keadaan ketidak-stabilan harga mi- 
nyak. Menurutnya, dalam jangka- 
masa pendek, harga minyak yang 
lebih murah boleh mengurangkan 
kadar inflasi dan membawa' kepada 
keadaan ekonomi. dan imbangan; 
perdagangan yang lebih baik. Akan 
tetapi, kejatuhan harga minyak 
yang besar dan tidak teratur akan 
“memburukkan lagi perjalanan sis- 
tem kewangan antarabangsa yang 
telahpun berada dalam keadaan 
yang membinbangkan”, 





lebih besar 
tetapi terdapat juga golongan lain 
- khususnya bank-bank besar di 


minyak yang lagi 


dunia — yang ingin melihat harga 
minyak kekal di parasnya sekarang. 
Ini adalah kerana banyak bank 
telah memberi pinjaman yang besar 
kepada syarikat minyak dan negara- 
negara pengeluar minyak. Bank- 
bank Amerika Syarikat, sebagai 
contoh, telah memberi pinjaman 
sebanyak US$35,000 juta kepada 
syarikat-syarikat minyak Amerika 
Syarikat dan US$40,000 juta lagi 
kepada kerajaan negara-negara pen- 
geluar minyak. Setengah dari negara 
pengeluar minyak ini seperti 


Dengan pengurangan pendapatan 
dari hasil minyak, maka pem- 
bangunan ekonomi di negara anggo- 


"ta OPEC dan negara pengeluar 


minyak yang lain akan terjejas 
Kenaikan harga minyak pada tahun- 
tahun 1970an telah mempengaruhi 
seluruh dunia dan adalah dijang- 
kakan bahawa kesan penurunan 
harganya juga akan mempengaruhi 
seluruh dunia. Akan tetapi, pada 
peringkat ini, faedah dari penu- 
runan harga minyak di pasaran 
dunia akan lebih tertumpu di 
Utara (iaitu negara-negara maju) 
sedangkan negara-negara Dunia Ke- 
tiga akan mengalami kerugian. @ 

PERDAGANGAN 
JEPUN-MALAYSIA 
BERAT SEBELAH 


Kapal Malaysia Sering Diketepikan 


Menurut. kenyataan Konsul Je- 
pun di Pulau Pinang, Encik M. 
Tomita, tidak lama dulu, Jepun 
sekarang bukan sahaja merupakan 
takan perdagangan Malaysia yang 
terbesar tetapi telah juga meng- 
ratasi Singapura sebagai negara asing 
yang mempunyai pelaburan ' ter- 
besar ‘di negeri ini. Pelaburan 
modal oleh syarikat-syarikat Jepun 
di seluruh Malaysia dianggarkan 
berjumlah $1,600 juta. 

Di Pulau Pinang sahaja sudah 
terdapat sekarang ini 28 buah 
syarikat Jepun yang mempunyai 
seramai .12,477 orang pekerja. 


Syarikat-syarikat Jepun juga ter- ` 


libat dalam projek-projek pembina- 
an bangunan (seperti projek Daya- 
bumi di Bandaraya Kuala Lumpur) 
dan jalanraya yang dianggarkan ber- 
nilai kira-kira $1,580 juta. - 

Encik Tomita seterusnya mem- 
beritahu bahawa nilai jumlah per- 
dagangan Malaysia-Jepun pada 
tahun 1981 telah meningkat kepada 
$12,203.3 juta: Beliau juga meng- 
akui bahawa perdagangan .antara 
Jepun dan Malaysia pada tahun 

"itu adalah berat sebelah di mana 
Jepun -telah mengeksport lebih 
dari yang diimportnya dan men- 
dapat lebihan dagangan sebanyak 


30 





$823.5 juta. Keadaan yang sama- 


dijangka akan berlaku dalam tahun 
198255 © 

Sementara itu, Timbalan Gabe- 
nor Bank Negara Malaysia, Dr. Lin 
See Yan, telah memberitahu satu 
seminar di Jepun tentang beberapa 


amalan yang tidak sihat yang di- - 


jalankan oleh Jepun dalam per- 
dagangannya dengan Malaysia. 


` Salah satu darinya ialah “amalan 


Jepun membeli atas dasar f.o.b. 
(“free-on-board” iaitu harga ba- 
rang yang dibelinya tidak termasuk 
bayaran-bayaran perkapalan dan 
insurans) dan menjual atas dasar 
c.i.f. (“cost, insurance, and freight” 

iaitu harga barang yang dijual 
sudah termasuk bayaran-bayaran 
perkapalan dan insurans yang di- 
kenakan oleh syarikat-syarikat Je- 
pun). Menurutnya, amalan ini me- 
rupakan satu bentuk diskriminasi 


perdagangan yang menguntungkan - 


Jepun. Menurut Dr. Lim, amalan 
buruk ini telah membolehkan 
syarikat-syarikat perkapalan dan in- 
surans Jepun mengurus bahagian 
yang lebih besar dari jumlah per- 
dagangan Malaysia-Jepun jika di- 
bandingkan dengan syarikat perka- 
palan dan insurans Malaysia. Aki: 
batnya, Jepun telah memperolehi 
lebih banyak bayaran perkapalan 
dan insurans dari Malaysia: se- 


: baliknya, Malaysia telah terpaksa 
“membayar bayaran pengangkutan 


dan insurans yang lebih besar 
dari apa yang diterimanya. Sebagai 
contoh, pada tahun 1979, Malaysia 
terpaksa membayar kepada Jepun 
sebanyak US$320 juta untuk belan- 
ja perkapalan dan insurans. 
Seterusnya, Dr. 
kan bahawa: “Hari ini, Jepun 
merupakan salah sebuah dari empat 
buah negara yang menyebabkan 
Malaysia mengalami kerugian dalam 
akaun tidak ketaranya”. (“Tidak 
Ketara” di sini bermaksud keun- 
tungan dan dividen dari pelabuhan, 
pendapatan dari industri pelan- 
cungan, pembayaran untuk per- 





Lin menegas- | 


khidggatan pengangkutan kapal, in- 
suran dan perkhidmatan-perkhid- 
matan lain dalam perdagangan 
antarabangsa). Negara-negara lain 
yang turut bertanggungjawab ialah 
Britain,. Amerika Syarikat dan ' 
Singapura. 

Di samping itu, Dr.. Lin juga 
meramalkan bahawa di tahun-tahun 
akan datang, dua jenis pembayaran 
dalam akaun tidak ketara kita 
— iaitu pengaliran keuntungan dari 
pelaburan Jepun di negeri ini 


* dan bayaran untuk perkhidmatan 


kepada golongan iktisas Jepun — 
akan meningkat dengan pesat. Ini 
adalah kerana pengusaha-pengusaha 
dan bank-bank Jepun telah mening- 
katkan kegiatan mereka di Malaysia. 
Keadaan ini akan memburukkan 
lagi defisit dalam akaun tidak ke- 
tara kita dengan Jepun. 


“Jepun sekarang bukan sahaja 
merupakan rakan perdagangan 
Malaysia yang terbesar tetapi) 
telah juga mengatasi Singapura 


sebagai negara asing yang 
mempunyai pelaburan terbesar) 
di negeri ini.” 

Satu lagi perkara yang didedah- 
kan” oleh Dr. Lim ialah amalan 
Jepun yang lebih suka membeli 
eksport Malaysia (seperti minyak : 
kelapa sawit dan: kayu balak) 
dalam bentuk sementah mungkin. 
Peniaga-peniaga Jepun dikatakan 
telah berusaha keras menghalang 
kemasukan bahan-bahan mentah 
yang telah diproses dari Malaysia. 
Amalan ini amatlah merugikan ne- 
geri ini dan menguntungkan Jepun. 

Selain dari itu, Dr. Lim juga 
menyebut amalan perniaga-perniaga 
Jepun yang. sering menetapkan 
jumlah nilai perniagaan mereka 
dengan perniaga-perniaga Malaysia 
dalam matawang yang berlainan 
supaya dapat memberi keuntungan 
maksima kepada mereka. Sebagai 
contoh, dalam tahun 1980, pernia- 
ga-perniaga Malaysia dikatakan te- 
lah kerugian sebanyak US$250 
juta kerana mereka tidak dapat 
menetapkan sebahagian besar. dari 
jualan mereka kepada ' perniaga- 
perniaga Jepun dalam nilai Yen 
yang mengalami kenaikan nilai pada 
masa itu. @ 

SHOGUN BARU 
DI ASEAN 


Sebahagian besar dari lawatan 
Perdana Menteri Jepun, Nakasone 
Yasuhiro ke negara-negara Asean 
merupakan langkah perhubungan 
awam; dari segi tujuan ini, lawatan- 
nya telah menemui kejayaan. 

Ternyata juga bahawa Nakasone 
tidak akan memberi bantuan eko- 
nomi yang besar kepada negara- 
negara ASEAN. 

Nakasone percaya bahawa ia 
terpaksa menyakinkan Asean ba- 
hawa dasar Tokyo terhadap 
ASEAN masih tidak berubah. 


Jepun Mempersenjatakan Diri 

Nakasone juga mempentingkan 
— atas sebab dalam dan luar negeri 
— sokongan dan pemahaman Asean 
bagi usahanya memperkuatkan ang- 
katan bersenjata Jepun. Yang meng- 
ikutnya, selaras dengan Perlemba- 
gaan Damai Jepun. 

Nampaknya, pemimpin- pemim- 
pin Asean menerima- hujahnya 
dengan syarat bahawa ia hanya 
untuk tujuan pertahanan sahaja 
dari akan dijalankan mengikut per- 
lembagaan Jepun dan perjanjian 
keselamatan Jepun-Amerika Syari- 
kat. Akan tetapi, rasa takut dan 
syak wasangka terhadap Jepun 
masih wujud terutama sekali di 
kalangan rakyat. 

Setengah orang di Asean meng- 
anggap bahawa usaha yang lebih 
besar perlu untuk mengeratkan 
perhubungan yang lebih seimbang 
antara Jepun dan Asean. 


Yang ‘lain pula bimbang ter- ` 


hadap tuntutan Nakasone dahulu 
untuk membuat pindaan kepada 
perlembagaan Jepun,, yang antara 
lain akan membenarkan Jepun men- 
jadi satu kuasa tentera sekali lagi. 

Bagi Nakasone, sokongan untuk 
dasar pertahanannya bukan sahaja 
penting dari segi diplomasi dengan 
.Asean, tetapi juga amat penting 
demi melemahkan pembangkang 
tempatan dasar itu. 

Ia telahpun memperolehi so- 

kongan kerajaan-kerajaan yang ber- 
hampiran dengan Tokyo, termasuk 
Asean dan Korea Selatan, tetapi 
pendapat orang ramai di rantau 
ini masih mencerminkan sikap- 
sikap seperti keraguan dan per- 
musuhan. 

Penentang-penentang Nakasone 
dalam parlimen Jepun lebih sen- 
sitif kepada pendapat-pendapat 
orang awam di Asean dan Korea 
Selatan, dan menggunakan kebim- 
bangan yang dilafazkan di kalangan 
rakyat Asean untuk eee 
dasar Nakasone itu. 


Lawatan ke luar negeri Naka- 


sone yang pertama sebagai perdana 
menteri adalah ke Korea. Ini 
diikuti pula dengan: lawatan ke 
Washington di mana Nakasone 
telah mengumumkan bahawa negeri 
Jepun merupakan kapal perang 
yang tidak dapat ditenggelamkan, 
suatu kenyataan yang diterima baik 
oleh pentadbiran Reagan. 

Maka, Nakasone amat gembira 


apabila mendapat sokongan penuh . 


bagi dasar pertahanannya dari pe- 
mimpin-pemimpin Asean. 4 
Akan tetapi, ternyata juga baha- 
wa Nakasone adalah penyokong 
usaha ` meminda Perlembagaan 
Damai Jepun, pembangkang per- 
lembagaan kini mendakwa bahawa 
ia digubal oleh Amerika Syarikat. 
Indocina 


Cadangan bahawa Jepun harus ; 


memperluaskan bantuan ekonomi- 
nya ke Laos, yang dibuat oleh 
Menteri Hal Ehwal Luar Negeri 
Jepun, Abe Shintaro, juga mem- 
bayangkan keinginan Jepun untuk 
memutuskan permusuhannya de- 


` ngan Indocina, walaupun setengah 


pegawai tinggi Jepun berpendapat 
bahawa ini bukanlah masa yang 
sesuai untuk membuat cadangan 
tersebut. 

Jepun memandangkan peranan- 
nya sebagai pasak atau perantara- 
an dalam pakatan yang terdiri 


ucapan pentingnya di Kuala < 
_ Lumpur. : 
Pinjaman Kepada Malaysia 









dari Amerika Syarikat, China, 
Asean dan Jepun sendiri demi 
menentang Uni Soviet. 

Oleh demikian, sambil memberi 
kata dua kepada Vietnam ke- 
rana pendudukannya di Kampu- 
chea, Nakasone juga tidak men- 
yebutkan ancaman Soviet dalam 


_ Nakasone telah menjanjikan pin- 
jaman , sebanyak Y21 bilion 
($210 juta) dan, tambahan Y40 à 
bilion ($400 juta) sebagai pinjaman i 
khas kepada Malaysia apabila Per- 
dana Menteri Datuk Seri Dr. 
Mahathir Mohammed telah me- : 
lawat Jepun dalam bulan Januri. . 3 

Dalam ucapan makan malam- A 
nya pula, Mahathir telah mengutuk ` 
mereka ‘yang cuba memburuk- 
burukkan dasar Pandang ke Timur’. 
Setengah orang Jepun pula ber- 
pendapat bahawa Jepun mungkin 
terbabit dalam satu pertengkaran 
dalam Malaysia mengenai dasar 
belajar dari Jepun. 

Mahathir telah memujuk sektor 
swasta Jepun untuk melabur secara, 
langsung di Malaysia dan juga 
memohon bantuan Jepun untuk 
memperbaiki jalan keretapi antara 
Pulau Pinang dan Johor’ Baharu 
dan juga untuk membina jalan 
keretapi baru dari Kuala Lumpur 
ke kawasan-kawasan perusahaan 
baru di pantai Timur, .Semenan- 
jung Malaysia. 

Nakasone juga telah menghulur- 
kan bantuan Jepun dalam usaha 

pemindahan teknologi industri dan 
"kerjasama dalam bidang sains dan 
teknologi. 


\ Di Sekitar ASEAN 

Setengah akhbar Indonesia telah 
menyiarkan kritikan mengenai la- 
watan Nakasone setelah beliau 
meninggalkan negara tersebut dan 
telah memberi amaran terhadap 
“kuasa ekonomi dan ketenteraan 
Jepun. 

Di Manila, wartawan Teodoro 
Valencia memberi amaran tentang 
keupayaan menakluk Jepun dan 
menegaskan bahawa ' “perkataan- 
perkataan Nakasone yang berbunyi 
sedap itu mesti dibayangkan dalam 
“dasar-dasar perdagangan, pengen- 
dalian permohonan untuk visa dan 
cara orang-orang Filipina dilayan 
di Jepun.” 

Nakasone telah, meminda uca- 
pan makan malamnya di Manila 
dan telah minta ampun dari rakyat 
Filipina atas penderitaan yang di- 
alami oleh mereka semasa pe- 
naklukan Jepun dahulu. 

Sebahagian besar dari rom- 
'bongan Nakasone terperanjat de- 
ngan kenyataan perdana menteri 
mereka, yang biasanya dianggap 
sebagai seorang nasionalis melam- 
pau Jepun. 


Riwayat Politik Nakasone ` 
Berapa lamakah Nakasone akan 
“memegang jawatannya sebagai per- 
dana menteri? Setengah pemerhati 
‘Asean ingin tahu berapa lamakah, 
` Nakasone dan jaminannya akan 
kekal, dan sehingga bila Jepun 
akan mematuhi perlembagaannya 
kini. @ 

“BUAH TANGAN” MURAH 
DARI NAKASONE 


Sebagai buah. tangan yang 
murah, tetapi tinggi mutunya untuk 
Perdana Menteri Yasuhiro Naka- 
sone membawa bersamanya semasa 
melawat Asean, para pegawai Jepun 
telah mencadangkan pemulihan loji- 
loji perusahaan yang Jepun pernah 
membina di rantau ini, 


Perusahaan (MITI), yang menge- 
mukakan cadangan tersebut pada 
saat-saat terakhir sebelum kun- 
jungan bermula, amat bangga dan 
gembira. Pemimpin-pemimpin 
Asean. pula telah menerima cada- 
ngan tersebut. 

Akan tetapi, loji-loji manakah 
yang akan dipulihkan mungkin 
menjadi satu perkara sensitif. Pada 
mulanya, pegawai Jepun berpen- 
dapat bahawa mereka hanya perlu 
melawat loji yang telah mereka 
bina untuk menentukan giliran 
usaha pemulihan. 

Akan tetapi, mereka sedar baha- 
wa tindakan seperti itu mungkin 
tidak akan diterima oleh pihak 











Pegawai-pegawai dari Kemente- 
rian Perdagangan Antarabangsa dan - 





yang bertanggungjawab atas pen- 
gurusan  loji-loji tersebut — ke- 
banyakannya’ perusahaan awam, 
mereka ini mungkin tidak mahu 
mendedahkan ketidakcekapan me- 
reka. y 

Jadi, Jepun kini menegaskan 
bahawa usaha pemilihan harus 
ditentukan oleh pihak Asean sen- 
diri, dan telah menggugurkan per- 
kataan pemulihan (kerana mereka 
fikir ia membayangkan pengurusan 
yang tidak cekap) dan mengganti- 
kannya dengan istilah pembaha- 
ruan. 

MITI telah mengumpulkan satu 
senarai loji yang akan berfaedah 
dari sekim itu melalui wakil-wakil- 
nya di kedutaan-kedutaan Jepun di 
ASEAN. Akan tetapi, ia enggan 
mengumumkan senarai loji itu. 

Setengah pegawai Jepun merasa 
takut bahawa rancangan pembaha- 
ruan loji mereka tidak akan meneri- 
ma sokongan yang diharapkan 
kerana ia tidak akan menguntung- 
kan para pegawai dan orang yang 
berkuasa di setengah negara Asean. 






KEJAYAAN SIDANG TENTANG 
PALESTIN BELUM JELAS 


Persidangan Asia Tentang Pales- 
tin yang dijadualkan memakan 
masa 5 hari mulai Shb Mei ber- 
akhir dalam masa 4 hari sahaja, 
persidangan tersebut tidak begitu 
seperti diharapkan 


bersemangat 
oleh setengah pihak. 


Persidangan itu adalah "yang 
keempat dalam satu siri lima per- 
sidangan yang dianjurkan oleh 
Bangsa-bangsa Bersatu, dan telah 
menarik perwakilan yang' paling 
banyak setakat ini dengan rom- 
bongan-rombongan dari 41 buah 
negara, termasuk 14 orang menteri 
hal ehwal luar negeri. 

Rancangan tindakan itu, yang 





akan menjadi asas seminar di 
Jakarta pada akhir bulan Mei 
ini, telah merayu kepada Majlis 
Keselamatan Bangsa-Bangsa Bersatu 
untuk mengambil langkah tegas 
bagi mengujudkan satu negara Pa- 
lestin yang bebas. 

Ramai pemerhati merasa ragu- 
ragu tentang cadangan-cadangan 
tersebut. Walau ' bagaimanapun, 
mengikut Fat Eastern Economic 
Review, pihak yang mendapat fae- 
dah besar. dari persidangan itu 
ialah Kerajaan Malaysia sendiri, 
yang kini sedang menentang go- 
longan Islam yang dicap ‘pelampau’.. 

MARCOS: PAHLAWAN PALSU 
PERANG DUNIA KEDUA? 


Pengharaman akhbar WE Forum oleh regim Marcos 
merupakan akibat dari penyiaran satu siri berita ten- 
tang. bagaimana Marcos memalsukan kepahlawanan 
(Heroism) perangnya agar. memperolehi 30 pingat 
dan pujian, yang kemudiannya digunakan untuk kepen- 
tingan politiknya. 

Berita itu, yang ditulis oleh Bonifacio Gillego, bekas 
pegawai tentera dan kini seorang ahli terkemuka dalam 
parti pembangkan yang mendapat sokongan Amerika 


Syarikat (yang dipimpin oleh bekas Senator Raul Mang- 


lapus), mendedahkan mitos bahawa Marcos adalah 
“askar yang paling banyak menerima pingat dalam 
Perang Dunia Kedua.” 


Penipuan 

Misalnya, pengakuan Marcos bahawa ia merupakan 
hero Peperangan Genting Bessang dibuktikan palsu. 
Gillego mencatitkan nama dua orang pegawai gerila — 
Col. Romulo Manriguez dan Kapt. Vicente Rivera — 
yang mendakwa bahawa apabila perang 'itu berlaku, 
“Marcos selamat berada di ibu pejabat USAFIP NL 
di Khemah Spencer, La Union, 100 batu dari Genting 
Bessang”. 

Kedua-dua pegawai tersebut, yang telah bersara 
dan kini tinggal di Amerika Syarikat, berkata Marcos 
tidak mengambil bahagian dalam sebarang operasi 
rondaan atau serangan. 

Mengikut mereka, pasukan renjer yang dikatakan 
dipimpin oleh Marcos tidak pernah wujud. Manriguez 
dan Rivera harus tahu kerana Manriguez adalah pegawai 
komando dalam Infantry Kell di mana Marcos ber- 
khidmat. dan Rivera adalah pegawai perisiknya pada 
masa itu. 

Mengikut mereka lagi, Marcos hanya ditugaskan 
untuk menjaga hal ehwal awam dan undang-undang 
sahaja. 


“Daun-daun yang Berdesir” 


Rivera menafikan pengakuan Marcos bahawa ia 
berjaya merebut sebuah kenderaan beronda pihak 
musuh dengan sendirinya dan dia telah menerima 
Distinguished Conduct Star bagi tindakannya itu. 

Apa yang berlaku ialah Marcos telah “menembak 
daun-daun yang berdesir dan sangka bahawa ia telah 
menembak askar-askar Jepun yang bersembunyi di 
belakang daun-daun itu.” 

Satu lagi cerita palsu yang didedahkan oleh Gillego 
ialah cerita bahawa General Yamashita telah menyerah 
diri kepada Marcos. 

Apa yang sebenarnya berlaku ialah: Marcos telah 
menerima satu salinan dokumen menyerah “daripada 

seorang pemimpin gerila Amerika dan ia mula mencerita- 
kan bagaimana Harimau Malaya itu telah menyerah 
kepadanya. 

Gellego menunjukkan bahawa tidak ada sebarang - 
pencapaian Marcos yang dapat dijumpai dalam rekod- 
rekod perang rasmi. 

Beliau berkata Jeneral Douglas MacArthur dan 
Jeneral Jonathan Wainwright pun tidak pernah men- 
yebut tentang kejayaan-kejayaan cemerlang Marcos. 

Jeneral Carlos Romulo pun tidak pernah merujuk 
kepada Marcos dalam buku-bukunya yang mengagung- 
kan dirinya sendiri. 


Superman? 

Apa yang paling meragukan tentang pingat-pingat 
dan pujian-pujian itu ialah ia dianugerahkan kepada 
Marcos 20 tahun setelah ia kononnya. mencapai 
kejayaan-kejayaannya. ; 

Pada akhir 1950an dan awal 1960an, iaitu ketika 
ia sedang merebut kuasa politik, Marcos dianugerah- 
kan beberapa pingat dan pujian dari Angkatan Bersen- 
jata Filipina (AFP). 

Pengarang itu berkata tidaklah ganjil bagi jeneral 
memberi kehormatan dan bantuan kepada ahli-ahli 
politik yang berkuasa supaya mereka terhutang budi. 

Marcos telah. berjaya memalsukan kenyataan-ken- 
yataan bagi pingat-pingatnya dan sebagai seorang ahli 
politik yang gila kuasa, ia mempergunakan bakatnya 
untuk menipu dan manipulasi. 

Gillego telah menunjukkan bahawa Marcos, yang 
ingin menjadi Presiden, telah minta keterangan palsu 
dari pemimpin-pemimpin gerila untuk mengharumkan 
namanya. 

Sambung Di m.s. 37 

antarabangsa 


PERGOLAKAN 
EL SALVADOR 


Peperangan di El Salvador tidak 
lagi merupakan masaalah bagi peri: 
tadbiran Amerika Syarikat. Ianya 
kini merupakan satu ‘krisis’, me- 
nurut majalah Time. 

Kejayaan-kejayaan gerila baru- 
baru ini membuktikan keadaan ini, 
dan kini, Amerika cuba mencip- 
takan satu strategi tentera dan 
politik yang akan menyelamat- 
kan kedudukan regim Salvador. 

Kemenangan terbaru pihak 
gerila, yang diumumkan oleh radio 
FDR-Venceramos, berlaku pada 
30hb Mac apabila pihak gerila 
menyerang bandar San Isidro, yang 
terletak 100km ke timur-laut San 
Salvador, dan menawannya sejam 
selepas satu serangan di waktu 


17 orang askar kerajaan ter- 


bunuh dalam serangan itu dan 
tentera. kerajaan Salvador yang 
dihantar ke San Isidro kemudian- 


nya terperangkap dalam serang-' 


hendap pihak gerila, dengan meng- 
< alami kerugian yang berat. 

Dua kompeni askar dari bata- 
lion Balloso — satu dari tiga bata- 
lion yang pernah: mendapat lati- 
han di Amerika Syarikat 
kembali dari Fort Bragg, C 





Utara pada 1982 — telah |BERUNDING MENDAPAT TAPAK 
tar ke San Isidro. DENGAN PIHAK DI SITU, SELURUH 
Seranghendap itu telah | PEMBERONTAK ~. AMERIKA TENGAH 


dan lebih penting lagi, 1 TAPI TUAN PRESIDEN, | 
dil MEXICO ADALAH 


: SALAH SEBUAH 
Hakikat bahawa apa Ya NEGARA MENYERU 
“ patutnya menjadi sebahagiar pp RUNDING 


juga tidak menafikan 
pihak gerila. É 


pada pasukan elita Tenter 
vador itu dengan mudah 
ditewaskan dalam perte 
demikian menunjukkan bahay. 
upayaan regim negara itu 

menentang pasukan gerila makin 
berkurangan. 

Kerana terdesak, Amerika Sya- 
tikat kini sedang menyusun apa 
yang mungkin merupakan ran- 
cangan usaha terakhir untuk men- 
yelamatkan regim Magana itu. 

Rundingan Damai 

Satu petanda baru tentang ke- 
dudukan Amerika yang kian lemah 
dalam pergolakan di El Salvador 
ialah penerimaannya cadangan 
Dominica mengenai rundingan 
damai serantau bagi membincang- 
kan semua isyu yang sedang mem- 
pengaruhi seluruh Amerika Tengah. 

Kemenangan pihak gerila di San 
Isidro itu . menunjukkan bahawa 
strategi Amerika Syarikat — meng- 
gunakan kekuatan unit tentera 
yang dilatihnya itu untuk menen- 
tang pihak gerila — sehingga ini, 
tidak berjaya. 

Seperti kejayaan pihak gerila 
di bandar Berlin pada bulan 
Februari lalu, yang menyebabkan 
tentera kerajaan tempatan berundur 
membatalkan serangan mereka dari 
wilayah Marazani, penawaran San 












KALAU MEREKA 


MEREKA SEDANG 


Isidro menunjukkan bahawa lati- 
han dan taktik-taktik AS tidak 
akan dapat menyelamatkan tentera 


. El Salvador dari mengalami ke- 
kalahan 


Rancangan terakhir untuk men- 
yelamatkan regim Magana ini di- 
tumpukan kepada satu dasar keten- 
téraan yang baru. 

Menurut lapuran-lapuran dalam 
akhbar-akhbar Amerika Syarikat, 
tujuannya sekarang ialah untuk 
melaksanakan operasi-operasi cari 
dan musnah di wilayah-wilayah se- 
latan San Vincente dan 'Usulutan, 
Usulutan merupakan wilayah di ` 
mana pihak gerila telah mencapai 
kajayaan yang cemerlang dalam 
bulan Februari. 

Dengan memperkukuhkan pen- 
guasaan mereka ke atas wilayah- 
wilayah bahagian selatan ini — 
yang amat penting dari segi eko- 
nomi kepada pihak pemerintah — 
dan dengan mempertanggungjawab- 
kan tugas pertahanan kepada 
pasukan pertahanan tempatan serta 


.unit tentera yang baru dilatih, 


Amerika percya bahawa 'tentera 
Salvador dapat menghalang ke- 
jatuhan regim Presiden Magana. 
Dalam masa yang sama juga, 
Amerika Syarikat turut menjalan- 
kan dasar” menawan hati dan 
jiwa, satu dasar yang kini dilaung- 
laungkan- di Washington sebagai 


: rancangan “pendamaian”. 


Rancangan ini akan melibatkan 
bantuan Amerika Syarikat serta 
perubahan-perubahan terhad, yang 

bertujuan menafikan pihak gerila 
mendapat sokongan popular. 

Sementara itu, kubu-kubu gerila 
di wilayah-wilayah utara Morazan 
dan Chalatenango dan di sekitar 
gunung berapi Guazapa, akan terus 
diserang melalui apa yang dipanggil 
serangan sampingan. 

Tujuan utama semua kegiatan 
tentera ini ialah untuk mewujud- 
kan satu suasana yang memboleh- 
kan pilihanraya dijalankan dalam 
bulan Disember, yang akan menge- 
sahkan regim General Magana itu. 

Walaupun Setiausaha Pertahanan 
Caspar Weinberger acap kali mem- 
beritahu wartawan-wartawan Ame- 
rika Syarikat bahawa tentera Salva- 
dor akan menang dalam pepe- 
rangan, namun kenyataan beliau itu 
telah ditolak oleh Penolong Setia- 
usaha Negara, Thomas Enders, 
orang yang bertanggungjawab ke 
atas dasar Amerika Syarikat di 


2 te 
Tentera Kerajaan El Salvador Dengan Orang-orang Tahanan 4 
batalion baru akan dilatih dan “3 


Latin Amerika, yang kini, dengan 


jelas, mempercayai bahawa pepe- . 


Tangan itu tidak mungkin di 
menangi oleh tentera regim 
. Salvador. 

Peluang terakhir 


Kenyataan-kenyataan pegawai- 
pegawai Amerika yang merancang 
strategi baru ini membayangkan 
bahawa ianya merupakan peluang 
terkahir bagi AS -di El Salvador. 
Serangan-serangan serentak di be- 
berapa tempat menunjukkan baha- 
wa tahap perjuangan pihak gerila 
telah berubah dari menahan kepada 
menyerang. 

Amerika percaya bahawa untuk 
menjayakan strategi. baru mereka 
itu, tentera Salvador mesti disusun 
semula. Bantuan tambahan Ameri- 
ka yang berjumlah US$110 juta 


kini telah disediakan, dan 14 





dilengkapkan oleh Amerika, yang 

mana setiap batalian mengandungi 

350 orang yang ditugaskan untuk . 
bertindak serta merta terhadap 

sebarang serangan gerila di mana 

saja di El Salvador. 

Akan tetapi, walaupun bantuan 
ini sudah . diberi sepenuhnya, ia 
hanya cukup sehingga akhir tahun 
ini. Jika Presiden Reagan tidak 
dapat membuktikan kepada 
Konggeres: Amerika Syarikat ba- 
hawa kejayaan boleh dicapai di 
El Salvador, besar kemungkinan 
Konggeres akan menghalang se- 
barang bantuan seterusnya kepada 
regim El Salvador ataupun men- 
gurangkan bantuan tersebut. 

Walau bagaimanapun, jika ke- ' 


. jayaan-kejayaan pihak- gerila ini 


berterusan, suatu penentuan dalam 
pergolakan El Salvador ini akan 
berlaku sebelum -akhir tahun ini. 








Dari m.s. 35 
Mengubah Sejarah 
Sesiapa yang ingin mengambil bahagian dalam pe- 


nipuan itu dihadiahkan dengan kedudukan-kedudukan 


yang tinggi dalam kerajaan dan perniagaan. \ 
Gillego berkata AFP sedia membantu Marcos untuk 
mencapai cita-citanya. Pemberi pingat yang rasmi-rasmi 
dalam AFP yang bertanggungjawab menganugerahkan 
Marcos atas kejayaan-kejayaannya yang kononnya 

cemerlang, tidak membuat sebarang usaha pun untuk 
memastikan bahawa tuntutan-tuntutannya itu benar. 

Sambil menghina Marcos, siri berita itu yang di- 
selidiki dengan penuhnya, memberi : penghormatan 
kepada hero-hero sebenar dalam peperangan, iaitu, 
pejuang-pejuang unsung yang mengalahkan tentera 
Jepun. 

Walaupun ada pihak-pihak yang cuba mengubah 
sejarah, sumbangan-sumbangan mereka tidak akan 
dilupakan oleh rakyat sekalian. @ | 


< Sg 








Tipu Helah 
Majikan 
Ditolak Oleh 


Pekerja Nissan 


Perhimpunan ke-16 Persekutuan Kesatuan-Kesatuan 
Pekerja Kereta (Jidosha Roren) telah diketuai baru- 
baru ini oleh pengerusi Kesatuan Nissan ibiatu Shioji 
‘Ichiro. Dalam perhimpunan itu, pergerakan 3-P — 
yang bertujuan meningkatkan daya pengeluaran — 
ditolak oleh ahli kesatuan. 

Pada 1954,- selepas perjuangan selama 100 hari di 
Nissan, Jidosha Roren terpaksa tunduk kepada majikan. 

Pada 1977, ia telah menyambut gerakan 3-P yang 
bertujuan memperbaiki pengeluaran melalui penyer- 
- taan pekerja dalam pengurusan melalui sistem penasihat. 
Dengan cara ini, kesatuan itu menyokong usaha menam- 
bahkan pengeluaran (serta keuntungan) sambil mengawal 
para pekerja. 

Cadangan untuk menolak gerakan 3-P telah meng- 
kagumkan para pekerja. Mengikut pimpinan kesatuan 
itu, sebab utama perubahan itu berlaku ialah pihak 
majikan tidak mempedulikan sistem penasihat pekerja. 

Perhubungan majikan-buruh makin bertambah buruk 
dengan meluas di Jepun. Ia membayangkan perseng- 
ketaan antara Presiden: Nissan, Ishihara Takashi dengan 
pengerusi kesatuan, Shioji Ichiro kerana Ishihara ingin 
mengurangkan kuasa Shioji dalam syarikat itu. 

Nissan, bersama dengan syarikat kereta lain di dunia 
cuba mencari jalan keluar dari kepahitan kemelesetan. 
Baru-baru ini, Nissan telah mengumumkan gabungan- 
nya dengan Martin Marietta, seorang usahawan. per- 
tahanan yang terkenal dari Amerika Syarikat. Dengan 
itu, Nissan sedang cuba penyertai perusahaan senjata 
yang amat menguntungkan. 


DI TOSHIBA 

Pekerja-pekerja Toshiba Ampex (TOAMCO) telah 
bertindak apabila mendapati bahawa syarikat mereka 
akan ditutup pada akhir bulan Oktober atas alasan 
masaalah kewangan. ` 

Syarikat. itu juga mengumumkan bahawa pengeluaran 
video akan diambilalih oleh Ampex Jepun sementara 
-pengeluaran magnetic tape memory pula akan dikendali- 
kan oleh GME. 


38 


TOAMCO telah ` ditubuhkan di Yokohama pada 
1964 sebagai satu cabang Toshiba (yang mempunyai 
51% dari saham); Ampex, sebuah syarikat Amerika, 
mempunyai 49% dari sehamnya. 

Kesatuan pekerja dibentuk pada 1970, dengan ke- 
anggotaan seramai 440 ahli atau 99% daripada pekerja- 
nya. Pada mulanya, kesatuan itu amat sederhana kerana 
ia dikawal oleh Kesatuan Pekerja Toshiba. 

Tetapi apabila syarikat itu mula memberi pekerjaan 
sementara kepada 100 orang pekerjanya dan memindah- 
kan mereka ke cabang-cabang Toshiba yang lain, maka 
kesatuan sekerja sedar bahawa mereka harus mempunyai 
kuasa tawar-menawar yang berkesan. 


TOAMCO ‘telah bertindak balas dengan mengguna- 
kan cara-cara yang lirik untuk melemahkan kesatuan 
tersebut. 

Dari mula lagi, ahli-ahli yang menyokong syarikat 
itu telah kalah dalam satu pilihanraya kesatuan. Kemu- 
dian TOAMCO cuba membeli pemimpin-pemimpin 
kesatuan yang militan. 

Akhirnya, dari. akhir 1978 hingga awal 1979, ke- 
satuan kedua telah dibentuk. Tindakan ini telah dikutuk 
— tanpa kesan — oleh Suruhanjaya Tenaga Buruh (yang 
tidak mempunyai kuasa penguatkuasaan). 

Mengenai ‘masaalah kewangannya,” TOAMCO meng: 
umumkan bahawa mereka telah mengalami kerugian 
sebanyak 500 juta yen pada 1981. 

Akan tetapi, kesatuan sedar bahawa kerugian itu 
adalah jauh lebih kurang dari hartanya yang berjumlah 
2 juta yen. 

40% daripada pasaran sahamnya adalah ak penge- 
luaran video dan pendapatan tahunan mereka adalah 
di antara 5-6 juta yen. Di samping itu, Ampex tidak 
akan mengeluarkan video. 

Kesatuan itu cuba sedaya-upayanya untuk meng- 
halang penutupan kilang itu setiap hari perbincangan 
hangat berjalan di pejabat kesatuan itu. Pekerja-pekerja 
telah melawat kesatuan-kesatuan lain dalam kawasan 
Yokohama demi meminta sokongan. 

Kesatuan-kesatuan lain pula mempunyai sikap yang 
berbeza. Sebuah kesatuan. meyakinkan ahli-ahlinya 
bahawa pekerja-pekerja akan mendapat pekerjaan' 
semula dengan Toshiba atau Ampex Jepun. 

Akan tetapi, ini telah dinafikan oleh Toshiba sendiri. 
Syarikat itu telah menekan pekerjanya berhenti kerja 
secara “sukarela”, 

350 orang telah berhenti kerja. 80 orang pekerja 
lagi enggan menyerah dan meneruskan perjuangan 





mereka, 

Setiausaha. agung kesatuan, Tsuzuki Ken berkata, 
“Mereka cuba menghapuskan kesatuan kita. Jika kita. 
enggan memperjuangkan hak kita, ini akan membawa 
kejayaan kepada mereka.” @ 





PENGHAPUSAN 
KESATUAN DALAM 


PERUSAHAAN 
ELEKTRONIK 


Mitsumi Denki, pengeluar bahagian-bahagian elektro- 
nik telah ditubuhkan pada 1955 dengan hanya 20 
orang, pekerja. 

Kini, terdapat 7 buah loji Mitsumi di Jepun dengan 
pekerja seramai 3700 orang — 4 di Taiwan dan satu di 
Korea Selatan, Singapura, Malaysia dan Brazil. 

la membekalkan berbagai jenis semiconductor dan 
bahagian elektronik lain kepada syarikat-syarikat ter- 
kenal seperti Hitachi, Matsushita, Toshiba, Victor, 
Columbia dan Sharp. 

Di Loji Atsugi, kilang Mitsumi yang utama di Tokyo, 
pembahagian pekerjanya adalah seperti berikut: 

Kesatuan Militan 140 


Kesatuan Syarikat 250 
Tanpa Kesatuan 309 
Pengurusan 100 
Pekerja Sementara 100 

Jumlah 890 

Pada bulan Julai 1970, kesatuan militan telah di- 
bentuk oleh pekerja di loji Atsugi. Ia dibentuk setelah 
pemotongan elaun perumahan dan kantin, penutupan 
sebuah asrama lelaki dan pemberian hanya satu bonus 
setahun (biasanya terdapat dua bonus setahun). 

Pada bulan November, syarikat itu telah membentuk 
satu lagi kesatuan di sebuah loji lain. Mereka ini cùba 








. kan soalan-soalan seperti 


melemahkan kesatuan: pertama itu dengan menarik 
ahlinya. 

Kesatuan yang militan itu menentang dan berjaya 
mengukuhkan kedudukannya. Kemudian, pada 1975, 
syarikat itu membentuk “Persatuan untuk . menjadi 
manusia yang lebih baik”. 

Prinsip-prinsip persatuan itu berbunyi: 


1) Pekerjaan dalam syarikat itu bertujuan memajukan 


seseorang individu. 


_ 2) Setiap pekerja harus bekerja 24 j jam sehari. 


3) Kesatuan militan terdiri dari pekerja yang tidak baik 
dan menuntut segala-segalanya tanpa membuat se- 
barang pekerjaan. Jangan mencontohi mereka. 


Syarikat itu telah menganjurkan .kursus latihan 
selama 5 hari bagi pekerja baru. - 

Mereka dibenarkan tidur selama 2-3 jam sehari 
semasa kursus itu berjalan dan terpaksa membincang- 
“mengapa dan untuk apa- 
kah manusia bekerja? = 

Tujuan utama kursus itu ialah untuk memberitahu 
pekerja baru supaya tidak bercampur-gaul dengan 
ahli-ahli kesatuan yang militan. 
| Selepas setahun, pekerja itu mula bercampur-gaul 
dengan ahli-ahli kesatuan militan dan ada yang meng- 
anggotai kesatuan tersebut. 

Untuk mengelakkan keadaan ini, syarikat itu mula 
tugaskan pekerja-pekerja baru ke loji-loji yang lebih 


“kecil di mana kesatuan syarikat mulakan operasinya 


dan pekerja baru terpaksa menganggotai kesatuan 
tersebut. 
Kemudian, syarikat itu akan agan mereka se- 


mula ke loji Atsugi. Dasar ini telah berjaya. 


j 


Seorang pekerja yang memasuki Mitsumi pada 1978 

berkata, “Pada akhir bulan Mac 1978, seramai 100 
orang pekerja baru dikumpulkan oleh syarikat itu 
di Rumah Seminar di Mishima. Mereka datang dari 
tempat-tempat berlainan. Mereka tinggal di situ selama 
5 hari dan membincangkan mengapa manusia terpaksa 
bekerja. Oleh kerana mereka tidak dapat memberi 
jawaban yang memuaskan, mereka terpaksa tinggal 
lebih lama.” 

Di samping melatih pekerja baru, Kursus itu juga 
memencilkan mereka dari pekerja lama. 

Sebenarnya, pekerja lama mempunyai kemahiran 
yang harus diajar kepada pekerja baru. 

Semasa. kursus latihan itu berjalan, salah seorang 


pekerja yang lebih tua dipaksa bersara kerana pekerja 
tersebut terlalu militan. 

Semasa kursus selama 5 'hari itu, pekerja baru mem- 
bentuk kumpulan mereka sendiri dan ini akan ber- 
terusan bila mereka mula bekerja. 

Kumpulan ini tidak akan bercampur-gaul dengan 
kumpulan-kumpulan lalu. Ini merupakan salah satu 
daripada tujuan kursus tersebut. 

Dalam syarikat Mitsumi, pemimpin-pemimpin kesa- 
tuan pertamalah yang mempunyai kemahiran dan 
keupayaan untuk menguruskan syarikat itu dan mereka 
ini dihormati oleh pekerja lain. Cogankata kesatuan 
pertama adalah seperti berikut: 


1) Hapuskan segala perbezaan dan diskriminasi dan 
jadikan tempat pekerjaan anda tempat, yang bahagia. 

2) Anda semua patut menyertai kesatuan dan bertindak. 

3) Sertailah majoriti, anggotailah kesatuan kedua. 

4) Libatkan diri dalam kegiatan kesatuan. @ 

SANDIWARA PALESTIN 


DI PENTAS KUALA LUMPUR? 


Suatu Pendapat Kritis 


Ishak Surin 





Persidangan Palestin antara Ne- 
gara Asia anjuran PBB yang ber- 
langsung di Kuala Lumpur antara 
3 hingga 6 Mei 1983 sebagaimana 
yang telah diramalkan telah pun 
mencapai matlamat yang dikehen- 
daki oleh imperialis Amerika Sya- 
rikat dan Inggeris, yang mewakili 
Zionis, dan juga memenuki tahap 
yang telah digariskan oleh Per- 
tubuhan Bangsa-Bangsa Bersatu. 

Telah bertambahlah lagi sebuah 
deklarasi, iaitu Deklarasi - Kuala 
Lumpur mengenai Palestin, yang 
dipenuhi dengan usul-usul yang 
membuatkan kita ‘syok’ sendiri. 
Tidak lebih daripada itu: 

Apa yang diharapkan oleh pihak 
Zionis dan konco-konconya — 
iaitu bahawa Persidangan ini ber- 
jaya mengalihkan perhatian umum 
daripada pokok persoalan yang 
sebenar — memanglah merupakan 
kejayaan pihak mereka. Inilah yang 
lebih mendukacitakan kita. 

Bahawa negara haram Yahudi 
(Israel) itu telah diwujudkan oleh 
imperialis Inggeris dan Amerika 

Syarikat untuk kepentingan Eko- 
nomi dan politiknya dan telah 
direstui pula oleh PBB adalah 
merupakan masalah pokok yang 
tidak pernah disentuh dan di- 
persoalkan. 

PBB, imperialis Inggeris dan 
Amerika Syarikat khususnya adalah 
pihak yang mesti memikul semua 
tanggung jawab dan segala risiko 
yang timbul akibat pengujudan 
negara haram Yahudi itu. Mereka 
tidak seharusnya dibenarkan ber- 
lepas tangan. 

Kalau negara haram Yahudi 
itu telah berjaya dengan segala 
tipu helah mereka wujudkan dalam 
tahun 1948, maka kini adalah 
menjadi tanggungjawab mereka 
pula untuk membubarkannya se- 
telah ternyata negara ciptaan hasil 
daripada tipu muslihat PBB itu 
telah menjadi sebuah negara sarang 
pengganas yang paling kejam dalam 
sejarah dunia. 

Persidangan demi persidangan 
yang cuma berjaya menghasilkan 
resolusi-resolusi atau dengan hanya 


mengadakan rapat-rapat umum 
yang dipenuhi dengan jeritan dan 
pekikan yang hampir-hampir me- 
ngeluarkan isi rengkungan adalah 
perlakuan sia-sia yang tidak akan 
memberikan sebarang kesan pun, 
malahan ianya akan menjadi bahan 
tertawaan saja, terutama sekali 
kepada imperialis Amerika Syarikat 
dan konco-konconya. 

Kalaulah mahu dikumpulkan ke- 
putusan-keputusan yang telah di- 
ambil dalam persidangan yang ada 
kaitannya dengan masalah Palestin 
ini, tentulah telah menjadi. bebe- 
rapa buah buku yang tebal-tebal 
belaka. Begitulah juga halnya de- 
ngan timbunan kutukan demi 
kutukan yang telah dihamburkan 
pastilah telah berubah pula men- 
jadi perkara kelucuan. 

Kita amat menyokong penuh, 
ucapan Y.B. Dr: Mahathir PM 
yang menyelar negara-negara ter- 
tentu kerana bersikap talam dua 
muka ketika menghadapi masalah 
Palestin ini. 

Sehubungan dengan itu, apalah 
sikap negara-negara yang kononnya 
menyokong perjuangan rakyat 
Palestin tidak merupakan sikap 
talam dua muka. 

Bukanlah sebahagian besarnya 
negara yang menyokong perjuangan 
rakyat Palestin masih berdakapan 
mesra dengan imperialis Amerika 
Syarikat dan Britain, pencipta dan 
penyokong serta pelindung utama 
negara Zionis terkutuk itu?. 

Selagi sikap talam dua muka 
negara-negara penyokong per- 
juangan rakyat Palestin itu tidak 
diubah, maka selagi itulah pula 
apa saja yang diusahakan bagi 
menyokong perjuangan suci rakyat 
Palestin itu akan tetap tidak akan 
berjaya, pasti akan berhadapan 
dengan kegagalan demi kegagalan, 
bahkan ianya akan merupakan 

“You. antisemitic USA! 


usaha yang sia-sia belaka. 

Maka, kini telah sampailah masa- 
nya walau pun telah agak ter- 
lambat bahawa satu garis pemisahan 


yang jelas harus dibuat bagi menen-- 


tukan siapa yang sebenarnya kawan 
dan siapa pula musuh sebenarnya 
dalam usaha mencari penyelesaian 
supaya rakyat Palestin dapat kem- 
bali menghirup udara bebas di 
“tanah tumpah darah mereka — 


negara Palestin. 
Amerika Syarikat, dengan 
konco-konconya di satu pihak, 


mestilah ditonjolkan sebagai pihak 
yang bersalah dan telah semesti- 
nya pula menerima hukuman yang 
setimpal dengan kesalahan jenayah 
yang mereka lakukan. 

Rakyat cinta damai dari se- 
luruh dunia telah lebih daripada 
menyedari. bahawa malapetaka 
menyayat hati yang menimpa rak- 
yat Palestin hari ini adalah merupa- 
kan amaran kepada kita bahawa 
kejadian yang mungkin lebih 
dahsyat lagi akan menimpa kita 
‘pula selagi nafsu keserakahan im- 
perialis Amerika Syarikat dan go- 
longan Zionis tidak dicegah dari- 
pada melakukan pencerobohan bagi 
memenuhi nafsu kebinatangan me- 
reka itu. 


“You. treacherous Israeli opposition!.” 
: H : 





“ie Ka ga B 

Hari. ini rakyat Palestin, esok 
mungkin hari kita pula: 

Bahawa setiap hasil perundingan 
dengan pihak penjajah yang hanya 
akan mengakibatkan kerugian dan 
kecelakaan kepada ummah telah 
terlalu banyak dapat kita pelajari 
daripada sejarah. 

Bukankah - persetujuan Camp 
David yang tercapai adalah hasil 
perundingan di antara Anwar Sadat 
dengan Amerika Syarikat dan 
Yahudi telah mengakibatkan mala- 
pataka perpecahan di kalangan 
bangsa Arab? Dan akibat per- 
pecahan itu telah menimbulkan 
pula persengketaan yang berlaru- 
tan sesama bangsa Arab. 

Peristiwa yang paling akhirnya, 
iaitu bukankah peristiwa paling 
kejam dan paling tidak berperi- 
kemgnusiaan pernah berlaku dalam 
sejarah ummat manusia, iaitu pem- 
bunuhan beramai-ramai kanak- 
kanak dan orang-orang awam yang 
tidak berdosa yang telah dilakukan 
oleh golongan Zionis 'di Khemah 
Sabra dan Chattila di Lubnan 
telah berlaku setelah tercapai dan 
terlaksananya persetujuan peng- 
unduran PLO daripada Beirut? 

Dan bukankah imperialis 
Amerika Syarikat yang telah me- 





.mainkan peranan penting sehingga 


tercapainya persetujuan pengun- 


. duran PLO dari Beirut itu yang 


telah menyebabkan berlakunya 
malapetaka paling dahsyat itu. 

Kalau di masa-masa yang lalu, 
perundingan anjuran imperialis 
Amerika Syarikat (PBB?) hanya 
diadakan di sekitar negara-negara 
Asia Barat sahaja, maka di akhir- 
akhir ini, daerahnya telah semakin 
diperluaskan meliputi seluruh 
dunia. 

Maksud yang tersirat di sebalik 
pengluasan daerah perundingan, 
yang kini telah meliputi seluruh 
dunia, hanya satu sahaja. Iaitu 
kalau hasil perundingan yang lalu 
hanya telah berjaya memerangkap 
negara-negara sekitar Asia Barat 
sahaja, tetapi kini dengan peng- 
luasan daerah perundingan, tentu- 
lah kelak akan lebih banyak lagi 
negara-negara yang akan memasuki 
perangkap yang dipasang oleh im- 
perialis Amerika Syarikat untuk 
dijadikan mangsa sembelihan peng- 
ganas Yahudi. 

Perundingan yang masih terbuka 
lagi bagi menyelesaikan masalah 
Palestin ialah untuk mencari kata 
sepakat bagi membuat ketentuan 
tentang berapa ramainya bala ten- 
tera atau sukarelawan yang akan 
berperang menyokong perjuangan 
rakyat Palestin, terutamanya demi 
Pembebasan Bandar Suci Baitul- 
mukaddis. 

Berapa banyaknya kelengkapan 
perang yang dapat kita sumbang- 
kan. Perundingan dan perbincangan 
bagi mengatur strateji bersama me- 
ngenai langkah-langkah bersama 
yang harus dijalankan bagi menekan 
imperialis Amerika Syarikat dan 
konco-konconya supaya menghenti- 
kan segala bantuan dan sokongan- 
nya kepada pengganas-pengganas 
Yahudi laknat itu. 

Demikianlah: perjuangan menen- 
tang pengganas Yahudi kini tidak 
lagi di meja perundingan dan bukan 
pula di tengah padang, tapi di 
medan perang. @ 


0999099999999 999999999999 

[ siri ekonomi untuk STPM | 


KEKURANGAN, a 
KEMUNGKINAN PENGELUARAN | 
DAN PENGKHUSUSAN | 


2.1 Pengenalan 

Dalam siri pertama kita telah- 
pun membincangkan apa yang 
dianggap oleh “ilmu ekonomi 
moden” sebagai masalah-masalah 
asas dalam sebuah ekonomi. Ma- 
salah-masalah tersebut — apa yang 
harus dikeluarkan, banyak mana 
harus dikeluarkan, bagaimana harus 
dikeluarkan dan untuk siapa harus 
dikeluarkan — dikatakan terbit 
oleh | kerana wujudnya keadaan 
kekurangan, iaitu keadaan di mana 
sebuah ekonomi itu mempunyai 
sumber ekonomi (seperti tanah, 
buruh dan modal) yang terhad 
berbanding dengan kehendak-ke- 
hendak yang tidak terbatas dari 
ahli masyarakat tersebut. 

Dalam siri kedua ini kita akan 
membincangkan dengan lebih ter- 
perinci lagi masalah kekurangan 
ini dalam sebuah ekonomi dan 
perkara-perkara yang berkaitan de- 
ngannya. 


2.2 Kekurangan, Pilihan & Kos 
Melepas : 
Apabila kekurangan wujud da 
lam sebuah ekonomi, maka tidak 
, kesemua kehendak-kehendak ang- 
gotanya dapat dipenuhi. Tiap-tiap 
individu dalam masyarakat itu 
terpaksa membuat pilihan, iaitu 
memilih kehendak-kehendak mana- 
kah yang harus dipenuhi dahulu. 
Begitu juga dengan masyarakat 
pada keseluruhannya. Berhadapan 
dengan sumber ekonomi yang ter- 
had, penambahan pengeluaran satu 
jenis barang hanya tercapai dengan 


NADI INSAN, Jun 1983 


Oleh 
ISHAK SHARI 
Pensyarah 
Fakulti Ekonomi Universiti 
Kebarigsaan Malaysia 


mengurangkan pengeluaran barang- 

barang lain. Dengan perkataan 

lain, pilihan yang dibuat itu me- 
libatkan kos. Kos ini dipanggil 
kos melepas. lanya merupakan 

barang-barang yang terpaksa di- 

korbankan untuk membolehkan 

masyarakat itu mendapat barang- 
barang yang dikehendakinya. 

Sebagai contoh andaikan sebuah 
ekonomi yang mempunyai ciri- 
ciri berikut: 

a) Sumber-sumber ekonominya (se- 
perti luas tanah, bil. pekerja 
dan jumlah modalnya) tetap 
dari segi kuantiti dan kualiti. 

b) Sumber-sumber ekonominya di- 
gunakan dengan sepenuhnya, 
iaitu pembaziran dan ketidak- 
efisenan tidak wujud dalam 
ekonomi ini. 

c) Teknologi yang wujud tidak 
berubah. 

d) Ekonomi ini hanya mengeluar- 
kan dua jenis barang sahaja 
iaitu barang modal (seperti jen- 
tera, gudang, pendidikan dsb.) 
dan barang pengguna (makanan, 
pakaian dll). 

Andaikan seterusnya yang eko- 
nomi ini mempunyai enam ke- 
mungkinan-kemungkinan penge- 
luaran seperti yang terdapat dalam 
jadual I. Masyarakat itu hanya 
boleh memilih satu kemungkinan 
pengeluaran sahaja pada satu-satu 
masa. Sebagai contoh, kalau mas- 
yarakat itu memilih kemungkinan 
pengeluaran A, masyarakat ini akan 
mengeluarkan dan mendapat se- 


banyak 20 unit barang pengguna 
dan O unit barang modal. Kalau 
masyarakat itu memilih kemung- 
kinan pengeluaran B pula, ianya 
akan mendapat sebanyak 18 unit 
barang pengguna dan 1.unit barang 
modal. 


Jadual 1: 
Kemungkinan-kemungkinan Pe- 
ngeluaran Barang Modal dan 
Barang Pengguna 





Katakan pada mulanya masyara- 
kat itu memilih kemungkinan pen- 
geluatan di mana anggota mas- 
yarakat itu mengeluarkan dan me- 
nikmati sebanyak 15 unit barang 
pengguna dan 2 unit barang modal. 
Tetapi, oleh kerana sebab-sebab 
tertentu, masyarakat itu ingin me- 
nambahkan pengeluaran barang 
modalnya kepada 3 unit. Oleh 
kerana sumber-sumber ekonomi 
adalah terhad dan telah diguna- 
kan dengan sepenuhnya, penam- 
bahan 1 unit barang modal itu 


hanya akan tercapai dengan men-. 


gorbankan sebanyak 4 unit barang- 
barang ' pengguna. Sebahagian dari 
sumber-sumber ekonomi yang di- 











gunakan untuk mengeluarkan 


barang-barang pengguna. Sebaha- 
gian dari sumber-sumber ekonomi 
yang digunakan untuk mengeluar- 
kan barang-barang pengguna ter- 
paksa dipindahkan kepada penge- 
luaran barang modal. Masyarakat 
itu terpaksa memilih kemungkinan 
pengeluaran D di mana ianya akan 
memperolehi 3 unit barang modal 


udan” 11 unit barang pengguna. 


. 4 unit barang-barang pengguna 


yang “dilepaskan” itu merupakan 
kos melepas untuk mengeluarkan 
1 unit lagi barang modal. 


Kemungkinan - kemungkinan 
Pengeluaran 

Perbincangan mengenai masalah 
kekurangan, pilihan dan kos mele- 
pas di atas” telah menggunakan 
konsep kemungkinan-kemungkinan 
pengeluaran. Konsep ini menunjuk- 
kan pilihan-pilihan yang terbuka 
kepada satu masyarakat dalam 
menggunakan sumber ekonominya. 
Dalam contoh di atas kita meng- 
hadkan kemungkinan-kemungkinan 
pengeluaran dalam ekonomi itu 
kepada enam pilihan sahaja. Te- 


2.3 


tapi, dalam keadaan sebenarnya, , 


kemungkinan-kemungkinan penge- 
luaran dalam sebuah ekonomi ada- 
lah banyak. Malahan, contoh yang 
mudah di atas pun dapat mem- 
buktikan kenyataan ini. 

Rajah I di bawah dilukiskan 
berdasarkan data dalam jadual I. 


Rajah 1: Kemungkinan-Kemungkinan 
Pengeluaran. 





Tota 35. 247 5 
Barang Modal 


Kelok yang didapati dengan men- 
yambungkan keenam-enam titik 
yang mewakili enam kemungkinan 

pengeluaran dipanggil kelok. ke- 
mungkinan-kemungkinan > penge- 
luaran. Setiap titik di kelok itu 
menunjukkan kemungkinan penge- 
luaran yang terbuka kepada -mas- 
yarakat itu untuk dipilihnya. Bi- 
langan kemungkinan-kemungkinan 
yang terbuka itu adalah terlalu 
banyak untuk dikira! 


2.4 Hukum Kos Semakin Mening- 
kat 

Dari rajah I, kita juga dapat 
melihat bahawa kelok kemung- 
kinan pengeluaran itu melengkung 
keluar. Haruskah kelok itu se '- 
tiasa berbentuk demikian? Jawa- 
pannya “Ya”. Ini adalah disebab- 
kan oleh hukum kos semakin 
mcuingkat. 

Dari Jadual I, kita dapat meli- 
hat tiap-tiap kali pengeluaran ba- 
rang modal ditambah sebanyak 1 
unit, masyarakat itu terpaksa men- 
gorbankan pengeluaran barang 
pengguna dengan bilangan yang 
semakin meningkat: Sebagai con- 
toh, apabila pengeluaran barang 
modal meningkat dari O unit 
kepada 1 unit, pengeluaran barang 
pengguna dikurangkan sebanyak 
2 unit. Tetapi, apabila pengeluaran 
barang. modal dinaikkan 1 unit 
lagi, pengeluaran barang pengguna 
terpaksa dikurangkan sebanyak 3 
unit pula (Iaitu dari 18-unit kepada 
15 unit). Perkara yang sama juga 
akan berlaku jika kita terus mening- 
kat pengeluaran barang modal se- 
banyak 1 unit. Dari contoh ini 
kita dapat melihat bagaimana pen- 
gorbanan yang semakin meningkat 
dalam pengeluaran barang pengguna 
terpaksa dilakukan setiap kali mas- 
yarakat itu menambah pengeluaran 
barang modal. Dengan perkataan 
lain, setiap kali kita menambah 
pengeluaran barang modal, kos 
melepas dari segi barang pengguna 
yang terpaksa dikorbankan akan 
terus meningkat. Inilah yang di- 
panggil hukum kos meningkat. 

Kenapakah kos melepas harus 
meningkat? Ianya berlaku oleh 
kerana sumber ekonomi yang di- 
gunakan untuk pengeluaran satu 
jenis barang tidak mudah diganti- 
kan dengan secara sempurna dengan 
sumber ekonomi yang digunakan 
untuk pengeluaran barang lain. 


Dalam contoh kita, sumber eko- ' 
nomi yang diperlukan dalam penge- 
luaran barang modal tidak mudah 
digantikan dengan sempurnanya 
dengan sumber ekonomi yang se- 
dang terlibat dengan pengeluaran 
barang pengguna. Ini adalah haki- 
kat yang tidak dapat dielakkan. 
Walaupun' di peringkat awal penge- 
luaran barang modal, sumber eko- 
nomi yang sedang terlibat dalam 
pengeluaran barang pengguna boleh 
dipindahkan dengan mudah kepada- 
nya, tetapi semakin meningkat 
pengeluaran barang modal semakin 
banyak pula sumber ekonomi yang 
tidak begitu sesuai akan diguna- 
kan. Ini sudah pasti akan meninggi- 
kan kos kerana dua sebab, iaitu: 
a) Oleh kerana sumber ekonomi 
yang digunakan itu kurang se- 
suai, bilangannya dan juga masa 
yang diperlukan untuk menyiap- 
kan kerja yang serupa akan 
bertambah, dan 
b) mungkin sumber-sumber itu per- 
lu diubahsuaikan terlebih dulu. 
Seorang pekerja, sebagai contoh, 
harus diberi latihan baru. 


2.5 Ketidak-efisienan dan Pem- 
baziran Sumber Ekonomi 

Berhadapan dengan keadaan di 
mana sumber ekonomi terhad, 
sesuatu masyarakat itu haruslah 
menggunakan sumber-sumber ter- 
sebut dengan sepenuhnya dan men- 
gelakkan ketidak-efisienan dalam 
kegunaannya. Kalau ini tidak di- 
lakukan bermakna sebahagian dari- 
pada sumber ekonomi akan ter- 
bazir. Tanah yang boleh diguna- 
kan tidak digunakan, kilang-kilang 
akan berjalan separuh kapasiti dan 
ramai anggota masyarakat terpaksa 
menganggur. Ini akan merugikan 
masyarakat itu dan harus diatasi. 

Dalam contoh kita, keadaan di 
mana sumber-sumber ekonomi ti- 
dak digunakan dengan sepenuhnya 
dan ketidak-efisienan berlaku di- 
tunjukkan oleh titik dalam rajah 
1. Gabungan barang-barang dititik 
ini adalah kurang daripada apg 


. yang mungkin dihasilkan, dengan 


sumber ekonomi yang ada. Mas- 
yarakat tersebut hanya dapat mem- 
perolehi 3 unit barang modal 
dan 10 unit barang pengguna sa- 
haja. Tetapi jika sumber ekono- 

mi itu digunakan dengan sepenuh- 


nya dan ketidak-efisienan tidak 
berlaku, masyarakat boleh mem- 
perolehi 3 unit barang . modal 
dan 11 unit: barang pengguna 
(ataupun gabungan-gabungan lain 
yang diwakili oleh kelok kemung- 
kinan pengeluaran dari titik D ke 


Dari penjelasan ini sekiranya 
keadaan pengeluaran dalam sebuah 
ekonomi berada di kawasan se- 
belah bawah kelok kemungkinan 
pengeluaran, bermakna bahawa 
ekonomi itu sama ada tidak meng- 
gunakan sumber ekonominya de- 
ngan sepenuh ataupun ketidak- 
efisienan berlaku ataupun kedua- 
duanya sekali. 

Sesebuah ekonomi itu ‘tidak 
mungkin berada di kawasan se- 
belah atas kelok kemungkinan 
pengeluaran (seperti titik Z dalam 
rajah 1) kerana dengan sumber 
ekonomi yang ada pada satu- 
satu ketika kelok kemungkinan 
pengeluaran menunjukkan ga- 
bungan barang-barang yang paling 
maksima mungkin tercapai oleh 
ekonomi itu. 


2.6 Pertumbuhan ekonomi 
Walaubagaimana pun, dalam ke- 
adaan sebenar, kedudukan kelok 
kemungkinan pengeluaran itu tidak 
tetap. Ianya boleh bergerak ke 
atas dan ke bawah. Jika ianya 
bergerak ke atas (seperti dari 
AA’ ke BB’ dalam rajah 2) ini 
menunjukkan ekonomi itu berkem- 
bang ataupun bertumbuh. Dalam 







Barang 
Pengguna. 
25 
= > —Pertumbuhan 
20 Ekonomi 
Kemerosotan 
15 Ekonomi 
10 


012345 6 7.8000.) 
Barang Modal 


Rajah 2: Pertumbuhan dan 
Kemerosotan Ekonomi 

keadaan ini masyarakat itu pada 
keseluruhannya akan memperolehi 
lebih banyak barang-barang dari- 
pada keadaan sebelumnya. Sebalik- 
nya jika kelok itu bergerak ke 
dalam (seperti dari, BB’ ke AA’ 
dalam rajah 2), ini menunjuk- 
kan ekonomi itu merosot. Dalam 
keadaan ini, barang-barang yang 
akan diperolehi oleh masyarakat 
itu akan berkurangan daripada 
keadaan sebelumnya. 

Apakah faktor yang akan me- 
nentukan samada pertumbuhan 
ekonomi itu berlaku atau tidak? 
Secara ringkas, pertumbuhan dalam 
ekonomi boleh dicapai melalui: 

a) pertambahan dalam kuantiti 
sumber ekonomi (seperti per- 
tambahan dalam bilangan pe- 
kerja, jumlah modal dan se- 
bagainya) 

b) peningkatan dalam 
sumber ekonomi 

c) pengkhususan dan perubahan 
dalam teknologi 


Jika kesemua atau sebahagian 
daripada di atas ini wujud, besar 
kemungkinan pertumbuhan eko- 
nomi akan berlaku. 


kualiti 


2.7. Pengkhususan dan kesannya 
Cara bagaimana pengkhususan 
atau pembahagian kerja (division 
of labour) dapat menambahkan 
daya pengeluaran buruh dan se- 
terusnya meningkatkan jumlah pe- 
ngeluaran telah dibincangkan oleh 
Adam Smith dalam bukunya The 
Wealth of Nations (1776). Seka- 
rang ini pengkhususan dalam pe- 
ngeluaran serta pertukaran bara- 
ngan wujud secara meluas di 
kebanyakan negara di dunia. 


Persoalannya sekarang ialah ba- 
gaimanakah pengkhususan dapat 
meninggikan daya pengeluaran 
buruh dan tingkat jumlah penge- 
luaran barang? Empat sebab dapat 
diberi, iaitu: 

a. Pengkhususan menambahkan ke- 
mahiran buruh. Oleh kerana 
tiap-tiap pekerja hanya meng- 

. khusus dalam satu jenis kerja, 
mereka dapat memperbaiki ke- 
mahiran mereka dalam kerja 
yang dilaksanakan. Sebagai kata 
pepatah, alah bisa tegal biasa. 


“b. Pengkhususan menjimat masa. 


Apabila seorang pekerja hanya” 
dikehendaki menjalankan satu 
jenis kerja saja, ia tidaklah perlu 
berganjak dari satu tempat ke 
tempat yang lain. Oleh kerana 
itu, ia dapat menjimat masa 
dan dengan itu akan dapat 
menghasilkan lebih banyak pe- 
ngeluaran. Di samping itu, ia 
juga akan memerlukan masa 
yang singkat untuk menjalani 
latihan. 


. Pengkhususan dapat menghasil- 


kan pekerja mahir dalam ber- 
bagai bidang yang diminatinya 
sehingga ia boleh menjadi se- 


"orang pakar. Kegunaan pakar- 


“pakar dalam menjalankan se- 


a 


a. 


suatu pekerjaan selalunya akan 


dapat. meningkatkan penge- 
luaran. 
. Pengkhususan membolehkan ke- 


* gunaan jentera moden dan pe- 


ngeluaran secara besar-besaran. 
Ini membolehkan unit-unit pe- 
ngeluaran memperkenalkan tek- . 
nologi yang terbaru dan mem- 
perolehi ekonomi bidangan. 


Walaupun pengkhususan me- 
mang dapat menambahkan daya 
pengeluaran buruh dan jumlah 
pengeluaran barang tetapi, ia 
juga menimbulkan berbagai ke- 
san negatif termasuk: 
Pengkhususan boleh membuat 
pekerja . bosan terhadap kerja 
yang dijalankan. Apabila seorang 
pekerja hanya menjalankan satu 
kerja mudah yang tidak boleh 
mencetuskan dan meninggikan 
minat serta daya ciptanya, ia 
akan mudah menjadi bosan. 


Dengan gaji atau upah yang 
rendah, kebosanan ini amat-amat 
dirasai oleh mereka. Keadaan ini 
sering dialami oleh pekerja-pe- 
kerja kilang. Sebagai contoh, 
bayangkan bagaimana bosannya 
pekerja-pekerja wanita di kilang- 
kilang letronik yang terpak- 
sa melihat ke dalam mikroskop 
lapan jam setiap hari. 

Di samping itu, kegunaan 
mesin telah memerlukan peker- 
ja-pekerja bekerja mengikut 
kecepatan mesin. Mesin sekarang 
telah menjadi lebih berkuasa 
dari pekerja kerana kepesatan/ 
kelambatan proses pengeluaran 

lebih bergantung kepada mesin. 


f yang di 5 
b. Pengkhususan telah memudah- 
kan banyak pekerjaan sehingga 
kaum wanita atau kanak-kanak 
atau golongan lain yang sanggup 
menerima gaji yang rendah digu- 
nakan untuk melaksanakan kerja 
berkenaan. Di samping itu, pihak 
majikan berpendapat yang pe- 
kerja seperti ini senang dikawal. 
c. Masalah pengangguran. Dengan 
penggunaan mesin-mesin yang 
baru dan lebih cekap, bilangan 
buruh yang diperlukan dalam 
satu-satu kilang mungkin akan 
berkurangan. Keadaan ini akan 
memburukkan lagi masalah 
pengangguran. 

Di samping itu, pengkhususan 
telah menjadikan seorang itu pa- 
kar dalam kerja tertentu saja. 
Apabila seorang pakar dalam 
industri yang merosot dibuang 
kerja, ia akan mendapati sukar 
untuk mencari kerja di industri 
lain kerana kemahirannya mung- 
kin tidak sesuai. 


Walaupun pengkhususanan dapat 
menambahkan pengeluaran bara- 
ngan, masalah kekurangan masih 
tetap wujud. Oleh itu, ahli-ahli 
masyarakat terpaksa membuat pili- 
han. Dengan lebih khusus lagi, ahli- 
ahli masyarakat terpaksa memilih 
salah satu daripada kesemua ke- 
mungkinan pengeluaran yang ter- 
buka kepada mereka pada satu- 
satu ketika, iaitu mereka harus 
memilih satu titik di kelok ke- 
mungkinan pengeluaran. ' Apakah 
faktor yang harus diambil kira 
dalam membuat pilihan ini? 

Satu faktor yang penting dalam 
membuat pilihan ini ialah haki- 
kat bahwa pilihan hari ini akan 
mempengaruhi jumlah keluaran 
pada masa depan. Jika masyara- 
kat itu mengeluarkan banyak ba- 
rang modal, pertumbuhan eko- 
nominya di masa hadapan akan 
bertembah pesat. Sebaliknya jika 
masyarakat itu mengeluarkan ba- 
nyak barang’ pengguna, pertum- 
buhan ekonominya di masa hada- 
pan tidaklah begitu pesat. Sebagai 
contoh, lihat rajah 3a dan 3b. 

(“000 unit) 
barang modal 


Rajah 3b. 


barang 
pengguna 





012345 67891 
("000 barang 
unit) modal 


dalam rajah 3a, masyarakat itu 
memilih titik X di mana ia me- 
ngeluarkan lebih banyak barang 
pengguna daripada barang modal. 
Akibatnya, dalam masa 13 tahun 
kemudiannya, masyarakat ini hanya 
mungkin dapat menggerakkan 
kelok kemungkinan pengeluaran 
sedikit sahaja kerana kadar per- 
tumbuhan ekonominya rendah. Ini- 
lah akibat mementingkan penge- 
luaran barang yang digunakan pada 
masa kini. Rajah 3b pula menun- 
jukkan keadaan yang berlainan. 
Di sini masyarakat itu memilih 
titik Y di mana ia mengeluarkan 
lebih banyak barang modal dari- 


pada barang pengguna. Akibat- 
nya, dalam jangkamasa' yang sama, 
kelok kemungkinan pengeluaran- 
nya telah bergerak ke kanan lebih 
jauh lagi. Dengan "mementingkan 
pengeluaran barang modal, mas- 
yarakat itu telah memperolehi 
lebih banyak jentera, kilang dan 
tenaga mahir untuk digunakan 
dalam pengeluaran yang akan da- 
tang. Dengan itu, kadar pertum- 
buhan ekonominya adalah lebih 
pesat. 

Tetapi, dalam sistem pasaran 
bebas, pilihan masyarakat ditentu- 
kan melalui mekanisma harga atau- 
pun sistem pasaran. Untuk men- 
jelaskan kenyataan ini, ahli eko- 
nomi neo-klasik menegaskan baha- 
wa pada asasnya terdapat dua 
kumpulan orang yang bergiat di 
dalam dua jenis pasaran. Kum- 
pulan pertama ialah individu-indivi- 
du yang menjadi pembeli di pasaran 
barang untuk memenuhi kehendak- 
kehendak mereka. Di sini mereka 
memainkan peranan sebagai peng- 
guna. Tetapi, sebelum seseorang 
boleh membeli atau menjadi peng- 
guna, mereka mestilah mempunyai 
pendapatan hasil dari menjual per- 
khidmatan mereka (seperti per- 
khidmatan buruh, tanah, modal 
dan sebagainya). Oleh itu, indi- 
vidu-individu itu akan juga me- 
masuki satu lagi jenis pasaran — 
iaitu pasaran faktor — sebagai 
pengeluar atau faktor pengeluaran. 
Dari penjelasan ini kita dapati 
dua kumpulan individu yang utama 
di pasaran — pengguna dan penge- 
luar — dan dua jenis pasaran — 
pasaran barang dan pasaran faktor. 


Rajah 4 
= Individu/Isirumah 
pengguna- 





barangan 










Firma sebagai 
penjual barangan 





Firma sebagai 
pembeli faktor 
Firma 


Kedua-dua kumpulan individu dan 
kedua-dua jenis pasaran ini mem- 
punyai hubungan yang erat di 
antara satu dengan yang lain. 

Pendapatan yang diperolehi dari- 
pada jualan. faktor pengeluaran 
akan: digunakan oleh individu-indi- 
vidu itu untuk membeli barang- 
barang yang dikeluarkan oleh me- 
reka sendiri, Ini merupakan satu 
aliran pusingan. (Lihat Rajah 4) 

Di samping itu, pasaran juga 
meliputi firma-firma iaitu yunit 
asas dalam perniagaan. Firma-firma 
memainkan peranan yang penting. 
“Apabila individu-individu membeli 
barang-barang, pembekal utama ia- 
lah firma. Begitu juga apabila 
, individu menjadi pengeluar dengan 
menjual perkhidmatan mereka. Se- 
kali lagi firma merupakan pem- 
beli faktor pengeluaran utama me- 
reka. Oleh itu, firma-firma dalam 
sesebuah ekonomi itu merupakan 
tali penyambung dalam aliran pu- 
singan yang disebut di atas. 

Hubungan-hubungan yang ter- 
sebut di atas bukan sahaja me- 
nunjukkan kepada kita kegiatan- 
kegiatan di pasaran tetapi juga 
membolehkan kita mengkaji secara 
sistematik peranan pasaran dalam 
membuat pilihan untuk sesuatu 
masyarakat. Pertama, kita akan 
mengkaji pasaran barangan kerana 
ini akan menunjukkan apakah yang 
harus dikeluarkan dan banyak 
mana. Kedua, kita akan meng- 
kaji pasaran faktor kerana ini 
akan menentukan siapa yang akan 
mendapat hasil keluaran tadi. 
Akhirnya, kita akan mengkaji ope- 
rasi firma yang akan menunjuk- 
kan pemilihan cara bagaimana hen- 
dak mengeluarkan barang-barang. 
Dengan mengkaji perkara ini satu 
demi satu dengan lebih terperinci, 
kita akan dapat melihat dengan 
lebih jelas bagaimana mekanisma 
harga atau sistem pasaran memain- 
kan peranannya menyelesaikan 
masalah asas dalam ekonomi. 

Dalam siri-siri berikutnya, kita 
akan bincangkan perkara-perkara di 
atas satu demi satu. @ 


A. Soalan Berbentuk esei. 
. Huraikan peranan mekanisma 
harga dalam menyelesaikan ma- 
salah asas dalam sebuah eko- 


[EN 


nomi yang mengamal sistem 
kapitalis atau sistem pasaran 
bebas. 

(money cost) dan kos sebenar. 
Terangkan apakah peranan kon- 
sep kos melepas dalam ` peng- 
analisaan-ekonomi. 

3. Bincangkan kelebihan-kelebihan 
dan kekurangan ke aras se- 
orang individu, dan juga ke- 
seluruhan anggota masyarakat, 
yang mungkin timbul dari sebab 
pengkhususan (STP 1977) 


B. Soalan Objektif 


Pilih satu jawapan yang paling 
sesuai sekali 
1. Kos Melepas ialah: 

a. Harga barang gantian kepada 
satu barang. 

b. Jumlah wang yang mahu di- 
belanjakan oleh seorang un- 
tuk mendapat sesuatu barang. 

c. Jumlah wang yang berani 
dikorbankan oleh seseorang 
dalam satu pertaruhan. 

d. Bilangan barang alternatif 
yang terbaik yang terpaksa 
dikorbankan untuk mendapat 
sebilangan barang yang lain. 


e. Kos yang terlibat dalam satu “ 


projek pelaburan. 

2. Apakah yang dimaksudkan de- 
ngan “keagungan pengguna”? 
a. Pengguna boleh memenuhi 

kesemua kehendak-kehen- 
daknya. 

b. Keputusan-keputusan peng- 
guna akan menentukan ba: 
rang-barang yang akan di- 
keluarkan. 

c. Pengguna akan membeli le- 
bih sesuatu barang jika harga- 
nya jatuh. 

d. Pengguna akan menubuhkan 
persatuan pengguna. 

e. Bilangan pengguna lebih ra- 
mai dan lebih berkuasa dari- 
pada pengeluar. 


3. Jika kegunaan sumber ekonomi 
melibatkan kos melepas, ini 
bermakna: 

a. Kesemua kehendak tidak da- 
dat dipenuhi. 

b. Kos sut pengeluaran berku- 
rangan. 

c. Nisbah kos melepas tetap. 

d. Sebuah firma tidak berada 
di peringkat yang optimum 
dalam pengeluarannya. 


. Bezakan kosdalam bentuk wang . 4. Saya membuat anggaran yang 


berikut sebelum membeli sebuah 
kereta: 7 
— Harga kereta $6,000 | 
— Nilai kereta selepas 

setahun $4,500 
— Kos menjaga dan mem- 


perbaiki kereta itu, ` 
insuran dan cukai: 
dalam setahun 

— Perbelanjaan tambang 
bas yang diperlukan 
dalam setahun jika 
saya tidak membeli 

` kereta 


$1,800 


$ 700 


Jika saya tidak membeli kereta ' 


dan menyimpan $6,000 itu dalam 
bank, saya akan mendapat bunga 
sebanyak. $4000 setahun. Ber- 
dasarkan anggaran-anggaran ini, kos 
melepas bagi memiliki sebuah ke- 
reta ialah: 

a. $1,500 

b. $2,500 

c. $3,000 

d. $3,700 


5. Jadual Kemungkinan Penge- 
luaran 


Kemungkinan Barang Barang 
Pengeluaran modal Pengguna 
(000 unit) (‘000 unit) 

A 140 0 

B 120 60 

C 90 120 

D 50 180 

d E 0 240 
Andaikan yang anggota masyarakat 


dalam ekonomi ini telah memilih 
kemungkinan pengeluaran C, apa- 
kah kos sebenar untuk menge- 
luarkan 60 unit lagi barang peng- 
guna? 

a. 30,000 unit barang modal 

b. 40,000 unit barang modal 

c. 40,000 unit barang pengguna 

d. 60,000 unit barang modal 

e. 30,000 unit barang pengguna 


6. Semakin banyak barang modal 
dikeluarkan sekarang: 

a. Semakin kurang barang mo- 
dal akan dikeluarkan pada 
masa akan datang. 

b. Taraf hidup bertambah baik. 

c. Semakin banyak barang peng- 
guna akan dikeluarkan pada 
masa akan datang. 

d. Semakin besar keupayaan 
ekonomi itu untuk menge- 
luar di masa akan datang. 





ae 


7. Hukum kos semakin meningkat 
berlaku kerana: 


apabila bilangan satu barang 
meningkat, bilangan barang 
lain juga turut meningkat. 


. Masyarakat telah tidak me- 


ngambil kira kos. 


. Apabila pengeluaran satu ba- 


tang meningkat melampaui 
satu peringkat, sumber yang 


“digunakan itu semakin ku- 


rang sesuai. 


. Sumber ekonomi hanya bo- 


leh digunakan dalam satu 
pengeluaran sahaja. 


. Dalam sistem bebas masalah- 


masalah asas dalam ekonomi 
diselesaikan melalui: 


0 KO p 


. Kegiatan-kegiatan Kerajaan. 

. Kegiatan-kegiatan pengguna. 

. Kegiatan-kegiatan firma. 

. Mekanisma harga. 

. Permintaan dalam dan luar 


negeri. 


. Kepada seseorang, masalah ke- 


kurangan biasanya kelihatan se- 
bagai masalah. 


a. 


pendapatan yang terhad teta- 
pi keperluan-keperluan tidak 
terhad 


. pendapatan yang tidak ter- 


had tetapi keperluan-keper- 
luan tidak terhad 


. pendapatan yang terhad te- 


tapi keperluan-keperluan ter- 
had 


d. pendapatan yang tidak ter- 


had tetapi keperluan-keper- 
luan terhad. 


10.Satu masalah utama yang tim- 
bul daripada pengkhususan dan 
pembahagian kerja ialah 


a. 


b. 
c. 
d. 


perlu menggunakan wang ker- 
tas 

perlu pelajari ekonomi 

saling bergantungan 

perlu digunakan modal @ 


Jawapan ada di m.s. 64 








CERDIKPANDAI FILIPINA 
MENENTANG PENAPISAN 


Lebih kurang 324 orang pekerja budaya dalam la- 
pangan seni, teater, muzik, seni pahat, fesyen, per- 
fileman, televisyen, kewartawanan dan kesusasteraan 
telah membantah dasar-dasar regim Marcos mengenai 
persembahan kreatif. 

Kenyataan mereka disiarkan sebagai iklan sebesar 
sehelai mukasurat akhbar Bulletin Today tarikh 11hb 
Februari, dan mengandungi tandatangan dua pelukis 
kebangsaan, iaitu Nick Joaguin dan Napoleon Abueva, 
26 orang pengarah filem, 15 orang pengarah pengeluaran 
dan penyunting gilem, 28 orang seniman dan seniwati, 
16 orang pelukis dan pemahat, 15 orang pemuzik, 
29 orang pengarang, 55 orang wartawan, 14 orang 
pelakun televisyen, 27 orang ahli teater, 28 orang pro- 
fesor, penggubah, pengeluar dan orang lain dalam bidang 
kebudayaan. 


Kuasa Polis 

Kenyataan itu berkata, “kami mendapati bahawa 
Lembaga Pemeriksa Filem dan Televisyen diberi kuasa 
polis yang berlebihan ke atas hiburan-hiburan. filem 
dan televisyen, termasuk pementasan drama, konsert 
dan pementasan lain. 

Kenyataan itu menentang “pembatasan selanjutnya 
ke atas kebebasan persembahan kreatif yang telah pun 
dihalang oleh peraturan serta tafsiran sewenang-wenang 
yang kini digunakan oleh Lembaga tersebut.” 

Kenyataan bersama itu berjudul: “Kebebasan adalah 
asas kreativiti” yang dipetik dari salah satu dari ucapan 
Imelda Marcos mengenai seni. 

Pekerja-pekerja kebudayaan membantah rancangan 
untuk mewajibkan lesen bagi persembahan pelukis 
dan pemahat, permit bagi pameran filem, yang akan 
meliputi penggambaran di kedutaan serta penggambaran 
di rumah. 


Filem BBC 


Kebanyakan orang menganggap syarat baru ini 
sebagai satu percubaan untuk menghentikan pertunjukan 
filem dokumentari. BBC tentang Filipina To Sing Our 
Own Song yang ditayangkan secara video dengan meluas- 
nya di Manila dan bandaraya lain. 

Kenyataan itu juga menentang amalan pra-penapisan 
terhadir cerita sebelum filem dikeluarkan. Ia juga 
mengutuk amalan menyerah negatif filem kepada 
Lembaga tersebut dan seterusnya pemusnahan negatif 
itu. ' 
Langkah-langkah ini mendedahkan usaha regim 
Marcos untuk memulihkan ekonomi Filipina yang sudah 
tenggelam itu. @ 

PENGERTIAN & MASALAH 
DUNIA KETIGA 


Dr Wan Hashim Hj. Wan Teh 
Universiti Kebangsaan Malaysia 


Konsep atau istilah Dunia Ketiga, atau dalam bahasa 
Inggeris The Third World, mula digunakan dalam tahun- 
tahun lima-puluhan oleh ‘CHé Guevara, seorang doktor 
dan juga seorang pejuang pembebasan bagi negara- 
negara Latin Amerika. 

‘Che’ Guevara, atau nama sebenarnya Ernesto 
Guevara, telah dilahirkan di Argentina dan kemudian- 
nya berjuang bersama-sama Fidel Castro untuk pem- 


bebasan negara Cuba dari kuasa imperialisme Amerika - 


Syarikat. 

— Perjuangan ini mencapai kejayaan pada 8 haribulan 
Januari 1959 dan Fidel Castro telah dilantik menjadi 
Perdana Menterinya hinggalah ke hari ini. 

Bagi Che Guevara, Dunia Ketiga adalah dimaksudkan 
kepada negara-negara miskin dari tiga benua — Afrika, 
Asia dan Amerika Latin. 

Penggunaan Dunia Ketiga ini adalah untuk membeza- 
kan negara-negara ini dari negara-negara perindustrian 
yang sudah maju (developed countries) yang mengamal- 
kan dasar ekonomi kapitalis dan sosialis. 

Pada pendapat Che Guevara, kemiskinan dan kemun- 
duran negara-negara Dunia Ketiga ini adalah disebab- 
kan oleh pemerasan atau eksploitasi negara-negara 
perindustrian yang telah maju terhadap Dunia Ketiga. 

Oleh itu, untuk membasmi serta menghapuskan 
kemiskinan rakyat negara-negara Dunia Ketiga perlu 
bersatu dan berjuang untuk melenyapkan pengaruh 
kolonialisma serta imperialisma kuasa asing seperti 
Amerika Syarikat, Eropah Barat dan Jepun yang men- 
cengkam dan memeras kekayaan dari penduduk-pen- 
duduk Dunia Ketiga. 

Seorang ahli ekonomi Perancis, Piere Jalee, pula 
berpendapat bahawa Dunia Ketiga adalah negara-negara 
miskin yang masih dalam kem kapitalis atau menganuti 
sistem ekonomi kapitalis. 

Negara-negara ini terdiri daripada Amerika Latin 
(kecuali Cuba yang menganuti sistem sosialis), seluruh 
benua Afrika; benua Asia (kecuali negara-negara so- 
sialis, Jepun dan Israel), dan Oceania (kecuali Australia 
dan New Zealand). 

Di dalam penerangan di atas, kita dapati akan adanya 
perbezaan besar pengguna istilah Dunia Ketiga di antara 
Che Guevara dan Piere Jalee, Jadi, penggunaan manakah 
yang boleh kita anggap sesuai untuk memberi pengertian 
sebenarnya kepada konsep Dunia Ketiga ini? 

Apa yang penting sekali dalam penggunaan konsep 
Dunia Ketiga ini ialah dari segi tiga ciri atau finomina 
yang terdapat pada Dunia Ketiga; Pertamanya ialah 

keadaannya yang masih mundur dari segi ekonomi, 
keduanya ialah kemunduran ini adalah sebagai warisan 
dan pengalaman dari pengaruh kolonialisma dan imperia- 
lisma kuasa Barat; dan ketiganya ialah kemunduran 
yang dialami masakini adalah disebabkan oleh pergan- 
tungannya terhadap negara-negara perindustrian yang 
sudah maju. 

Dalam hal ini, pengertian yang diberi oleh Che 
Guevara adalah lebih tepat daripada Piere Jalee kerana 
negara-negara mundur ini terdapat dalam kedua-dua 
sistem, kapitalis ataupun sosialis. 

Namun begitu, perlu diingatkan di sini bahawa di 
kalangan negara-negara yang mundur atau kurang maju 
ini, kemiskinan serta pemerasan adalah lebih hebat dan 
ketara di kalangan negara-negara yang ekonominya 
masih bergantung kuat kepada negara-negara maju yang 
mengamalkan sistem ekonomi kapitalis. 

Lebih-lebih lagi apabila negara-negara kapitalis yang 
mundur ini sangat-sangat mengharapkan bantuan (aid) 
dari negara-negara yang sudah maju untuk membangun- 
kan ekonomi dan masyarakatnya. 

Tetapi hasil dari “bantuan” yang diberi ini tidak 
dapat membangunkan negara-negara kurang maju ini 
supaya menjadi negara maju (developed countries) 
sepertimana yang diharapkan. 

Selain daripada istilah Dunia Ketiga, kita seringkali 
juga mendengar orang menyebut tentang negara-negara 
mundur, negara-negara kurang maju atau pun dalam 
bahasa Inggerisnya ‘the underdeveloped countries’. 
Cuba huraikan dengan secara detail (perinci?) apakah 
dia yang dikatakan sebagai negara-negara mundur atau 
kurang maju ini? 

Negara-negara mundur atau kurang maju boleh kita 
bahagikan kepada tiga kategori mengikut sistem eko- 
nomi yang dianutinya. 

Kategori yang pertama ialah negara-negara yang 
telah melepaskan diri mereka dari cengkaman dan pen- 
jajahan kuasa imperialisma Barat menerusi peperangan 
secara revolusi atau bersenjata. Negara-negaranya ialah 
Republik Rakyat Cina, Mongolia, Korea Utara, Vietnam, 
Cuba, Kampuchea, Laos, Nicaragua, Mozambique dan 
Angola. Jumlah penduduk dalam negara-negara ini 
adalah dianggarkan lebih kurang 2,352 juta dan ini 
adalah satupertiga dari jumlah semua penduduk negara 
yang kurang maju. 

Bahagian yang kedua ialah negara-negara yang meng- 
anuti sistem kapitalis atau ekonomi bebas dan sistem 
ekonomi campuran atau mixed economies. Adalah 

dianggarkan bahawa jumlah penduduk dalam negara- 
negara ini ialah 1,579 juta. Negara-negaranya ialah 
Negeri Thai, Indonesia, Filipina, Singapura, kebanyakan' 
negara-negara Amerika Latin, Afrika dan Asia, termasuk- 
lah di sini negara kita, Malaysia. Negara-negara ini adalah 
dianggap satellite atau client states di mana struktur 
pemerintahannya adalah dipegang oleh rakyat dan 
warga-negara itu sendiri, manakala sebahagian besar 
sektor ekonominya masih lagi dipegang oleh kuasa 
asing. 

Bahagian atau kategori yang ketiga pula, yang mem- 
punyai jumlah penduduk seramai 873 juta rakyat, 
ialah apa yang dipanggil oleh Peter Worsley, seorang 
ahli sosiologi, sebagai the Populist State. Negara-negara 
ini mengamalkan sistem ekonomi secara berancang 
bagi sektor awamnya, manakala sektor swasta masih 
lagi dikuasai oleh pemodal-pemodal tempatan. Negara- 
negara dalam kategori ini ialah Burma, India, Afghanis- 
tan, Nepal, Libya, Syria, Algeria, Tanzania, dan Iran. 

Adalah menjadi satu aspirasi bagi pemimpin-pemimpin 
negara ini untuk tidak berpihak ke mana-mena belok, 
kapitalis atau sosialis-komunis. Setengah dari negara 


ini, seperti Ceylon, Burma dan Tanzania, sekarang ini 
sedang bereksperimen untuk membangun secara sosialis, 


„manakala beberapa negara yang lainnya sudah mulai 


mengamalkan dasar ekonomi bebas sistem kapitalis. 

Ada dikatakan tadi bahawa salah satu ciri-ciri atau 
finomina penting yang terdapat pada Dunia Ketiga 
ialah kemundurannya adalah sebagai warisan dan peng- 
alaman dari pengaruh kolonialisma dan imperialisma 
kuasa Barat, Cuba huraikan apakah maksudnya ken- 
yataan ini. 

Pengaruh kolonialisma membawa kepada negara- 
negara ini dua kesan yang penting, iaitu kesan “positif” 
dan kesan “negatif”. 

Apa yang dimaksudkan sebagai kesan positif ialah 
pihak penjajah telah membawa pembaharuan atau 
proses modenisasi dalam beberapa bidang yang tertentu. 

Contoh pertamanya ialah berkembangnya sistem 
perhubungan atau jaringan komunikasi (communication 
networks) yang memberi kemudahan bagi rakyat dalam 
negara tersebut berhubung di antara satu sama lain 
dengan lebih mudah. 

Dalam satu fungsi yang agak penting dalam per- 
kembangan sistem perhubungan ini ialah ianya me- 
mudahkan lagi pengangkutan hasil-hasil keluaran tem- 
patan untuk dipindahkan dari satu tempat ke satu 
tempat, dan terutama sekali dari daerah pendalaman 
ke pelabuhan-pelabuhan untuk diekspot keluar negeri. 

Ini, dengan secara langsung, meningkatkan aktiviti- 
aktiviti perdagangan ke peringkat antarabangsa dan 
menghubungkan negara-negara ini dengan dunia luar. 

Satu lagi kesan positif ialah kedatangan kuasa pen- 
jajah ini kebiasaannya membawa juga satu sistem pela- 
jaran yang moden kepada negara-negara yang dijajah. 

Dalam hasil dari didikan yang bercorak moden ini 
jugalah yang menaikkan semangat nasionalisma atau 
cintakan tanah air yang kemudiannya membawa kepada 
tercetusnya perjuangan untuk mencapai kemerdekaan, 
baik secara diplomasi atau pun secara kekerasan. 

Manakala kesan negatifnya pula boleh kita bahagikan 
kepada dua. 

Pertamanya ialah dari aspek pembangunan ekonomi 
yang kebiasaannya dikuasai dan juga dirancang oleh 
kuasa luar dan terutama sekali kuasa yang menjajah. 

Penguasaan ekonomi ini membawa kepada pem- 
bangunan dan perkembangan ekonomi yang agak pesat 
di kalangan negara-negara Dunia Ketiga. 

Tetapi hasil dari kemajuan ini sebenarnya dinikmati 
oleh orang-orang asing yang menanam modal dan se- 
bahagian kecil golongan elite yang bekerjasama dengan 
orang-orang. asing ini dalam kegiatan atau aktiviti- 
aktiviti ekonomi tertentu. 

Manakala ramai rakyat jelata di dalam negara ter- 
sebut tidak dapat mengecapi apa-apa keuntungan hasil 
dari perubahan ekonomi ini. 

Mereka tetap ketinggalan sebagai golongan miskin 
yang terbiar dan segolongan besar dari mereka ini 
terdiri dari kaum tani. 

Dari aspek kebudayaan pula, pengaruh kebudayaan 
atau cara-cara hidup asing yang dibawa ke dalam satu- 
satu negara itu menjadikan rakyatnya mengalami pen- 
yakit rendah diri atau inferiority complex. 

Keadaan ini berlaku bilamana rakyat pribumi sendiri 
tidak lagi memahami dan meletakkan nilai yang sewajar- 
nya terhadap kebudayaan sendiri. 

Di sebaliknya, kebudayaan yang datang dari luar 
ini dianggap sebagai satu kebudayaan yang superior 
atau mulia hinggakan mereka menganggap bahawa cara- 
cara hidup orang Barat itu adalah cara yang paling baik 
dan mulia. 

Kesimpulannya, kesan dari- pengaruh kebudayaan 
asing ini, dan terutamanya kebudayaan Barat, menjadi- 
kan ramai orang mempunyai pendapat yang salah, 
iaitu kemajuan seringkali disamakan dengan apa yang 


dikatakan sebagai keadaan hidup cara Barat. _ 


“Apakah masalah yang paling besar sekali dihadap). 


oleh negara-negara Dunia Ketiga pada hari ini? 
Masalah yang paling besar sekali ialah pergantungan- 
nya, terutama sekali dalam bidang ekonomi, terhadap 


negara yang sudah maju. 


Dan pergantungan ini adalah sebagai satu batu peng- ~ 


halang bagi negara-negara Dunia Ketiga ini untuk maju 


dengan sendirinya, iaitu dengan secara “berdikari” dan _ 


bebas dari campurtangan kuasa luar. 


Berkaitan dengan masalah di atas, terdapatnya masa- ) 


lah di mana perbezaan pendapatan dan gaya hidup di- 


kalangan rakyat dalam Dunia Ketiga sendiri, semakin 


lama menjadi semakin meluas. 

Ini adalah disebabkan oleh warisan penjajahan di 
mana sistem yang diperkenalkan oleh penjajah di zaman 
kolonial dulu terus dikekalkan dan tidak pun mengalami 
perubahan secara radikal. 

Sistem yang lama ini sebenarnya tidak sesuai dengan 
apa yang diharapkan oleh rakyat jelata hasil dari per- 
kembangan dan kemajuan ekonomi yang dicapai. 

Apa yang dikehendaki oleh penduduk-penduduk 
Dunia Ketiga hari ini ialah keseimbangan hidup. dan 
pembahagian kekayaan yang sama rata supaya jurang 


pendapatan di antara orang yang berada dengan orang , 


yang tidak berada tidak begitu ketara luasnya. 1 

Jadi bagaimanakah caranya untuk membaiki keadaan 
yang tidak sehat ini di kalangan negara-negara Dunia 
Ketiga? 

Negara-negara Dunia Ketiga hari ini perlu mencari 
satu falsafah dan model pembangunan yang baru dan 
yang sesuai bagi kehendak-kehendak rakyatnya masakini 
apabila sudah disedari bahawa falsafah pembangunan 
yang lama dan yang diperkenalkan oleh penjajah tidak 
lagi sesuai untuk dikekalkan. 

Mencari model serta membentuk satu falsafah pem- 
bangunan yang baru ini bukanlah satu perkara yang 
mudah. Tetapi ianya perlu difikirkan dan dicari demi 
kedamaian dan kemakmuran hidup bagi rakyat Dunia 
Ketiga di masa hadapan. 

Apakah kemungkinan akibatnya kalau sistem yang 
lama dan yang diwarisi dari penjajahan ini terus di- 
kekalkan? 

Kiranya keadaan kemiskinan dan ketaksamaan 
(inequality) yang begitu ketara tidak diperbaiki, dan 
ianya memang sukar dibaiki dalam sistem yang ada 
sekarang, orang-orang yang miskin dan tidak berada 
pada satu hari nanti akan bangkit memberontak dan 
berjuang menentang kuasa pemerintah. 

Ini akan menimbulkan keadaan yang kucar-kacir 
dan huru-hara. 

Pertentangan ini mungkin akan membawa kepada 
revolusi yang mengakibatkan pertumpahan darah dan 
ribuan rakyat jelata terkorban sepertimana yang telah 
kita saksikan berlaku di negeri-negeri Russia, China, 
Cuba, Korea, Vietnam, Kampuchea, Laos, Zimbabwe, 
Angola, Mozambique dan Nicaragua. @ 


A SWE SUR SWS SUR SUR ee N UR NE ee IT cee e 

MERANCANGKAN 
PENUBUHAN 
PARTAI RAKYAT 


Pada 19 Januari-.1983' yang lalu, Ahmad Boestamam 
telah menghembuskan nafasnya yang terakhir. Dengan 
itu, bangsa kita kehilangan seorang anak watan yang 
sejak beberapa lama berjuang dan berkorban demi 
kesejahteraan dan keadilan sosial. Boestamam semasa 
hayatnya telah memberikan pengorbanan yang sukar 
ditandingi dalam bidang politik: sebagian besar dari 
hidupnya telah dihabiskan dalam penjara demi penjara. 
Tetapi kesehatannya yang terganggu menghalangnya 
daripada terus bergiat cergas dalam kegiatan politik 
pada bahagian terakhir hayatnya. Namun demikian, 
sewaktu akhir hayatnya dia merupakan seorang anggota 
Partai Sosialis Rakyat Malaysia. 

Sumbangan Boestamam tidak kurang pula besarnya 
dalam bidang kewartawanan dan kesusasteraan. Selama 
hayatnya, hampir empat puluh buah buku dan ratusan 
rencana telah dihasilkannya. Boestamam telah bergiat 


dalam bidang penulisan sejak umurnya belasan tahun - 


hinggalah ke akhir hayatnya. Oleh kerana hidupnya 
penuh peristiwa dan dia pula merupakan seorang penulis 
yang sangat tajam penanya, maka salah satu jenis 
tulisannya yang amat menarik ialah jenis -memoir. 

Salah sebuah karya Boestamam yang sedang diusaha- 
kannya — tetapi tidak sempat diselesaikannya — se- 
waktu ia menghembuskan nafas terakhir ialah sebuah 
memoir politik tentang perjuangannya setelah dibebas- 
kan dari tahanan pada tahun 1955. Hanya bab pertama 
karya tersebut — mengisahkan perencanaan penubuhan 
Partai Rakyat Malaya — yang selesai ditulis oleh Boes- 
tamam. NI berpendapat bahawa tulisan itu amat menarik 
sebagai sebuah memoir seorang ahli politik yang gigih 
dan juga sebagai dokumen politik tentang sejarah pem- 
bentukan sebuah organisasi politik yang penting di 
negara ini selepas kemerdekaan. Kami berasa beruntung 
kerana telah memperolehi izin dari pihak keluarga 
Allahyaraham Ahmad Boestamam untuk menerbitkan 
karya tersebut sepenuhnya. 


Ahmad Boestamam 


Tahanan di bawah kuatkuasa Undang-Undang Dharurat 
penjajahan Inggeris selama tujuh tahun ke atas diri saya 
telah berakhir, tetapi kenang-kenangan pahit maungnya 
masih terukir dalam lipatan hati. Saya ditahan kerana 
menentang penjajahan, pahit maung yang saya rasa 
selama dalam tahanan tersebut sudah tentunya pem- 
berian penjajahan pula, Jadi herankah kalau kebencian 
saya kepada penjajahan bukannya berkurangan, sekali- 
pun telah. dibebaskan, malah sebaliknya tambah me- 
muncak lagi? 

Dari tempat tahanan yang saya tinggalkan saya 
tidak berpindah ke sebuah istana. Tidak juga sebuah 
banglo. Saya mahu tak mahu terpaksa menumpang 
tinggal di rumah sewaan adik ipar saya di Jalan Khatib 
Koyan, Kampung Baru, Kuala Lumpur, nombor 21. 
Sebuah rumah papan yang sudah uzur, sebuah teratak 
layaknya. Kami terpaksa bersempit-sempit di sini tetapi 
apa boleh buat. . 

Saya tidak mempunyai pekerjaan, dan dengan yang 
demikian tidak mempunyai matapencarian. Dalam 
keadaan yang demikian menumpang-numpanglah satu- 
satunya jalan keluar yang termungkin. Hendak menyewa 
rumah asing tempat berteduh diri dan anak isteri tidak 
ada keupayaan sekalipun hasratnya ada dan amat besar 
pula. Hajat hati hendak memeluk gunung, kata bidalan 
orang-orang Melayu, tapi apa daya tangan tak sampai. 
Itulah ibarat yang paling tepat mengenai diri saya 
ketika itu. 


Penderitaan Keluarga 

Mujur juga adik ipar sendiri ada tinggal di Kuala 
Lumpur. Jika tidak entah apalah jadinya. Sedang saya 
hanya dibolehkan tinggal di Kuala Lumpur dan tidak 
ti tempat lain, apatah lagi di kampung halaman sendiri 
di Behrang Ulu, Tanjung Malim, Perak. Kalau di 
kampung halaman sendiri ada juga rumah pesaka. 


Be 

Tujuh tahun dalam tahanan menyebabkan rumah- 
tangga saya kucar-kacir. Isteri saya, Rabitah, terpaksa 
tinggal menumpang di rumah kakak saya yang tua, 
Rasunin, dan suaminya Ahmad di kampung Behrang 
Ulu. Untuk menyara hidupnya bersama anak perempuan 
kami yang kecil, Norliah, di memotong getah. Selama 
hidupnya sebelum ini pekerjaan ini tak pernah dilaku- 
kannya. Dan untuk pandai menuris getah ini dia lebih 
dulu harus berlatih membuatnya. 

Dalam peringkat latihan ini entah berapa kali pokok 
getah terluka hingga ke kayu diturisnya. Dan bila meng- 
hadapi kesulitan ini entah berapa kali pula dia men- 
cucurkan airmata — airmata penderitaannya. Ketabahan 
dan kesabaran jugalah yang akhirnya memungkinkannya 
menjadi seorang penuris getah yang baik. 

Anak saya yang tua, Rustam, kerana sudah sampai 
umurnya harus bersekolah terpaksa ditumpangkan pada 
abang ipar saya, Mohammad Sharif, suami kakak saya 
yang kedua (di bawah Rasunin) yang kebetulannya 
menjadi guru besar Sekolah Melayu di Bagan Serai, 
Perak. Ertinya: isteri saya bukan saja terpaksa berpisah 
dengan saya suaminya tetapi juga dengan seorang anak- 
nya, lelaki pula, dan malah yang merupakan satu- 
satunya. 

Tentu saja mustahil hendak mendirikan semula 
rumahtangga yang sudah hancur berkecai dalam tempoh 
sekelip mata. Lainlah kalau saya datangnya dari ke- 
luarga yang hidup menimang wang ringgit, penuh ke- 
mewahan dan tak pernah melihat kegelapan hidup. 
Memang bukan salah ibu mengandung, tegal dek badan 
yang buruk pinta kiranya. 


Kunjungan Teman 


Pada suatu hari Dr. Burhanuddin dan Cikgu Harun 
Amin datang mengunjungi saya bersama-sama dengan 
seorang muda yang tidak saya kenali sebelumnya. 
Saya diberitahukan oleh Dr. Burhanuddin dan Cikgu 
Harun nama orang muda ini ialah A.M. Azahari, datang 
dari Brunei. Dia memasang janggut sejemput tanpa 
bermisai. Hati saya di dalam mengsyakinya sebagai se- 
orang kakitangan cawangan khas tetapi tidak saya 
nyatakan, sekadar dipendam saja. 

Sambil menghirup kopi O yang tadinya dihidangkan 
oleh isteri saya kami berempat berbual mesra, meng- 
hidupkan kenangan di masa lampau khusus dalam per- 
juangan politik bersama kami. Tiba-tiba Dr. 
Burhanuddin membuka maudhuk baru dengan ber- 
kata:— 

‘Saudara Boestamam, sebenarnya kedatangan kami 
ini membawa suatu hajat yang besar yang kami percaya 
saudara saja yang dapat memenuhinya’. 

‘Hajat apa tu Doktor?’ saya bertanya. 

‘Begini’ Dr. Burhanuddin menjelaskan. “Kami bertiga 
telah. membuat suatu rundingan yang lanjut dengan 
saudara Ishak dan hasil dari rundingan ini kami telah 
mencapai kesimpulan perlu ditubuhkan sebuah parti 
baru untuk menampung seluruh orang-orang kita yang 
ramai berselerak di seluruh tanahair. Kalau tidak mereka 
akan bercempera bertaburan memasuki lain-lain parti 
yang tidak sehaluan dengan faham politik kita”. 

“Saya bersetuju dengan kesimpulan tersebut” saya 
segera menyatakan pendapat saya. 

“Baguslah begitu” ujar Dr. Burhanuddin. “Ertinya kita 
sudah sebulat suara”. 

“Tapi sudahkah Doktor dan kawan-kawan fikirkan 
nama parti baru yang akan ditubuhkan itu nanti?” 
saya bertanya. 


“Belum” jawab Dr. Burhanuddin pendek. Dan ke-' 


mudian menambah pula: “Tapi ini bukanlah yang paling 
penting, paling mendesak. Setidak-tidaknya nama itu 
boleh kita rundingkan bersama dan putuskan dengan 
mudah kemudian kelak’. 

“Kalau dah begitu tak ada apa lagilah yang menyulit- 
kan, rasa saya”. 


Harapan Teman 


“Ada. Dan itulah sebabnya kami datang menemui 
saudara sekarang. Iaitu siapa yang akan memegang 
pucuk pimpinannya”. 

“Siapa lagi, Doktorlah’. 

“Doktor tak boleh” Cikgu Harun menyampuk. 

“Kenapa tak boleh?’ saya menghujah. 

‘Kami telah menimbangkan buruk baiknya dan 
akhirnya .mencapai kesimpulan bahawa ada baiknya 
Doktor berada di luar organisasi — berada di atas poli- 
tik’. ' 

‘Kenapa begitu dan apa baiknya? Saya tidak ber- 
setuju’. 

Dr. Burhanuddin segera tampil memberikan pen- 
jelasan untuk meyakinkan saya. “Begini, saudara Boes- 
tamam’ katanya. - “Sebagaimana yang saudara sudah 
tentu maklum, orang-orang kita yang tebal ke Islamam- 
nya sudah ramai yang telah memasuki PAS. Orang- 
orang ini tentu tidak akan memasuki parti baru yang 
akan ditubuhkan itu. Yang akan memasukinya tentulah 
yang belum pun memasuki mana-mana parti — yang 
sosialistis dan nasionalistis sebagaimana saudara. Jadi 
kalau saya berada di luar organisasi, di atas politik, 
maka saya bolehlah bertindak sebagai jambatan meng- 
hubungkan silaturrahim di antara orang-orang kita yang 
Islamistis dengan orang-orang kita yang sosialistis dan 
nasionalistis. Ertinya terelaklah percakaran sesama kita 
sebab percakaran sesama kita akan memberikan keun- 
tungan kepada lawan kita”. 

Alasan yang diberikan oleh Doktor Burhanuddin 
ini dapat saya terima sebagai sesuatu yang logik. Bukan- 
kah kalau kita menggunakan banyak alat bagi member- 
sihkan sebidang tanah — cangkul, tajak, sabit dan lain- 

lain — akan lebih cepat sudahnya dari menggunakan 
satu alat saja, cangkul misalnya? 


“Kalau begitu Bung Sako sajalah” saya mencadangkan. 

“Itulah cadangan kami mula-mulanya tetapi sayang- 
nya dia menolak’. 

“Kenapa dia menolak sedang dia juga, kata: Doktor 
tadi, bersetuju dengan rancangan penubuhan parti 
baru itu? 

“Kerana katanya dia sekarang pegawai Kerajaan, 
bekerja “dengan pemerintah dan dengan yang demikian 
tidak boleh aktip dalam politik”. | 

“Kalau begitu siapa lagi? Cikgu Harun?” 

“Saya tak boleh, saudara Boestamam, kerana saya 
tinggal di Singapura’ cikgu Harun segera memberikan 
alasan penolakannya. 

‘Kalau semua. dah tak sanggup bagaimana hendak 
menubuhkan parti baru? Batalkan sajalah rancangan 
tersebut” saya lantas memberikan pendapat yang tak 
berkulit-kulit lagi. 


Naik Darah 


Saya terasa suara saya agaka keras sedikit bila menge- 
luarkan pendapat ini. Memang sipat saya selamanya lekas 
sekali “naik darah’. 

Dengan suara yang tetap tenang cikgu Harun berkata 
kepada saya: “Mengikut pendapat Bung Sako orang 
yang paling layak memimpin parti baru ini ialah saudara 
dan tidak ada yang lain. Doktor pun pikir begitu dan 
saya juga pikir begitu”. 

Sebelum saya sempat mengeluarkan sebarang kata- 
kata Doktor Burhanuddin sudah menyampuk: “Kerana 
kebulatan kata kami bertiga inilah maka kami sekarang: 
datang menemui saudara”. 

“Tapi saya masih dalam kekangan; banyak syarat 
pembebasan yang harus saya patuhi’ saya menghujah. 
“Saya tak boleh keluar dari Kuala Lumpur, tak boleh 
keluar rumah waktu malam — dari pukul 6 senja hingga 
pukul 6 pagi — dan banyak lagi. Bagaimana saya boleh 
bergerak cergas bila terkekang demikian?” 

Tiba-tiba A.M. Azahari, yang sejak tadi diam men- 
dengar saja meledakkan suaranya, menyampuk berkata, 
di luar dugaan saya: “Kalau parti baru itu di bawah 
pimpinan Pak Boes saya sekarang boleh menjanjikan 
bahawa sayalah yang akan menubuhkan cawangannya 
di negeri Brunei nanti dan secepat mungkin”, 

“Dengar tu tentang keyakinan orang-orang kita 
kepada pimpinan saudara, yang masih belum luntur- 
luntur’ cikgu Harun menjentik ego saya. 

‘Tapi saudara ini siapa?! 

‘Oh maaflah kalau mula-mula tadi saya tidak kenal- 
kan siapa dia sebab saya sangkakan saudara Boestamam 
sudah kenalkannya ... 

‘Masakan sudah Jama saya kenalkannya sebab inilah 
kali yang pertama saya bertemu muka dengannya. 
Cikgu pun mula-mula tadi tidak mahu memperkenal- 
kannya kepada saya’. 

‘Itulah maka saya minta maaf tadi. Sekarang saya 
perkenalkanlah. Ini saudara A.M. Azahari seorang 
orang kita yang setia dan berpengaruh di Brunei’. 

Dr. Burhanuddin Sadang berucap menutup Sidang 


Kenalan Baru 


Dengan senyum A.M. Azahari menghulurkan tangan- 
nya kepada dan saya menyambutnya. Kami bersalaman. 

Secara berseloroh saya “berkata: “Maafkanlah saya. 
Tadi saya sangkakan saudara ini seorang kakitangan 
cawangan khas yang telah dapat memperdayakan 
Doktor dan cikgu Harun’. 

“Saudara Boestamam bolehlah percaya kepada ke- 
benaran apa yang saya katakan tentang saudara A.M. 
Azahari itu. Bukankah saya lama tinggal di Brunei 
dulu? 

“Sekarang saya percayalah. Dan saya harap saudara 
A.M. Azahari tidak berkecil hati kepada saya kerana 
mencurigainya tadi”. 

“Oh, tidak. tidak’ A.M. Azahari segera memberikan 
jaminannya kepada saya. “Dalam berpolitik kecurigaan 
adalah kewaspadaan. Ini perlu sekali supaya tidak mudah 
terpedaya. Jangankan pada orang luar bahkan pada 
kaum keluarga sendiri pun kita harus ada perasaan 
curiga”, . 

Kemudian dengan senyum dia menambah' “Terus- 
terang saya katakan bahawa saya bangga dengan adanya 
perasaan curiga Pak Boes terhadap saya itu. Saya tahu 
sekarang yang Pak Boes bukanlah seorang pemimpin 
yang mudah diperdayakan, yang sedia menjadi alat 
yang bertalam dua muka. Syabas!”. 

“Terimakasih atas sanjungan saudara itu’. 

“Tidak, ini bukan sanjungan yang tidak berasas. 


MATI TAIG ANI Tara 1907 


Ini pernyataan hati yang tulus ikhlas dan terusterang. 
Dan saya suka menyatakan juga kepada Pak Boes ba- 
hawa kerana sikap Pak Boes itu keyakinan saya pada 
pimpinan Pak Boes semakin bertambah lagi. Dan tepat- 
lah rasanya, saya fikir, mengapa Pak Doktor, Pak Sako 
dan Pakollarun sebulat kata memilih Pak Boes untuk 
mempimpin parti baru yang dirancangkan ini’. 

Kalau cikgu Harun tadi sekadar menjentik ego saya 
maka kini A.M.Azahari terus meniup gelembungnya. 
Memang nampaknya dia cekatan dalam kebijaksanaan 
ini. Dan kesungguhan saya menolak pimpinan yang di- 
tawarkan tadi lantas menipis sebagai asap yang ditiup 
angin. 

Lama saya termenung. Bukan kerana apa-apa me- 
lainkan kerana menunggukan gerak dari sana. Saya 
tidak mahu kedapatan laksana buah yang sudah masak, 
sekali juluk-saja terus gugur. 

. Menerima Tugas 


“Nah! Bagaimana keputusan saudara Boestamam?” 
Doktor Burhanuddin tiba-tiba. menanyakan saya. ‘Ber- 
sediakah mengambil pucuk pimpinan itu demi.kepen- 
tingan orang-orang kita yang bertaburan sebagai anak- 
anak ayam kehilangan ibu?” 

Sebelum saya sempat mengeluarkan jawapan cikgu 
Harun dan A.M. Azahari serentak. merayu saya supaya 
menerimanya. 

“Kalau sudah tidak ada orang lain terpaksalah saya 
terima” saya memberikan putusan saya. 


55 


FES adhat = asa 








SANEGA I A NGAGAGI SG i Se 







Dr. Burhanuddin berucap di Kongres Pertama Partai Rakyat Malaya. 


Kegembiraan terbayang di ‘` muka-muka Doktor 
Burhanuddin, cukgu Harun dan A.M. Azahari. Senyum 
mereka melebar dan dari mulut mereka masing-masing 
terhamburlah ucapan 'terimakasih, terimakasih”. 

Setelah itu bermulalah perbincangan yang mendalam 
dan serius di antara kami berempat — Dr. Burhanuddin, 
cikgu Harun, A.M. Azahari dan saya — bagi mencapai 
keputusan yang konkrit berhubung dengan penubuhan 
parti baru ini. Mula pertama tentang namanya. Cadang 
saya supaya namanya PARTAI RAKYAT diterima 
dengan sebulat suara tanpa perdebatan yang lanjut. 

Kemudian timbul soal perlembagaan atau anggaran 

» dasar dan anggaran tetangganya dan siapa yang akan 
bertugas menyusunnya. Dr. Burhanuddin, cikgu Harun 
dan A.M. Azahari bersetuju menyerahkan tugas ini 
kepada saya kerana, mengikut kata mereka, saya yang 
akan memegang pucuk pimpinannya. Tugas ini saya 
sanggupi dengan penuh tanggungjawab. 


Pelancaran Parti 


Kami berempat juga sepakat supaya pelancaran 
penubuhan parti baru itu diadakan dalam suatu per- 
jumpaan ramai yang dihadiri oleh wakil-wakil setiap 
negeri yang ada di Malaya sebaik-baiknya dan perjum- 
paan tersebut hendaklah diadakan di Kuala Lumpur. 
Tetapi soalnya sekarang ialah di mana dan bila? 

Berkenaan dengan tempat di mana perjumpaan 
itu akan diadakan tidaklah menjadi masalah yang besar. 
Saya dan kawan-kawan yang tinggal di Kuala Lumpur 
tentu saja boleh menguruskannya dengan baik dan sem- 
purnas Dan pendapat ini diterima dengan sebulat suara. 
Tetapi bila? 

Ketetapan yang pasti pada pertanyaan di atas, kami 
bersetuju, hanya boleh diberi, ditentukan, apabila 
pertamanya anggaran dasar dan anggaran tetangga 
telah siap disusun dan keduanya wakil-wakil yang akan 
menghadhiri persidangan telah ada. Tentang perkara 
yang pertama — penyiapan penyusunan anggaran dasar 

dan anggaran tetangga — saya telah menjanjikan masa 
yang tidak akan lewat dari-seminggu tetapi saya tidak 


- sanggup bertanggungjawab dalam perkara yang kedua 


— wakil-wakil yang akan menghadhiri persidangan nanti. 
“Saya tidak tahu siapa-siapa-yang akan dijemput, 
nama-nama mereka dan alamat-alamat surat kepada 


~ mereka’ saya menyatakan dengan tegas. ‘Sementelahan 


pula saya tidak dibolehkan, oleh syarat-syarat pem- 
bebasan saya dari tahanan, menjelajah ke seluruh 
Malaya”. 

“Saya cukup mengerti akan kesulitan yang saudara 
Boestamam hadapi ini’ Dr. Burhanuddin segera men- 


- celah. “Jadi tentang perkara yang kedua itu sayalah yang 


mengambil tanggunajawabnya. Saya akan menjelajah 


` ke seluruh tanahair menemui kawan-kawan kita di 


semua negeri, memberitahukan mereka akan rancangan 


“ kita, menyuruh mereka bersiap sedia untuk datang ke 


Kuala Lumpur sebagai wakil bila- dikehendaki kelak, 
mengambil nama dan alamat mereka masing-masing dan 
memberikan alamat saudara Boestamam kepada mereka 
dan membincangkan dengan mereka apa-apa yang perlu. 
Setelah selesai tugas ini saya akan datang menemui 
saudara Boestamam melaporkannya sambil menyerah- 
kan nama peserta alamat mereka kepada saudara Boes- 
tamam untuk tindakan seperlunya. Saya fikir setelah 
semuanya ini beres barulah tarikh dan tempat perjum- 
paan ramai itu akan ditetapkan dan seterusnya surat-- 
suarat undangan diedarkan. Biar lambat asalkan selamat 
dan sempurna. Tak guna bergopoh gapah kalau tak akan 
memuaskan hati nanti”. 

“Kalau begitu, bagus benar dan sudah tidak ada 
masalah lagi’, saya menyatakan. 

Cikgu Harun dan A.M. Azahari bersetuju penuh. 


Muafakat Tercapai 


Kebulatan muafakat tercapai sudah. Untuk semen- 
tara ini tidak ada lagi yang hendak dan perlu dirunding- 
kan. Masa pun telah berlarut-larut dihabiskan, dengan 
perundingan. Dan kerana waktu asar telah lama tiba 
Dr. Burhanuddin, cikgu Harun dan A.M. Azahari lantas 
meminta pamitan pada saya. 

Setelah mereka berlaku pergi baru saya menyesali 
sikap saya tadi yang mudah lembut bila dipujuk oleh 
kawan-kawan terutama rakan-rakan seperjuangan lama 
seperti Dr. Burhanuddin dan cikgu Harun itu. 

Tetapi memang demikianlah sikap saya selama ini, 
yang tak pernah berubah-ubah. Pantang dirayu-rayu, 
dipujuk-pujuk. dan diopok-opok saya tak sampai hati 
hendak menghampakan harapan kawan. Dan kemudian 
bila pengorbanan diperlukan, ditangkap dan ditahan 
misalnya, maka sayalah yang terpaksa memberikannya 
dulu-duluan. Kali demi kali, namun saya tidak juga 
serik-serik. 

Sekarang janji telah saya beri. Saya tidak mahu 
memungkiri janji. Pantang saya. Yang demikian, sudah 
saya tetapkan dalam hati, janji kali ini — memegang 
pimpinan parti baru yang akan ditubuhkan itu atau 
Partai Rakyat — akan saya penuhi seboleh-bolehnya, 
sedaya upaya saya. 

SENI DAN POLITIK jsa 


Kesenian halus meliputi kesusasteraan, muzik, drama, 
lukisan, ukiran dan bentuk-bentuk seni yang lain. 
Peranannya amat penting dalam masyarakat. 

Kita memerlukan. ruang yang lebih besar untuk 
membincangkan seni, tetapi orang ramai perlu sedar 
bahawa seni mempunyai ciri politik. 





Dengan kata lain, tidak ada seni bagi kepentingan 
seni, tiada seni murni yang mengatasi politik dan tidak 
mewakili pandangan sesuatu golongan atau kepentingan 
tertentu. 

Perkara-perkara kecil, misalnya perkara-perkara yang 
akan mempengaruhi politik secara tidak langsung dan 
yang menggambarkan sesuatu pandangan secara tidak 


langsung, kadang-kala mempunyai 
lebih besar kerana ia tidak terselindung. 


pengaruh yang 


Seni Bukan Politik 


Di pihak lain, seni berbeza dari politik. Manusia 
memerlukan politik-politik merupakan penggerak mas- 
yarakat. 

Politik ialah perjuangan mengenai arah manakah 
masyarakat dan institusi serta orang ramai patut ambil, 
dan bentuk perhubungannya dengan persekitaran- 
nya. 

Walau bagaimanapun, seni merupakan bidang yang 
bebeza dari politik. Walaupun ia tidak bebas dari politik 
ia bukanlah perkara yang sama seperti politik. 

Seni mempunyai peraturan-peraturan tersendiri dan 
mengandungi sifat-sifat estetik tersendiri. 

Kesimpulannya ialah seni memainkan peranan bagi 
golongan tertentu, ia sering mempunyai peranan sosial. 

Dalam sistem sekarang, kebanyakan seni memainkan 
peranan bagi golongan berkuasa tempatan dan asing 


NADI INSAN, Jun 1983 


dalam mengukuhkan orde sekarang supaya orang ramai 
tidak dapat lihat apakah asas orde itu dan apakah 
kemungkinan-kemungkinan untuk mengubahnya. 

Secara amnya, ia menyebabkan orang ramai meneri- 
manya — kononnya kerana inilah satu-satunya orde 
yang terdapat dan yang diterima oleh orang ramai, 
inilah yang diinginkan oleh masyarakat yang memerin- 
tah agar kedudukan mereka dikekalkan. 

Ini dapat dibuat secara terbuka atau terselindung; 
ia mungkin dapat dibuat secara betul atau salah dari 
segi artistik, teknikal atau estetik, tetapi itulah yang 
terdapat dalam seni yang bermutu tinggi. 

Misalnya, dalam bidang perfileman, ini mungkin tidak . 
benar bagi setiap filem yang dikeluarkan kerana terdapat 
mereka yang berjuang menentang seni demikian. 

Penentangan yang hebat datang dari pelukis-pelukis 
profesyenal. Ada juga mereka yang berjuang menen- 
tang seni tinggi ini dan nilai-nilainya. 

Secara keseluruhannya, apa yang dilihat oleh orang- 


ramai dalam media ialah seni yang melayan kepentingan 


kelas berkuasa. : 

Bidang seni amat penting kerana ia mempengaruhi 
orang ramai melalui berbagai cara — untuk, perubahan 
sosial atau pun untuk menentang perubahan sosial, 
untuk status guo ataupun demi menentang status guo. 

Seni bukan sahaja mempunyai pengaruh yang kuat 
terhadap politik, malah ia juga menghadapi perjuangan 
mengenai apa yang akan dihasilkan, apa yang disokong 
dan cara bagaimana seni dikawal oleh kelas pemerintah. 

Misalnya, di Amerika Syarikat kini, mereka lebih 
"suka menghasilkannya tanpa menunjukkan peringkat 
yang tercapai. 






Mereka lebih suka menghasilkannya dengan ber-. MN 


pura-pura bahawa ia mengandungi pluralisme, seperti 
juga mereka berpura-pura bahawa ia tidak mengandungi 
ciri politik, tidak ada ciri kelas dan hanya mempunyai 
pandangan-pandangan berbeza yang menggambarkan 
cara individu-invididu melihat dunia ini. 

Mereka mempunyai cara-cara lain untuk mengawal 
orang ramai, mereka akan membunuh jika anda tidak 
sekedudukan dengan mereka. Kita telah menyaksikan- 
nya dalam tahun-tahun yang lampau. 

Pada ketika yang sama, mereka suka memihak kepada 
orang yang mempunyai senjata sinis untuk mendapatkan 
mereka yang mempunyai semangat lemah, terutamanya 
di kalangan mereka yang cuba membuat sesuatu dengan 
seni mereka. 

Terdapat seniman yang cuba membuat kenyataan 
politik ataupun yang ingin mengatakan bahawa seluruh 
order ini tidak sesuai langsung dan kita perlukan se- 
suatt yang lebih baik melalui kerja seni mereka. 

Golongan berkuasa akan cuba meyakinkan orang 
ramai bahawa mereka itu bersendirian dan tidak mem- 

. punyai sebarang sokongan dan tidak sesiapa pun yang 
mendengar mereka, mereka tidak dapat menjualkan 
rekod atau tiket di panggung wayang misalnya. 

Tidak, “anda patut realistik dan sedar bahawa orang 
ramai tidak mahu dengarnya. Bukan kerana kami, 
yang dilantik sebagai pemimpin-pemimpin demokratik 
negara ini, tidak mahu anda membuat ini atau itu, 
atau pun menghalang anda dari membuatnya, tetapi 
kerana orang ramai tidak berminat dan apatetik dan 
dengan demikian tidak mahu mendengarnya.” 

Inilah masaalah-masaalah yang dihadapi oleh seni- 
man-seniman maju, mereka terpaksa menghadapi pen- 

garuh-pengaruh yang ditujukan kepada mereka oleh 
kelas pemerintah. + 

Kelas pemerintah sedar tentang peranan yang di- 
mainkan oleh seni dan kita juga perlu sedar tentang- 
nya. Seni yang maju memainkan peranan yang amat 
penting dalam membina pergerakan yang maju. 

Akan tetapi, seni maju bukan sahaja merujuk kepada 
seni yang secara langsung mempopularkan pergerakan 
maju, tetapi juga seni yang Deen anna Itulah 
seni sebenarnya. 

Sungguhpun demikian, seni tidak terhad kepada itu 
sahaja. Terdapat juga bentuk-bentuk seni lain yang 


. mengkritik sistem itu yang meneliti serta mendedah- 


kan setengah dari cirinya — semua perkara ini mem- 
beri sumbangan yang besar terhadap penubuhan per- 
gerakan yang maju. 

Sudah tentu golongan seniman maju ini disanjung 
tinggi oleh rakyat jelata dan mereka tidak harus me- 
rendahkan usaha mereka. 

Kita patut sedar tentang peranan dan sumbangan 
orang yang tidak bersetuju sama sekali; mungkin me- 
reka belum yakin lagi bahawa mereka memerlukan 
perubahan atau pun mungkin mereka tidak jelas ten- 
tang maknanya, tetapi merekalah yang menghadapi 
cabaran orde tersebut dan memerlukan orang lain 
yang menyoal dan memberontak dalam berbagai cara 
tidak langsung melalui seni mereka. @ 

SUKAN DI MALAYSIA KUCAR— 
KACIR 


Bila pesta Sukan SEA dilancar- 
kan di Singapura baru-baru ini, 
olahragawan dari semua negeri yang 
mengambil bagian berbaris dengan 
segak dan kacak di Stadium Na- 
sional Singapura. Dari penglihatan 
Malim, di antara perbarisan itu 
perbarisan para olahragawan Malay- 
sialah yang paling tak teratur: 
langkah tidak sederap, barisan tidak 
lurus, songkok dipakai melintang 
dan sebagainya. 

Malim rasa keadaan perbarisan 
ini menggambarkan keadaan pen- 
tadbiran dan disiplin sukan yang 
kucar-kacir di negara ini. Lihatlah 
saja segala macam kerenah para 
ahli sukan kita sewaktu persediaan 
untuk Sukan SEA itu: ada juru- 
latih yang meletakkan jawatan ke- 
rana berbalah dengan para pemain, 
ada pemain yang menarik diri 
pada saat terakhir, ada pasukan 
(yang anggotanya lebih berada dari- 
pada pasukan lain) tak mau tinggal 
di perkampungan sukan tetapi di 
hotel mewah, ada pasukan (yang 
permainannya lebih digemari ramai 
dari permainan lain) tidak menaiki 
bas ke Singapura seperti olahraga- 
wan lain, tetapi naik kapalterbang. 

Dalam keadaan yang kucar-kacir 
seperti itu, para pemimpin kegia- 
tan sukan kita hanya saling bere- 
butan untuk menerima panji-panji 
dari pak menteri dalam upacara 
resmi penyerahan panji-panji. Pe- 
mimpin-pemimpin yang ternyata 
tidak lagi berkesan tidak pula mau 
meletakkan jawatannya, meskipun 
diminta berbuat demikian oleh 
suratkabar. 9 

Malim tak dapat meramal berapa 
pingat yang akan kita gondol 

dalam pesta sukan itu. Tetapi 
jika ada hadiah untuk pasukan 
yang paling tidak berdisiplin dan 
paling kucar-kacir, maka kita pasti 
akan mendapat pingat emas. 


PELAJAR DI LUAR NEGERI 
MESTI BERPOLITIK 


Kelab UMNO di Jakarta ter- 
bentuklah sudah. Duta kita di 
sana, selain daripada menjadi wakil 
negara, juga tampaknya gairah 
sekali memainkan peranan politik 
‘partisan’ di negara tempat dia 
ditugaskan itu. Sebenarnya, se- 
belum ini kelab UMNO telah ada 
di beberapa tempat lain di Eropah 
dan Amerika. 

Dalam perutusannya kepada 
kelab UMNO Jakarta itu sewaktu 
pelancarannya baru-baru ini, PM 
Dr. Mahathir telah menasihatkan 
para pelajar kita di luar negeri 
supaya memberikan perhatian dan 
memperlihatkan kesedaran tentang 
politik di tanahair. Malim memang 
senantiasa bersetuju dengan seruan 
seperti itu, yang mendorongkan 


‘keinsafan politik di kalangan para 


pelajar kita di dalam dan di luar 
negeri. 

Tetapi Malim kurang pasti apa- 
kah seruan ini bersifat umum, 
atau dikhaskan kepada politik 
UMNO sahaja. Malim juga kurang 
pasti apakah kini telah terdapat 
perubahan dasar ke arah dasar 
yang lebih liberal tentang peng- 


libatan politik para pelajar kita 
di luar negeri, 

Yang Malim tahu, sejak bebe- 
rapa lama jika setengah-setengah 
para pelajar begitu gairah memper- 
katakan tentang dan terlibat dalam 
soal-soal politik negaranya di luar 
negeri maka mereka ini dituduh 
sebagai telah dipengaruhi, atau 
sekurang-kurangnya diresapi, oleh 
anasir-anasir komunis. Malim tak 
tau apakah sikap kerajaan seka- 
rang sudah berubah. 

Jika sikap itu belum berubah, 
ada baiknya jika dasar itu dijelas: 
Yang didorongkan itu hanyalah 
jika politik itu politik UMNO 
dan mendapat restu sepenuhnya 
pula dari pak duta di tempat ber- 
kenaan. Dengan demikian tidaklah 
keliru pelajar-pelajar kita di luar 
negeri itu. 


GHAZALI TERBANG? 


Kerana telah- agak lama berlalu 
dan’ kerana telah agak jarang di- 
perkatakan akhir-akhir ini, Malim 
sudah hampir lupa tentang ke- 
malangan kapalterbang yang me- 
nimpa Tan Sri Ghazali Shafie bebe- 
rapa bulan yang lalu. Tambahan 
pula, semenatara itu tumpuan per- 
hatian kita tertarik pula kepada 
peranan-peranan lain TS Ghazali 
yang tidak kurang juga dramatik- 
nya: seperti menjadi pengerusi 
sidang tentang Palestin dan juga 
peranannya sebagai “menteri luar” 
Kampuchea. 

Akan tetapi, baru-baru ini peris- 
tiwa kemalangan ini timbul semula 
kerana diselidiki di mahkamah. 
Menurut pandangan Malim yang 
kurang tau tentang undang-undang 
ini, banyak hal yang meragukan 
dan memusykilkan timbul dalam 
keterangan-keterangan yang ditim- 
bulkan di mahkamah itu. Tan 
Sri Ghazali sendiri tampaknya ber- 
doal-dalik sehingga dia menafikan 
suatu kenyataan yang dikatakan 
telah dibuatnya selepas peristiwa 
tersebut. 

Di negara lain jika terdapat hal- 
hal yang meragukan seperti ini 
(tambahan pula yang melibatkan 
tanggungjawab bagi jiwa orang 
` lain), kerjaya politik orang yang 
terlibat itu tentu akan turut ter- 
ancam pula. Lihat sajalah apa 
yang terjadi dengan cita-cita Ted 
Kennedy untuk menjadi Presiden 
Amerika Syarikat. 

Di sini tampaknya rasa ragu 
- rakyat dan pendapat umum nam- 
paknya tidak mempunyai kesan 
yang segera. TS Ghazali adalah 
seorang penerbang. Malim ingin 
tau, apakah selepas rombakan ka- 


binet nanti beliau akan terbang 


atau tidak. 


DASAR RAHMAH PRO-RAKYAT 


Persoalan pembantu rumah bu- 
kanlah perkara kecil. Jika bebe- 
rapa orang para isteri orang kelas 
pertengahan bertemu maka apakah 
yang akan diperkatakannya? Se- 
telah memperkatakan suami yang 
selalu subuk bermesyuarat, kereta 
baru, perabot antik, barang kemas 
perbualan itu tak dapat tidak akan 
beralih kepada persoalan pembantu 
rumah (“orang gaji” menurut is- 
tilah mereka). 

Dari yang dapat Malim dengar, 
perbualan ini selalu menyalahkan 
orang gaji sahaja. Jarang-jarang 
disebut tentang soal gaji yang 
tak seberapa, syarat perkhidmatan 
yang tak tentu hujung pangkal- 
nya, sikap majikan yang buruk 
dan sebagainya. Oleh kerana itu- 
lah Malim terharu sekali bila men- 
dengar Puan Rahmah Osman, Tim- 
balan Menteri Penerangan, sejak 
beberapa lama sering tampil ke 
depan untuk memperjuangkan 


60 


nasib golongan yang malang ini. 
Malim tak tau banyak tentang 
asal ususl sosial Puan Rahmah. 
Meskipun demikian, pastilah kita 
bahawa kedudukan sosialnya se- 
karang adalah dari kalangan orang- 
orang yang berkemungkinan meng- 
gaji orang gaji daripada membela 
mereka. Tambahan pula Puan Rah- 
mah adalah seorang timbalan men- 
teri dalam sebuah kerajaan yang, 
menurut pertimbangan Malim, lebih 
sering mempertahankan kepen- 
tingan para pemodal dan majikan 
(asing maupun tempatan) daripada 


kepenting para pekerja yang ter- 


Malim angkat topi untuk Puan 
Rahmah. Malim harap dia betul- 
betul bersemangat dan berminat 
memperjuangkan nasib ‘orang gaji” 
ini dalam kerajaan dan dalam ka- 
langan wanita Umno. Malim harap 
persoalan ini tidak semata-mata 
dianggap sebagai perintang-rintang 
waktu sambil membincangkan 
suami, kereta baru, perabot antik 
dan sebagainya. 


DASAR MENGHANTAR SISWA 
KE LUAR NEGERI DITINJAU 
KEMBALI 


Kerajaan baru-baru ini meng- 
umumkan bahawa dasar meng- 
hantar para pelajar kita ke luar 
negeri akan dikaji semula. Alasan 
yang telah diberikan bagi peng- 
kajian semula ini ialah terdapat- 
nya “kejutan kebudayaan” di ka- 
langan para pelajar kita itu. Yang 
memusykilkan Malim ialah bahawa 
kerajaan tidak pula menjelaskan 
apakah inti daripada dasar tersebut 
pada waktu ini; dan bagaimana 
pula rupa perubahan dasar yang 
sedang dipikirkan itu. 

Menurut pandangan Malim, inti 
daripada dasar itu kini adalah se- 
perti berikut: para pelajar bumi- 
putera yang paling baik di negeri 
ini dicuri sebaik saja mereka me- 
ninggalkan sekolah menengah. Pada 
waktu peringkat umur yang begitu 
muda, mereka ini dihantar dalam 
kumpulan-kumpulan yang besar ke 
beberapa pusat pengajian tinggi 
yang tidaklah begitu pasti mar- 
tabadnya (terutamanya di 
Amerika), tetapi sanggup menerima 


mereka. 


Kerana mereka memang pelajar. 
yang paling baik, maka mereka 
tidak banyak mengalami kesukaran 
untuk lulus dengan cemerlang di 
universiti-universiti ‘nyamuk’ itu. 
Tetapi kerana mereka terlalu muda 
mereka merasa agak sukar untuk 
menyesuaikan diri dengan masyara- 
kat tempatan. Kerana mereka 
ramai, maka mereka segera mem- 
bentuk komuniti dan perkam- 
pungan di kalangan sesama mereka. 
Dalam perkampungan inilah mereka . 
menjalankan cara hidup mereka 
sendiri (“kejutan kebudayaan'?). 

Kesan daripada dasar ini ialah: 
para pelajar bumiputera yang paling 
baik ini tidak mendapat pendidi- 
kan tinggi yang paling baik di luar 
negeri, universiti-universiti tem- 
patan hanya mendapat para pelajar 
bimputera yang tidak disentuh 
atau ditinggalkan oleh dasar men- 
curi pelajar yang terbaik itu, 
di universiti-universiti tempatan 
calon ‘lebihan’ ini terpaksa pula 
bertanding dengan para pelajar 
bukan bumiputera yang terbaik, 
yakni orang-orang yang dengan 
mudah diterima masuk ke dalam 
fakulti-fakulti perubatan dan ke- 
juruteraan, misalnya. 

Malim berpendapat bahawa jika 


. dasar ini hendak dikaji semula, 


maka kita mestilah menggubal 
dasar yang begitu rupa sehingga 
pelajar-pelajar yang terbaik ini 
sebaik-baiknya diusahakan akan 
mengisi universiti-universiti tem- 
patan kita yang telah dibina dengan 
biaya yang besar dan beberapa 
universiti yang credible di luar 
menegeri seperti Sobborne, ANU, 
Tokyo, Harvard, Yale, Princeton, 
Oxford, Cambridge, London dan 
sebagainya. 

Dengan dasar yang demikian, 
Malim percaya universiti-universiti 
tempatan kita akan lebih hidup, 
tingkatan enam kita akan lebih 
meriah. Dan pimpinan Pemuda 
Umno kita pada masa depan 
kelak akan lebih jitu pemikirannya: 
tidak semata-mata mengira-ngira 
peratusan yang gagal pada peperik- 
saan akhir dan tidak menghirau- 
kan dasar yang menyebabkan per- 
atusan yang tidak menyenangkan 
itu. Insya Allah. 

PROPAGANDHI? g 


Much has already been said, 
discussed, argued and disagreed 
about the film Gandhi. In defence, 
it has been argued that the director, 
Sir Richard Attenborough, did not 
intend it to be a comprehensive 
portrayal of Gandhi nor an accu- 
rate enactment of historical events, 
something impossible for a three- 
hour film anyway. | 

Nevertheless, a film on such 
an important historical figure is 
necessarily a political statement of 
some sort. The manner in which 
historical personalities or events 
are interpreted reflect particular 
political preferences and interests. 
This is even more so if historical 
facts are deliberately distorted or 
mystified, for surely there is an 
undeniable responsibility to report 
history as accurately as possible. 

The film Gandhi, is of course 
impressive, holding one’s attention 
throughout from start to finish. 
It is also witty and emotive, very 
moving at times, as the audience 
is led to sympathize and even 
identify with Gandhi’s political 
development and struggles, There 
are, for instance, strong and power- 
ful scenes depicting the resistance 
of the Indian people against British 
colonial oppression. 


Colonial Perspecture 
One criticism of this film how- 


ever, is that it focusses greatly on 


British and America characters. 
Rev. Charles Andrews, Lord 
Chelmsford, Lord Irwin, General 
Dyer, Madeline Slade Walker and 
Margaret Bourke White and their 
respective relationships with 
Gandhi are given great prominence. 

On the other hand, the charac- 
ters of Nehru, Patel, Azad and 
Kripalani, are poorly developed 
and their relationships with Gandhi 

underplayed. In fact, untouchable 
leader Bhimrao Ramji Ambedkar 
and Subash Chandra Bose, both 
leading participants in India’s inde- 
pendence struggle, are left out all 
together. 

Moreover, the British imperia- 
lists are portrayed as obstinate 
and out of touch, but basically 
benevolent. This, despite existing 
evidence of widespread British co- 
lonial cruelties and atrocities in 
India. : 

The British Army officer, who 
personally supervises the massacre 
of about a thousand Indians peace- 
fully gathered at a protest meeting, 
is presented as slightly crazy, 


an object of pity, not as a “typical 
case' that went too far. < 
Colonial oppression is excused 
aş a series of moral misjudgements. 
Clearly, this is not the perspective 
of the oppressed. Rather, it is a 


subtle and sophisticated rewriting 
of history to make oppressors 
seem less malicious and more 
‘humanitarian’, without appearing 
unbelievable. 


Hindu-Muslim Conflict 
The film’s treatment of- the 
Hindu-Muslim conflict is not only 


inadequate but its accuracy is 
highly questionable. The conflicts 


between Hindus and Muslims are 

vividly shown by a series of riots 
-and power struggles behind closed 
doors. 

~ The reasons for. conflict and 
partition are left unexamined. 
Surely, this shallow treatment of 
such an important and sensitive 
issue reflects irresponsibility. | 


The Real Gandhi? 


The characterization of Gandhi 
in the film borders on incredible 
saintliness. Undoubtedly, Gandhi 
was a great man. 

However, he was also politically 
very shrewd, keeping a tight control 


627. 


over the Congress Party, often at 
the expense, of democracy. Why 
is no time at all given to portray 
this aspect of Gandhi? 

But perhaps the greatest 
omission of all is that of Gandhi’s 
struggle for the untouchables, the 
lowest cast Indians. In the film, 
women and untouchables were only 
given lip service and even then 
through the character of Mirabehn 
(Madeline Slade Walker). 

Using everyday issues an by fo- 
cussing fermenting nationalist senti- 
ments, Gandhi mobilized the 
people of India to” resist British 
colonialism. 





As a leader, however, he acted 
only as catalyst. It was the people 
of India and the power that was 
theirs which forced the British 
colonialists to their knees. 

By singularly playing up 
Gandhi’s role, this film borders 
dangerously on building a cult 
around a man who would probably 
have spurned such a role. 

Neither does the film enable 
us to understand Gandhi’s weak- ' 


` nesses — including the backward 


elements of his ideology and 
alliances — which have been impor- 
tant in condemning independent 
India to it’s current fate. @ 

PERMAINAN BOLASEPAK BERUBAH: 


` DAPATKAH PRESTASI PASUKAN 
BOLASEPAK NEGARA DIPULIHKAN? 


Dalam masa 10 tahun yang 
lalu, pasukan bolasepak kebang- 
saan Malaysia (PSKM) telah me- 
layakkan diri dua kali ke sukan 
Olimpik, sekali memenangi pingat 
gangsa di sukan Asia, dua kali 
memenangi pingat emas di sukan 
Asia Tenggara, tiga kali berturut- 
turut memenangi pertandingan jem- 
putan Piala Raja Thai, sekali 
memanangi Piala Ulangtahun Ja- 
karta Raya dan 3 kali memenangi 
Piala Merdeka. Di samping itu, 
Malaysia juga menyertai pertan- 
dingan akhir Piala Asia. 

Berdasarkan rekod ini pen- 
capaian PBKM bolehlah dikatakan 
baik. Ini menjadikan Malaysia se- 
bagai satu daripada pasukan ter- 
kemuka di Asia. 

Di Asia Timur dan Asia Teng- 
gara, Malaysia merupakan salah satu 
dari empat pasukan yang terkuat. 
Pasukan yang tiga lagi ialah Korea 
Selatan, Korea Utara dan Repu- 

blik Rakyat China. 
Satu-satunya pertandingan yang 
Malaysia belum pernah melayakkan 


diri ialah pertandingan pusingan ` 


akhir Piala Dunia. Jika sekiranya 
Malaysia berjaya melayakkan diri 
untuk pusingan akhir pertandingan 
piala dunia, maka kedudukan 
PBKM sebagai pasukan yang kuat 
di Asia akan diiktiraf oleh dunia, 

Pada masa ini, bolasepak me- 
rupakan satu daripada permainan 
sukan yang paling popular di 
dunia. Di negara-negara Barat dan 
Amerika Selatan, ia merupakan 
perusahaan yang besar dan kuat. 
Taraf seperti ini belumlah sampai 
ke Malaysia; namun ia tidak di- 
nafikan lagi merupakan sukan amat 
popular di negara ini. 


Perubahan Peranan 


Permainan bolasepak pada hari 
ini tidaklah lagi seperti yang ia 
dikenal kira-kira 15 atau 20 tahun 


$ nan 


lalu. Pada masa lalu, objektif 
permainan lebih banyak berusaha 
untuk mendapatkan jaringan gol 
yang banyak. r 

Perhatian lebih banyak ditumpu- 
kan di’ bahagian serangan; para 
penyerang memainkan peranan 
yang penting. Pada masa itu, 
kebanyakan permainan lazimnya 
menghasilkan jaringan gol yang ba- 
nyak jika dibandingkan dengan 
permainan kini. 

Kini, corak permainan telah 
berubah. Dengan tidak menguatkan 
peranan penyerang, pemain-pemain 
bahagian lain, seperti pemain baha- 
gian tengah dan pertahanan, telah 
diberi perhatian yang tidak kurang 
pentingnya. 

Permainan bolasepak menjadi le- 
bih saintifik dan memerlukan peng- 
analisaan rapi. Para jurulatih lebih 
mementingkan teknik dan taktik 
yang rapi, setiap ruang penolongan 
diberi perhatian. 

Perubahan besar dalam teknik 
permainan berlaku.apabila England 
memenangi Piala Dunia dalam ta- 


“hun 1968. Dengan menggunakan 


sistem 4:3:3, England telah men- 
gemukakan kepada dunia satu 
corak permainan yang baru di 
mana ruang menjadi tekanan 
utama. 

Ini menjadi asas kepada corak 
permainan dalam tahun 70an yang 


“lebih mementingkan pemain baha- 


gian tengah. Pemain bahagian 
tengah disifatkan sebagai dalang 
yang merancang gerakan permainan 
dan mereka mempunyai pengaruh 


“besar atas keputusan permainan. 


Pasukan yang mempunyai pe- 
main bahagian tengah yang baikt 
lazimnya mempunyai peluang besar 
untuk memenangi perlawanan jika 
ia mempunyai barisan penyerang 
yang boleh membuat finishing 
yang baik. 

Di samping itu, organisasi baha- 
gian pertahanan diperketatkan; 
lazimnya, 4 pemain digunakan di 
bahagian pertahanan dan salah se- 
orang dari mereka bertindak se- 
bagai bek tengah dan sweeper. 

Pergerakan terhadap" penyerang 
pasukan lawan dilakukan dengan 
ketat di bawah sistem marking, 
di mana pemain-pemain penyerang 
yang bahaya dikawal rapi dengan 
cara menghalangnya dari mendapat 
ruang dan bola dalam kedudukan 
yang baik. 

Dalam beberapa tahun kebela- 
kangan ini, PBKM telah meng- 
alami satu zaman kemerosotan. 
Oleh itu, peminat bolasepak di 
negara ini ingin benar melihat 
pihak Persatuan Bolasepak Ma- 
laysia (FAM) mengambil langkah: 
langkah berkesan untuk memulih- 
kan zaman kegemilangan PBKM. 

Siri perlawanan Piala Malaysia 
sudahpun selesai dan beberapa 
pemain baru yang berpotensi telah- 
pun muncul. Dapatkah FAM meng- 
gabungkan mereka ini dengan 
pemain-pemain lama yang ber- 
pengalaman untuk membentuk satu 
PBKM yang berkesan? 

Persoalan ini sedang bermain 
di Kepala ramai peminat bolasepak 
di negara ini. Mungkin prestasi 
PBKM di Sukan Asia Tenggara 
yang akan diadakan di Singapura 

pada penghujung bulan Mei akan— 


dapat menunjukkan arah kemajuan 


Jawapan kepada soalan objektif 
siri ekonomi STPM 
1.d2.b3.a 4.c5.b6.d7.c 
8.:d 9. a 10. c 
Penerangan kepada jawapan 4. 
Perbalanjaan mempunyai 
kereta = $6,000 — 
$4,500 + $1,800 
Wang tambang bas yang 
dapat dijimatkan 
dengan mempunyai 


= $3,300. 








- PBKM dalam beberapa tahun yang 


akan datang. @ 


kereta 
Wang yang tak dapat 

digunakan untuk ke- 

gunaan lain = $2,600 
Wang yang boleh didapati 

jika $6,000 itu di- 

simpan di bank =$ 400 
Jumlah wang yang 

terlepas (kos melepas) ` 

dengan mempunyai 

kereta 

